Rahul Dravid India Coach ദ്രാവിഡ് തന്നെ ഇന്ത്യൻ പരിശീലകൻ\nഇന്ത്യൻ ക്രിക്കറ്റ് ടീം പരിശീലകനായി മുൻ ദേശീയ താരം രാഹുൽ ദ്രാവിഡിനെ നിയമിച്ചു. ബിസിസിഐ തന്നെയാണ് ഇക്കാര്യം അറിയിച്ചത്. ദ്രാവിഡ് തന്നെയാവും ഇന്ത്യയുടെ അടുത്ത പരിശീലകനെന്ന മട്ടിൽ നേരത്തെ ചില റിപ്പോർട്ടുകൾ പുറത്തുവന്നിരുന്നു. ഇത് ശരിവെക്കുന്ന പ്രഖ്യാപനമാണ് ഇപ്പോൾ ബിസിസിഐ നടത്തിയിരിക്കുന്നത്. (Rahul Dravid India Coach)\nടി-20 ലോകകപ്പിനു ശേഷം നടക്കുന്ന ന്യൂസീലൻഡ് പര്യടനം മുതൽ ദ്രാവിഡ് പരിശീലക സ്ഥാനം ഏറ്റെടുക്കും. ടി-20 ലോകകപ്പിന് ശേഷം രണ്ട് ടെസ്റ്റും മൂന്ന് ടി20യുമാണ് കിവീസിനെതിരെ ഇന്ത്യ കളിക്കുക. ഈ പരമ്പര മുതൽ 2023 ഏകദിന ലോകകപ്പ് വരെ ദ്രാവിഡ് ഇന്ത്യൻ ടീം പരിശീലകനായി തുടരും.\nനേരത്തെ ശ്രീലങ്കൻ പര്യടനത്തിൽ ഇന്ത്യൻ ടീമിനെ രാഹുൽ ദ്രാവിഡ് പരിശീലിപ്പിച്ചിരുന്നു. ഇന്ത്യ എ, അണ്ടർ 19 ടീമുകളേയും ദ്രാവിഡ് പരിശീലിപ്പിച്ചിട്ടുണ്ട്. ഐപിഎൽ ടീമുകളുടെ ഉപദേശകനുമായിരുന്നു.\nRead Also: ഇന്ത്യൻ ടീം പരിശീലക സ്ഥാനത്തേക്ക് ഔദ്യോഗികമായി അപേക്ഷിച്ച് ദ്രാവിഡ്\nലോകകപ്പിന് ശേഷം ആരംഭിക്കുന്ന ഇന്ത്യ- ന്യൂസിലാൻഡ് ടി-20 പരമ്പരയിൽ സീനിയർ താരങ്ങൾക്ക് വിശ്രമം അനുവദിച്ചേക്കുമെന്ന് റിപ്പോർട്ടുകളുണ്ട്. മൂന്ന് മത്സരങ്ങൾ അടങ്ങുന്ന പരമ്പരയിൽ യുവ താരങ്ങൾക്ക് അവസരം നൽകുമെന്നാണ് സൂചന. ഐപിഎല്ലിലെ പ്രകടനത്തെ അടിസ്ഥാനമാക്കിയാണ് യുവ നിരയെ തിരഞ്ഞെടുക്കുന്നത്. ടി-20 ലോകകപ്പോടെ കോലി ടി-20 ക്യാപ്റ്റൻ സ്ഥാനം ഒഴിയുമെന്നതിനാൽ രോഹിത് ആവും ടീം ക്യാപ്റ്റൻ. രോഹിതിനും വിശ്രമം അനുവദിക്കുമോ എന്നതിൽ വ്യക്തതയില്ല.\nദ്രാവിഡ് പരിശീലകനാവുമെന്ന തരത്തിൽ നേരത്തെ പുറത്തുവന്ന റിപ്പോർട്ടുകൾ ബിസിസിഐ പ്രസിഡൻ്റും മുൻ ക്യാപ്റ്റനുമായ സൗരവ് ഗാംഗുലി തള്ളിയിരുന്നു. ഇക്കാര്യത്തിൽ സ്ഥിരീകരണം ആയിട്ടില്ലെന്നും തീരുമാനമെടുക്കാൻ സമയം വേണമെന്നും ദ്രാവിഡ് ആവശ്യപ്പെട്ടിട്ടുണ്ടെന്ന് ഗാംഗുലി പറഞ്ഞു. പരിശീലക സ്ഥാനത്തേക്ക് അപേക്ഷ സമർപ്പിക്കാൻ അദ്ദേഹത്തിനു താത്പര്യമുണ്ടെങ്കിൽ അദ്ദേഹം അപേക്ഷിക്കും. തീരുമാനമെടുക്കാൻ അദ്ദേഹം കുറച്ച് സമയം ആവശ്യപ്പെട്ടിട്ടുണ്ട്. എന്താണ് സംഭവിക്കുക എന്ന് നോക്കാം എന്നും ഗാംഗുലി അറിയിച്ചിരുന്നു.\nഇന്ത്യൻ പരിശീലകനാവാൻ രാഹുൽ ദ്രാവിഡിന് ബിസിസിഐ നൽകുന്ന ശമ്പളം 10 കോടി രൂപയെന്ന് റിപ്പോർട്ടുണ്ട്. ഇതോടെ ഇന്ത്യൻ പരിശീലകരിൽ ഏറ്റവുമധികം പ്രതിഫലം വാങ്ങുന്ന ആളായി ദ്രാവിഡ് മാറും. ദ്രാവിഡിനൊപ്പം ദേശീയ ക്രിക്കറ്റ് അക്കാദമിയിലെ ബൗളിംഗ് പരിശീലകൻ പരസ് മാംബ്രെ ഇന്ത്യൻ ടീമിൻ്റെ ബൗളിംഗ് പരിശീലക സ്ഥാനം ഏറ്റെടുക്കുമെന്നും റിപ്പോർട്ടുണ്ട്.\nStory Highlights : Rahul Dravid appointed as India Head Coach\nRead more on: BCCI | coach | india | rahul dravid


രാഹുൽ ഗാന്ധി കശ്മീരിലേക്ക്; ഗവർണറുടെ ക്ഷണം സ്വീകരിച്ചു-Don’t need aircraft, ensure freedom to travel: Rahul Gandhi on Guv Malik’s offer to visit J&K\nരാഹുൽ ഗാന്ധി കശ്മീരിലേക്ക്; ഗവർണറുടെ ക്ഷണം സ്വീകരിച്ചു\nകശ്മീരിലേക്ക് വരുന്നതിനായി രാഹുല് ഗാന്ധിക്ക് വിമാനം അയച്ചു തരാമെന്നും ഗവര്‍ണര് പറഞ്ഞിരുന്നു\nAugust 13, 2019 2:45:24 pm\nശ്രീനഗർ: കശ്മീരിലേക്കുള്ള ഗവർണർ സത്യപാൽ മാലിക്കിന്റെ ക്ഷണം സ്വീകരിച്ച് കോണ്‍ഗ്രസ് നേതാവും വയനാട് എംപിയുമായ രാഹുല് ഗാന്ധി. ജമ്മു കശ്മീര് സന്ദര്‍ശനത്തിന് വിമാനം അയച്ച് തരാമെന്ന് പറഞ്ഞ ഗവര്‍ണര്‍ക്ക് അദ്ദേഹം മറുപടിയും നൽകി. ജമ്മു കശ്മീര് ഗവര്‍ണര് സത്യ പാല് മാലിക്കിനോട്, തനിക്ക് വിമാനമല്ല, സഞ്ചരിക്കാനുള്ള സ്വാതന്ത്ര്യമാണ് വേണ്ടതെന്ന് രാഹുല് ഗാന്ധി പറഞ്ഞു. ജമ്മു കശ്മീരിലെ പ്രശ്‌നങ്ങളെ കുറിച്ചും അക്രമങ്ങളെ കുറിച്ചും സംസാരിക്കുന്നതിന് മുമ്പ് ഇവിടെ വന്ന് കാര്യങ്ങള് നിരീക്ഷിക്കൂ എന്ന് ഗവര്‍ണര് പറഞ്ഞിരുന്നു.\nകശ്മീരിലേക്ക് വരുന്നതിനായി രാഹുല് ഗാന്ധിക്ക് വിമാനം അയച്ചു തരാമെന്നും ഗവര്‍ണര് വാഗ്ദാനം നല്‍കിയിരുന്നു.\n‘ഞങ്ങള്‍ക്ക് വിമാനത്തിന്റെ ആവശ്യമില്ല. എന്നാല് അവിടെ കുടുങ്ങിക്കിടക്കുന്ന മുഖ്യധാരാ നേതാക്കളേയും ഞങ്ങളുടെ സൈനികരേയും കാണാനായി യാത്ര ചെയ്യാനുള്ള സ്വാതന്ത്ര്യമാണ് വേണ്ടത്,’ കോണ്‍ഗ്രസ് മുന് അധ്യക്ഷന് പറഞ്ഞു.\nകശ്മീരിന് പ്രത്യേക പദവി നല്‍കിയിരുന്ന 370ാം അനുച്ഛേദം എടുത്ത് കളഞ്ഞ് സംസ്ഥാനത്തെ രണ്ട് കേന്ദ്രഭരണ പ്രദേശങ്ങളായി വിഭജിക്കാനുള്ള സര്‍ക്കാര് നീക്കത്തില് പ്രതിഷേധിച്ച്, ജമ്മു കശ്മീരില് അക്രമങ്ങള് നടന്നിട്ടുണ്ടെന്ന രാഹുല് ഗാന്ധി പറഞ്ഞിരുന്നു. ഇതേ തുടര്‍ന്നാണ് അവിടെ ചെന്ന് കാര്യങ്ങള് വീക്ഷിക്കാനായി വിമാനം അയച്ചു തരാമെന്ന് രൂക്ഷമായ ഭാഷയില് ഗവര്‍ണര് മറുപടി നല്‍കിയത്.\n‘ഇവിടേക്ക് വരാന് ഞാന് രാഹുല് ഗാന്ധിയെ ക്ഷണിച്ചിട്ടുണ്ട്. ഞാന് നിങ്ങള്‍ക്ക് സ്ഥിതിഗതികള് വീക്ഷിക്കാന് ഒരു വിമാനം അയച്ചു തരാം. നിങ്ങള് ഉത്തരവാദിത്തപ്പെട്ട ഒരാളാണ്, ഇങ്ങനെ സംസാരിക്കരുത്,’ എന്നായിരുന്നു മാലിക് പറഞ്ഞത്. കേന്ദ്രത്തിന്റെ തീരുമാനത്തെ ന്യായീകരിച്ച ഗവര്‍ണര്, ഈ നീക്കത്തിന് സാമുദായിക കോണുകളില്ലെന്നും പറഞ്ഞു.\n‘വിദേശ മാധ്യമങ്ങള് ഒരു ശ്രമം നടത്തി, ഞങ്ങള് അവര്‍ക്ക് മുന്നറിയിപ്പ് നല്‍കിയിട്ടുണ്ട്. എല്ലാ ആശുപത്രികളും നിങ്ങള്‍ക്കായി തുറന്നിരിക്കുന്നു, ഒരു വ്യക്തിക്ക് പോലും വെടിയേറ്റിട്ടുണ്ടെങ്കില് അത് തെളിയിക്കുക. അക്രമം നടക്കുമ്പോള് നാല് പേര്‍ക്ക് മാത്രമാണ് കാലില് പെല്ലെറ്റുകള് തുളഞ്ഞത്. ആര്‍ക്കും ഗുരുതരമായ പരിക്കുകളൊന്നും സംഭവിച്ചിട്ടില്ല, അദ്ദേഹം പറഞ്ഞു.\nകശ്മീര് താഴ്വരയെ കോണ്‍സെന്‍ട്രേഷന് ക്യാംപ് ആക്കി മാറ്റിയെന്ന ആരോപണത്തെക്കുറിച്ചുള്ള ചോദ്യത്തിന് മറുപടിയായി ഗവര്‍ണര് കോണ്‍സെന്‍ട്രേഷന് ക്യാംപിന്റെ അര്‍ത്ഥം ആളുകള്‍ക്ക് അറിയില്ലെന്ന് പറഞ്ഞു.\n‘അതെന്താണെന്ന് എനിക്കറിയാം. ഞാന് 30 തവണ ജയിലില് പോയിട്ടുണ്ട്. എന്നിട്ടും ഞാന് അതിനെ ഒരു കോണ്‍സെന്‍ട്രേഷന് ക്യാംപ് എന്നി വിളിക്കില്ല. അവര് (കോണ്‍ഗ്രസ്) അടിയന്തരാവസ്ഥയില് ഒന്നരവര്‍ഷത്തോളം ആളുകളെ തടവിലാക്കി, പക്ഷേ ആരും അതിനെ കോണ്‍സെന്‍ട്രേഷന് ക്യാംപുകള് എന്ന് വിശേഷിപ്പിച്ചില്ല. ഗവര്‍ണര് പറഞ്ഞു.\nWeb Title: Dont need aircraft ensure freedom to travel rahul gandhi on guv maliks offer to visit jk\nമഹാഭാരതം ശരിക്കൊന്നു കൂടി വായിക്കൂ: രജനീകാന്തിനോട് കോൺഗ്രസ്


Nemanja Matic trolls Man Utd teammate Cristiano Ronaldo\n"ക്രിസ്റ്റ്യാനോ, നിങ്ങൾ ഓകെയാണോ?" - റൊണാൾഡോയെ ട്രോളി സഹതാരം നെമെന്യാ മാറ്റിച്ച്\nNemanja Matic's side emerged victorious over Cristiano Ronaldo's in Man Utd training / Clive Brunskill/GettyImages\nമാഞ്ചസ്റ്റർ യുണൈറ്റഡ് സൂപ്പർതാരം ക്രിസ്റ്റ്യാനോ റൊണാള്‍ഡോയെ ട്രോളി സഹതാരം നെമെന്യാ മാറ്റിച്ച്. കഴിഞ്ഞ ദിവസം മാഞ്ചസ്റ്റർ യുണൈറ്റഡിന്റെ പരിശീലന മൈതാനമായ കാരിങ്ടണില് വെച്ച് നടന്ന പരിശീലനമത്സരത്തിന് ശേഷമായിരുന്നു മാറ്റിച്ച് റൊണാള്‍ഡോയെ ട്രോളി ഇന്‍സ്റ്റഗ്രാമില് പോസ്റ്റിട്ടത്.\nപരിശീലന മത്സരത്തിൽ റൊണാൾഡോ ഉൾപ്പെടുന്ന ടീം തോല്‍വി ഏറ്റുവാങ്ങിയിരുന്നു. മാറ്റിച്ച് ഉള്‍പ്പെടുന്ന ടീമായിരുന്നു പരിശീലന മത്സരത്തില് ജയം സ്വന്തമാക്കിയത്.\n"വിജയിക്കുന്ന ടീം! ക്രിസ്റ്റ്യാനോ, നിങ്ങൾ ഓകെയാണോ?"കൂടെ കളിയാക്കി ചിരിക്കുന്ന ഇമോജിയും വിജയിച്ച ടീമന്റെ ഫോട്ടോയുമാണ് മാറ്റിച്ച് ഇന്‍സ്റ്റഗ്രാമില് പങ്കുവെച്ചത്. മാറ്റിച്ചിന്റെ പോസ്റ്റിന് താഴെ വിജയിച്ച ടീമിലെ അംഗമായ ബ്രൂണോ ഫെർണാണ്ടസ് അടക്കമുള്ള താരങ്ങള് കമന്റുമായി പ്രത്യക്ഷപ്പെട്ടിട്ടുണ്ട്.\nഅതേ സമയം, 28ന് ന്യൂകാസില് യുണൈറ്റഡിനെതിരേയുള്ള പ്രീമിയര് ലീഗ് മത്സരത്തിന് വേണ്ടിയാണ് മാഞ്ചസ്റ്റർ യുണൈറ്റഡ് ഇപ്പോള് പരിശീലനം നടത്തുന്നത്. നേരത്തെ കൊവിഡ് കാരണം പല താരങ്ങളും പരിശീലനത്തില് നിന്ന് വിട്ട് നിന്നതിനെ തുടര്‍ന്ന് പരിശീലനം റദ്ദാക്കിയിരുന്നു. എന്നാല് ഇപ്പോള് ഏറെക്കുറെ താരങ്ങളും പരിശീലനത്തിലേക്ക് തിരിച്ചെത്തിയിട്ടുണ്ട്. കൊവിഡ് കാരണം ബ്രൈറ്റണ്, ബ്രന്റ്‌ഫോര്‍ഡ് എന്നിവര്‍ക്കെതിരേയുള്ള മത്സരം യുണൈറ്റഡ് നീട്ടിവെക്കുകയും ചെയ്തിരുന്നു.\nനിലവിൽ പോയിന്റ് പട്ടികയിൽ ആറാം സ്ഥാനത്തുള്ള മാഞ്ചസ്റ്റർ യുണൈറ്റഡ്, 19ആം സ്ഥാനത്തുള്ള ന്യൂകാസിലിനെതിരെ മൂന്ന് പോയിന്റും കരസ്ഥമാക്കി, ഇടക്കാല പരിശീലകൻ റാൽഫ് റാങ്നിക്കിന് കീഴിലുള്ള മികച്ച പ്രകടനം തുടരാനാവും ലക്ഷ്യമിടുന്നത്. അതേ സമയം, 2021ലെ മാഞ്ചസ്റ്റർ യുണൈറ്റഡിന്റെ അവസാന മത്സരം കൂടിയാണ് ന്യൂകാസിലിന് എതിരെയുള്ളത്. ഒരു വിജയത്തോടു കൂടി ഈ വർഷം അവസാനിപ്പിക്കാൻ കൂടിയാവും ചുവന്ന ചെകുത്താന്മാർ കളത്തിലിറങ്ങുക.


മിനിലോറിയിൽ സ്‌ഫോടക വസ്തു കടത്താൻ ശ്രമിച്ച ഡ്രൈവർ പിടിയിൽ\nMay 26, 202210:12 PM IST Permalink\nമണ്ണാർക്കാട്: മിനിലോറിയിൽ അമോണിയം നൈട്രേറ്റ് കടത്തിയ കേസിൽ ഒളിവിലിരുന്ന ലോറി ഡ്രൈവർ പിടിയിൽ. സേലം ധർമപുരി സ്വദേശി മുരുകേശനെയാണ് മണ്ണാർക്കാട് പൊലീസ് അറസ്റ്റ് ചെയ്തത്. 2017ലായിരുന്നു സംഭവം. മിനിലോറിയിൽ ചെടിച്ചട്ടികൾക്കിടയിൽ 50 കിലോവീതമുള്ള 50 ചാക്ക് അമോണിയം നൈട്രേറ്റ് കടത്താനായിരുന്നു ശ്രമം. വാഹനം പൊലീസ് പിടിച്ചെങ്കിലും രക്ഷപ്പെട്ട മുരുകേശൻ ഒളിവിൽ കഴിയുകയായിരുന്നു.\nഒന്നുമുതൽ മൂന്നുവരെയുള്ള പ്രതികളെ മുമ്പ് അറസ്റ്റ് ചെയ്തിരുന്നു. രഹസ്യവിവരത്തിന്റെ അടിസ്ഥാനത്തിലാണ് സേലം ഹറുറിലെ വസതിയിൽനിന്നാണ് ഇയാളെ അറസ്റ്റ് ചെയ്തത്. ഡിവൈഎസ്‌പി വി എ കൃഷ്ണദാസ്, എസ്എച്ച്ഒ പി അജിത്കുമാർ എന്നിവരുടെ നിർദേശപ്രകാരമായിരുന്നു അറസ്റ്റ്. മണ്ണാർക്കാട് മുൻസിഫ് മജിസ്‌ട്രേറ്റ് കോടയിൽ ഹാജരാക്കിയ മുരുകേശനെ 14 ദിവസത്തേക്ക് റിമാൻഡ് ചെയ്തു.\nഎകെജി സെന്ററിന് മുന്നിലെ ആ കണ്ണായ 32 സെന്റ് സ്ഥലം വാങ്ങിയത് വളഞ്ഞ വഴfയിൽ\n6.2 കോടിക്ക് സിപിഎം രജിസ്റ്റർ ചെയ്തത് നിയമ വിരുദ്ധ ആധാരമോ?\nഭാര്യയെ ഭയപ്പെടുത്താൻ സ്‌ഫോടക വസ്തുവുമായി വന്ന ഭർത്താവ് മരിച്ചു\nസിപിഎം ഭൂമി ഇടപാടിലെ നിയമവിരുദ്ധത കണ്ടില്ലെന്ന് നടിച്ചത് ശബരിമല 'അട്ടിമറിക്ക്' മുന്നിൽ നിന്നവർ\nവീടാക്രമണത്തിന് പിന്നിൽ പ്ലസ് വണ്ണുകാരിയുടെ പ്രതികാരം


Updated: September 5, 2018, 8:05 AM IST\nയുവജനകമ്മീഷന് ചെയര്‍പേഴ്‌സണ് ചിന്താ ജെറോമിനെ ചോദ്യം ചെയ്തും പരിഹസിച്ചുമുള്ള കെഎസ്‌യു നേതാവിന്റെ കത്ത് വൈറലാകുന്നു. സഹപ്രവര്‍ത്തകയായ ഡിവൈഎഫ്‌ഐ നേതാവിനെ ഭരണപക്ഷ എംഎല്‍എ പീഡിപ്പിക്കാന് ശ്രമിച്ചത് അറിഞ്ഞിട്ടും അറിയാതെ പോലെ ഭാവിക്കുന്നതാണോ എന്ന വിമര്‍ശനം ഉന്നയിച്ച് കെഎസ് യു സംസ്ഥാന സെക്രട്ടറി വരുണ് എംകെയാണ് ചിന്തയ്ക്കായി തന്റെ എഫ് ബി പേജില് കത്ത് തയ്യാറാക്കിയിരിക്കുന്നത്.\nപീഡനവിവരം അറിഞ്ഞിട്ടും ഒന്നും ഉരിയാടുകയില്ലേയെന്നും യുവതിയെ പീഡിപ്പിക്കാന് ശ്രമിച്ചാല് അതിനെതിരെ പ്രതികരിക്കുന്നത് യുവജനക്ഷേമത്തില് പെടുകയില്ലേയെന്നുമാണ് വരുണ് ചോദിക്കുന്നത്. ചിന്തയുടെ ചിന്ത എന്തേ ഇക്കാര്യത്തില് ഉണരാത്തതെന്നും ജിമ്മിക്കിയും കമ്മലിലും മാത്രം പ്രതികരിക്കാതെ ഇതിലും പ്രതികരിക്കാനും കെഎസ് യു നേതാവ് പറയുന്നുണ്ട്. യുവജനക്ഷേമമേ ഉണരൂ എന്ന് പറഞ്ഞാണ് വരുണിന്റെ കത്ത് അവസാനിക്കുന്നത്.\nഷൊര്‍ണൂര് എംഎല്‍എ പി കെ ശശിക്കെതിരെ ഡിവൈഎഫ്‌ഐ വനിതാ നേതാവ് നല്‍കിയ ലൈംഗിക പീഡന പരാതിയുടെ പശ്ചാത്തലത്തിലാണ് വരുണിന്റെ കത്ത്.\nവരുണിന്റെ കത്തിന്റെ പൂര്‍ണ്ണരൂപം\nയൂത്ത് കമ്മീഷന് ചെയര്‍പേഴ്‌സന് ചിന്ത ജെറോം അറിയാന് എഴുതുന്നത്...


ജാഗ്രത: മാപ്പ് പറഞ്ഞത് സംഘാടകനെന്ന നിലയില്: പീതാംബരക്കുറുപ്പ്\nമാപ്പ് പറഞ്ഞത് സംഘാടകനെന്ന നിലയില്: പീതാംബരക്കുറുപ്പ്\nനടി ശ്വേത മേനോനോട് താന് മാപ്പ് പറഞ്ഞത് തെറ്റ് ചെയ്തത് കൊണ്ടല്ല പരിപാടിയുടെ സംഘാടകന് എന്ന നിലയിലാണെന്ന് എന് പീതാംബരക്കുറുപ്പ് എംപി. പരിപാടിയില് ശ്വേതയ്ക്ക് വിഷമം നേരിട്ടതിന്റെ പേരിലാണ് താന് ഖേദം പ്രകടിപ്പിച്ചത്. മനപൂര്‍വ്വം ഒരു തെറ്റും ചെയ്തിട്ടില്ലെന്നും അദ്ദേഹം പറഞ്ഞു. കൊല്ലത്ത് ഡിസിസി പ്രസിഡന്റ് പ്രതാപവര്‍മ്മ തമ്പാനോടൊപ്പം വാര്‍ത്താ സമ്മേളനം നടത്തുകയായിരുന്നു പീതാംബരക്കുറുപ്പ്.\nപരാതി പിന്‍വലിക്കാന് തയ്യാറായത് ശ്വേത മേനോന് വൈകിവന്ന വിവേകമാണെന്ന് പ്രതാപവര്‍മ്മ തമ്പാന് പ്രതികരിച്ചു. കേസുമായി മുന്നോട്ട് പോയാല് തന്റെ വാദം തെളിയിക്കാന് ശ്വേതയ്ക്ക് കഴിയില്ലെന്ന് ഉറപ്പുള്ളതിനാലാണ് പിന്‍മാറിയത്. പരാതിയില് നിന്ന് ശ്വേത പിന്‍മാറിയിട്ടും നിയമനടപടിയുമായി മുന്നോട്ട് പോകുന്ന ഡിവൈഎഫ്ഐയുടെ പ്രവര്‍ത്തനം സംശയാസ്പദമാണെന്നും അദ്ദേഹം കൂട്ടിച്ചേര്‍ത്തു.


Saudi Arabia, First Published 7, Oct 2019, 12:34 AM IST\nഫാമിലി ടാക്സിയിൽ പുരുഷന്മാരെ കയറ്റിയാൽ ആയിരം റിയാൽ പിഴ. യാത്ര ആരംഭിക്കുമ്പോൾ മീറ്റർ പ്രവർത്തിപ്പിക്കാതിരുന്നാൽ 3000 റിയാലാണ് പിഴ.\nറിയാദ്: ഫാമിലി ടാക്സിയിൽ പുരുഷന്മാരെ കയറ്റിയാൽ ആയിരം റിയാൽ പിഴ. യാത്ര ആരംഭിക്കുമ്പോൾ മീറ്റർ പ്രവർത്തിപ്പിക്കാതിരുന്നാൽ 3000 റിയാലാണ് പിഴ. സൗദി വനിതകൾ ഓടിക്കുന്ന ഫാമിലി ടാക്സികളിൽ പുരുഷ യാത്രക്കാരെ കയറ്റിയാലാണ് ടാക്സി കമ്പനിക്കു ആയിരം റിയാൽ പിഴ ലഭിക്കുക.\nഡ്രൈവർ പുകവലിച്ചാലും യാത്രക്കാരെ പുകവലിക്കാൻ അനുവദിച്ചാലും 500 റിയാൽ പിഴ ചുമത്തും. ഡ്രൈവർമാർ പൊതുമര്യാദയും വ്യക്തിശുചിത്വവും വൃത്തിയും പാലിക്കാതിരുന്നാലും ഇതേ തുക പിഴ ലഭിക്കും.\nകാറുകളിൽ കയറുമ്പോഴും ഇറങ്ങുബോഴും വികലാംഗ യാത്രക്കാരെ ഡ്രൈവർ സഹായിക്കണം. ഇല്ലെങ്കിൽ 500 റിയാൽ പിഴ ചുമത്തും. യാത്രക്കാരില്ലാതെ ലഗേജുകൾ മാത്രം കയറ്റിയാലും 500 റിയാൽ പിഴയാണ്. യാത്ര ആരംഭിക്കുമ്പോൾ മീറ്റർ പ്രവർത്തിപ്പിക്കാതിരുന്നാൽ മുവ്വായിരം റിയാലാണ് പിഴ.\nമക്കയിലും ജിദ്ദയിലും റിയാദിലും ടാക്സി സേവന മേഖലയിൽ പ്രവർത്തിക്കുന്ന കമ്പനികളിൽ മിനിമം 250 കാറുകളുണ്ടായിരിക്കണമെന്ന് പരിഷ്ക്കരിച്ച നിയമാവലി അനുശാസിക്കുന്നു. മദീനയിലും ദമ്മാമിലും പ്രവർത്തിക്കുന്ന ടാക്സി കമ്പനികൾക്ക് കീഴിലെ കാറുകളുടെ എണ്ണം 100 ൽ കുറയാൻ പാടില്ലെന്നും പുതിയ നിയമാവലി വ്യക്തമാക്കുന്നു.\nLast Updated 7, Oct 2019, 12:34 AM IST\nSaudi taxi law


binsa | എടക്കരയിൽ എത്തിയത് സർക്കാർ ജീവനക്കാരനായ ഭർത്താവിനൊപ്പം; സൗന്ദര്യം കൈമുതലാക്കി പ്രണയക്കളി തുടങ്ങിയപ്പോൾ ഭാര്യയെ ഡിവോഴ്‌സ് ചെയ്ത് മകനൊപ്പം മടങ്ങിയ ആദ്യ ഭർത്താവ്; കോടീശ്വരനെ കെട്ടി പിച്ചക്കാരനാക്കിയ ധൂർത്തിലും കുട്ടി പിറന്നു; മൂന്ന് വയസ്സുകാരനെ നോക്കനെത്തിയ ആയയെ മറയാക്കിയ അനാശാസ്യത്തിലേക്ക് കാര്യങ്ങളെത്തിച്ചത് നാട്ടുകാരെ ഭയപ്പെടുത്തി അകറ്റി നിർത്തിയും; അഴിക്കുള്ളിലായത് കഞ്ചാവും മയക്കുമരുന്നുമായി എടക്കരയെ ഭീതിയിലാക്കിയ സുന്ദരി; ബിൻസ തമ്പുരാൻകുന്നിലെ 'സെക്‌സ് റാണി' ആയ കഥ - MarunadanMalayali.com\nFebruary 23, 2020 | 09:51 AM IST | Permalink\nമലപ്പുറം: എടക്കരയിൽ വീട്ടുജോലിക്കാരിയെ പീഡനത്തിനിരയാക്കി മറ്റുള്ളവർക്ക് കൈമാറിയ കേസിലെ മുഖ്യപ്രതി ബിൻസയുടേത് ആരെയും അമ്പരപ്പിക്കുന്ന ആഡംബര ജീവിതം. വർഷങ്ങൾക്ക് മുമ്പ് ആദ്യ ഭർത്താവിനൊപ്പം എടക്കരയിൽ താമസമാക്കിയ ബിൻസയുടെ ജീവിതം ആഡംബരം നിറഞ്ഞതും സംശയം ജനിപ്പിക്കുന്നതുമായിരുന്നു.\nഗവ. ഉദ്യോഗസ്ഥനായ ആദ്യ ഭർത്താവിനൊപ്പമാണ് തിരുവനന്തപുരം സ്വദേശിനിയായ ബിൻസ ആദ്യം എടക്കരയിലെത്തുന്നത്. പിന്നീട് ഈ ബന്ധം തകർന്നു. യുവതിയുടെ രഹസ്യബന്ധങ്ങളും ആഡംബരജീവിതവും കാരണം കുട്ടിയേയും കൊണ്ട് ഭർത്താവ് പോയി. ഇതോടെ പ്രണയം തുടങ്ങി. എടക്കര സ്വദേശിയായ മറ്റൊരു യുവാവുമായി ബിൻസ അടുപ്പത്തിലായി. സാമ്പത്തികമായി ഉയർന്നനിലയിലായിരുന്ന ഇയാളുമായി കൂടിയതോടെ ധൂർത്ത് പുതിയ തലത്തിലെത്തി. ലക്ഷക്കണക്കിന് രൂപയാണ് ബിൻസ ധൂർത്തടിച്ച് കളഞ്ഞത്. ഈ ബന്ധത്തിലും കുട്ടി പിറന്നു. കോടീശ്വരൻ പിച്ചക്കരാനായതോടെ ഇയാളെ കൈവിട്ടു. പിന്നെയായിരുന്നു പണമുണ്ടാക്കാൻ അനാശാസ്യം.\nതമ്പുരാൻകുന്നിലെ വീട് കേന്ദ്രീകരിച്ചായിരുന്നു അനാശാസ്യം. സംശയം പ്രകടിപ്പിക്കുന്ന നാട്ടുകാർക്കെതിരേ കള്ളപ്പരാതി നൽകി. ഒറ്റയ്ക്ക് താമസിക്കുന്ന തന്നെ ഇവർ ശല്യം ചെയ്യുന്നുവെന്നായിരുന്നു പരാതി. ഇതിനായി വീടിന് മുന്നിൽ സിസിടിവിയും സ്ഥാപിച്ചു. സിസിടിവിയിൽ പെട്ടാൽ കേസിൽപെടുമെന്ന് ഭയന്ന് ആരും അങ്ങോട്ട് പോയില്ല. ആഡംബര ജീവിതത്തിനൊപ്പം ബിൻസ മദ്യവും കഞ്ചാവും അടക്കമുള്ള ലഹരികളും ഉപയോഗിച്ചിരുന്നു. ഹോട്ടലുകളിൽനിന്നായിരുന്നു ഭക്ഷണം. അങ്ങനെയിരിക്കാണ് പീഡനത്തിനിരയായ യുവതി ബിൻസയുടെ വീട്ടിൽ ജോലിക്കെത്തുന്നത്.\nമൂന്നുവയസുള്ള കുഞ്ഞിനെ നോക്കാനെന്ന് പറഞ്ഞാണ് യുവതിയെ വീട്ടിൽ താമസിപ്പിച്ചത്. എന്നാൽ ജനുവരി 20 ന് ബിൻസയുടെ വീട്ടിൽ ജോലിക്കെത്തിയ ദിവസം മുതൽ ക്രൂരമായ പീഡനമാണ് യുവതി നേരിട്ടത്. ഇടപാടുകാരായെത്തുന്നവർക്ക് ചൂഷണം ചെയ്യാൻ ബിൻസ യുവതിയെ വിട്ടു നൽകി. വീട്ടിൽനിന്ന് പുറത്തിറങ്ങാനോ ബന്ധുക്കളുമായി ബന്ധപ്പെടാനോ യുവതിയെ അനുവദിച്ചിരുന്നില്ല. ഇതിനിടെ യുവതിയെ എറണാകുളത്തേക്ക് കൊണ്ടുപോയും പീഡനത്തിനിരയാക്കി. ഇപ്പോൾ അറസ്റ്റിലായ ഷെമീറും മുഹമ്മദ് ഷാനും ഇവിടെവെച്ചും യുവതിയെ പീഡിപ്പിച്ചു.\nകുഞ്ഞിന്റെ ചികിത്സയ്ക്കായി എറണാകുളത്തേക്കും കോട്ടക്കലിലേക്കും എല്ലാം പോകേണ്ട ആവശ്യമുണ്ടെന്നും അതിനാൽ യുവതിയെയും കൂടെ കൊണ്ടുപോകുന്നുവെന്നുമായിരുന്നു ബിൻസ പീഡനത്തിനിരയായ യുവതിയുടെ ബന്ധുക്കളോട് പറഞ്ഞിരുന്നത്. പിന്നെ തന്ത്രപരമായി ജോലിക്കാരി രക്ഷപ്പെട്ടു. സഹോദരന്റെ മകന്റെ ജന്മദിനാഘോഷത്തിൽ പങ്കെടുത്ത് മടങ്ങിവരാമെന്ന് തന്ത്രപൂർവം ബിൻസയോട് പറഞ്ഞു. അന്നുതന്നെ മടങ്ങിവരുമെന്ന പ്രതീക്ഷയിൽ യുവതിയെ ബിൻസ പോകാൻ അനുവദിക്കുകയും ചെയ്തു. എന്നാൽ വീട്ടിലെത്തിയ യുവതി പീഡനത്തിനിരയായ വിവരം ബന്ധുക്കളോട് പറഞ്ഞു. ഫെബ്രുവരി 17ന് ഇവർ പൊലീസിൽ പരാതി നൽകി. ഇതോടെ അനാശാസ്യത്തിന് വിരാമമായി.\nബിൻസയ്ക്ക് പുറമേ കാക്കപ്പരത എരഞ്ഞിക്കൽ ഷെമീർ(21), ചുള്ളിയോട് പറമ്പിൽ മുഹമ്മദ് ഷാൻ(24) എന്നിവരാണ് അറസ്റ്റിലായത്. കഴിഞ്ഞദിവസം കോടതി റിമാൻഡ് ചെയ്ത പ്രതികളെ ജയിലിലേക്ക് മാറ്റി. കുഞ്ഞ് കൂടെയുള്ളതിനാൽ ബിൻസയെ കണ്ണൂർ സെൻട്രൽ ജയിലിലാണ് പാർപ്പിച്ചിരിക്കുന്നത്. സംഭവത്തിൽ വിശദമായ അന്വേഷണം നടക്കുകയാണെന്നും കേസിൽ കൂടുതൽപേർ ഉൾപ്പെട്ടിട്ടുണ്ടെങ്കിൽ അവർക്കെതിരേയും നടപടിയുണ്ടാകുമെന്നും പൊലീസ് പറഞ്ഞു.\nമൂന്നുവയസ്സുള്ള കുട്ടിയെ പരിചരിക്കാൻ കഴിഞ്ഞ ജനുവരി 20നാണ് യുവതി എത്തിയത്. പ്രതിമാസം 8000 രൂപ ശമ്പളം നൽകാമെന്ന വ്യവസ്ഥയിലായിരുന്നു ജോലി. എന്നാൽ, ബിൻസ വീട്ടിൽ നിന്നും പുറത്തുപോകുമ്പോൾ വാതിൽ പുറമെ നിന്ന് പൂട്ടുകയായിരുന്നു പതിവ്. ഇതിനകം തന്നെ വീട്ടിലെത്തുന്ന പലർക്കും യുവതിയെ കാഴ്ചവെച്ചു. എറണാകുളത്തെ ലോഡ്ജ് മുറിയിൽ കൊണ്ടുപോയും പലർക്കും യുവതിയെ കാഴ്ചവെച്ചുവെന്നും യുവതി നൽകിയ പരാതിയിൽ പറയുന്നു.


സാഹസികമായി കാമുകിയെ വിവാഹം ചെയ്തു; ഒരു മണിക്കൂറിനുള്ളിൽ വേർപിരിഞ്ഞു, കാരണം!! | Chennai man weds lover but seperated one hour after marriage - Malayalam Oneindia\n8 min ago വിവാഹം കഴിക്കുമെന്നുറപ്പില്ലാത്തവരുമായുള്ള ലൈംഗീക ബന്ധം; അതെങ്ങിനെ ബലാത്സംഗമാകും?\n50 min ago അയ്യന്‍കുന്നിലെ ഭൂമി വിണ്ടുകീറല് ആപത്ക്കരമെന്ന് ജിയോളജി റിപ്പോര്‍ട്ട് : കൂട്ടപ്പാലായന ഭീഷണി!!\nPublished: May62019, 15:44 [IST]\nവെല്ലൂർ: വീട്ടുകാരുടെ എതിർപ്പ് വകവയ്ക്കാതെ വിവാഹിതരായതിന് പിന്നാലെ ഭാര്യയെ ഉപേക്ഷിച്ച് യുവാവ്. തമിഴ്നാട്ടിലെ വെല്ലൂരിലാണ് സാഹസീക വിവാഹവും വിവാഹമോചനവും ഒറ്റ ദിവസത്തിനുള്ളിൽ നടന്നത്. വെല്ലൂരിലെ മുൻസിപ്പൽ കൗൺസിലറായ സെൽവ ബാലാജിയും സഹപ്രവർത്തകയായ യുവതിയും തമ്മിലാണ് ഏറെ നാളത്തെ പ്രണയത്തിനൊടുവിൽ വിവാഹം ചെയ്തത്. എന്നാൽ ഒരു മണിക്കൂർ മാത്രമായിരുന്നു അവരുടെ വിവാഹ ജീവിതത്തിന്റെ ആയുസ്.\nവീട്ടുകാരുടെ ശക്തമായ എതിർപ്പിനെ മറികടന്നാണ് ഇരുവരും ഒരുമിക്കാൻ തീരുമാനമെടുത്തത്. കഴിഞ്ഞ വെള്ളിയാഴ്ച ഒരു ക്രിസ്ത്യൻ പള്ളിയിൽ വെച്ചായിരുന്നു വിവാഹ ചടങ്ങുകൾ. ആറു മാസമായി ഇരുവരും പ്രണയത്തിലായിരുന്നു.\nയുവതിയോട് ആദ്യം പ്രണയാഭ്യർത്ഥന നടത്തിയതും വിവാഹത്തിന് മുൻകൈ എടുത്തതും സെൽവ തന്നെയായിരുന്നു. എന്നാൽ ഇരുവരുടെയും വിവാഹ വാർത്ത അറിഞ്ഞ് വീട്ടുകാർ ഇടപെട്ടതോടെ താലികെട്ടി ഒരു മണിക്കൂറിനുള്ളിൽ തന്നെ സെൽവ ഭാര്യയെ വേണ്ടെന്ന് വയ്ക്കുകയായിരുന്നു.\nവിവാഹ വാർത്ത അറിഞ്ഞ് വീട്ടുകാർ ഇടപെട്ടതോടെയാണ് കാര്യങ്ങൾ മാറി മറിയുന്നത്. വീട്ടുകാർ എത്തി നിർബന്ധിച്ചതോടെ ഇരുവരും വീട്ടുകാർക്കൊപ്പം പോയി. തുടർന്ന് ഭർത്താവിനെ തട്ടിക്കൊണ്ടുപോയി എന്നാരോപിച്ച് യുവതി പോലീസിൽ പരാതി നൽകി. മകനെ തട്ടിക്കൊണ്ടുപോയി എന്ന് സെൽവയുടെ മാതാപിതാക്കളും ആരോപിച്ചു.\nപ്രശ്നം പോലീസ് സ്റ്റേഷനിൽ എത്തിയതോടെ നവദമ്പതികൾ തന്നെ തീരുമാനമെടുക്കാൻ പോലീസ് ആവശ്യപ്പെടുകയായിരുന്നു. ഇതേ തുടർന്ന് മണിക്കൂറുകൾക്ക് മുമ്പ് വിവാഹം ചെയ്ത ഭാര്യയെ ഉപേക്ഷിച്ച് വീട്ടുകാർക്കൊപ്പം പോകാൻ സെൽവ തീരുമാനിക്കുകയായിരുന്നു.\nmarriage chennai divorce കല്യാണം ചെന്നൈ വിവാഹമോചനം കാമുകി\nChennai man weds lover but seperated one hour after marriage due to influence of his family\nStory first published: Monday, May 6, 2019, 15:44 [IST]


ശ്രീലങ്കയുടെ കണ്ണുനീര്... - Pravasabhumi\nശ്രീലങ്ക പ്രതിക്ഷേധങ്ങളുടെ നെരിപ്പോടില് തിളച്ചു മറിയുകയാണ്. പാതാളത്തിലായ സാമ്പത്തിക മേഖല, കുതിക്കുന്ന വിലക്കയറ്റം, സർവയിടങ്ങളിലും കലാപസമാന പ്രതിഷേധങ്ങളും അക്രമങ്ങളും. അവസാന പ്രതിരോധമായ അടിയന്തരാവസ്ഥയും ഫലം കണ്ടില്ല. അനിയന്ത്രിതമായ വില കയറ്റം. അത് വരുത്തിവച്ച ക്ഷാമം, പട്ടിണി. ഒന്നും ചെയ്യാന് കഴിയാതെ നിസഹായരായി പോയ ഭരണകൂടം. അതില് പെട്ട് നട്ടം തിരിയുന്ന ഒരു ജനസമൂഹം. അതാണ് ഇന്നത്തെ ശ്രീലങ്ക.\nഅടിസ്ഥാന സൗകര്യ വികസനത്തിനായി(infrastructure development) യാതൊരു നിയന്ത്രണവും ഇല്ലാതെ എടുത്തുകൂട്ടിയ വിദേശ വായപ്പകളാണ്(foreign loans) ശ്രീലങ്കയിലെ സാന്പത്തിക പ്രതിസന്ധിക്കുള്ള(financial crisis) പ്രധാന കാരണം. മഹീന്ദ രജപക്സെ പ്രസിഡന്റായ കാലം തൊട്ട് 2019 വരെ, പന്ത്രണ്ട് ബില്യൻ യുഎസ് ഡോളറാണ് ചൈന, ലങ്കയിൽ നിക്ഷേപിച്ചത്. പദ്ധതികളിൽ നിന്ന് പ്രതീക്ഷിച്ച നേട്ടം കിട്ടാതിരിക്കുകയും കരുതൽ ധനം കാലിയാവുകയും ചെയ്തതോടെ ശ്രീലങ്കൻ രൂപയുടെ മൂല്യം ഇടിഞ്ഞു. വരുമാനത്തിന്റെ 83 ശതമാനവും തിരിച്ചടവുകൾക്കായി ചെലവഴിക്കേണ്ടി വന്നതോടെ സാമ്പത്തിക തകർച്ച പൂ‍ർണമായി.\nകൊളമ്പോ നഗരത്തിലൂടെ യാത്ര ചെയ്യുമ്പോൾ ശ്രീലങ്ക ഒരു വികസിത രാജ്യം ആണെന്ന് തോന്നിപ്പോകും. ഇരു വശത്തും ആകാശം മുട്ടേയുള്ള കെട്ടിടങ്ങൾ. മികച്ച റോഡുകൾ, പാലങ്ങൾ, പവർ പ്ലാന്റുകൾ പാർക്കുകൾ,തുറമുഖങ്ങൾ, 2000 മുതലാണ് ശ്രീലങ്ക അടിസ്ഥാന സൌകര്യത്തിൽ ഊന്നൽ നൽകിയുള്ള വികസന നയം സ്വീകരിക്കുന്നത്. ഇത് കൂടുതൽ തൊഴിലവസരങ്ങൾ ഉണ്ടാക്കുമെന്നും രാജ്യം പുരോഗതിയിലേക്ക് കുതിക്കും എന്നുമായിരുന്നു പ്രഖ്യാപനം.\nപദ്ധതികൾക്കെല്ലാം കയ്യയച്ച് കടം നൽകിയതാകട്ടെ ചൈനയും. മഹീന്ദ രജപക്സെ പ്രസിഡന്റായ കാലം തൊട്ട് 2019 വരെ പന്ത്രണ്ട് ബില്യൻ യുഎസ് ഡോളറാണ് ചൈന ലങ്കയിൽ നിക്ഷേപിച്ചത്.1.4 ബില്യൻ ചെലവഴിച്ചുള്ള കൊളമ്പോ പോർട്ട് സിറ്റിയാണ് ഇതിൽ ഭീമൻ പദ്ധതി. സാമൂഹിക സാമ്പത്തിക പ്രത്യാഘാതങ്ങൾ മനസിലാക്കാതെയും പ്രോജക്ടുകൾ ലാഭകരമാകുമോ എന്ന് പഠിക്കാതെയും നടത്തിയ നിർമ്മാണ പ്രവർത്തനങ്ങൾ വിനയായി. 2018 ഓടെ കടം5ബില്യൻ ഡോളറിന് മുകളിലേക്ക് ഉയർന്നു. 6.5 എന്ന ശതമാനം എന്ന കൂടിയ പലിശയക്കാണ് ചൈനയുടെ ലോണുകളെന്നതും ചേർത്ത് വായിക്കണം.\nആവശ്യത്തിന് കരുതൽ ധനമുണ്ടെന്ന് സെൻട്രൽ ബാങ്ക് പറയുന്നത് പൊള്ളയായ അവകാശവാദമാണ്. ഇന്ധന ഇറക്കുമതിക്ക് ആവശ്യമായ ഡോള‍ർ രാജ്യത്തില്ല. തെറ്റായ സാമ്പത്തീക നയങ്ങളാണ് കാര്യങ്ങൾ വഷളാക്കിയത്. ചൈനയുടെ സാമ്പത്തീക സഹായത്തോടെ നിർമ്മിച്ച് മൂന്ന് വർഷം പിന്നിടുമ്പോഴും പത്ത് പൈസയുടെ ഉപകാരം ഈ കൂറ്റൻ നിർമ്മിതികൊണ്ട് ഉണ്ടായില്ല. ലോട്ടസ് ടെവർ ഒരു ചിന്ന സാമ്പിൾ, ഹമ്പൻടോട്ട തുറമുഖമൊക്കെ അതുക്കും മേല\nഇന്ന് ശ്രീലങ്കയ്ക്ക് അവരുടെ അവരുടെ ജിഡിപിയുടെ സിംഹഭാഗവും ലോണടക്കാൻ മാറ്റിവെക്കേണ്ടി വരുന്നു. കടം കൊടുക്കൽ ശ്രീലങ്കയുടെ തുറമുഖങ്ങൾ ഉൾപെടെയുള്ള തന്ത്രപ്രധാനമായ നിർമ്മിതികൾ സ്വന്തമാക്കാനുള്ള ചൈനയുടെ ആസൂത്രിത നീക്കമാണെന്ന് സംശയിക്കുന്നവരും ഉണ്ട്.\n← ക്രിമിനൽ നടപടി ബിൽ ലോക്സഭയില് പാസായി; പ്രതിക്ഷേധവുമായി പ്രതിപക്ഷം\nരജപക്സെ സർക്കാറിന് ഭൂരിപക്ഷം നഷ്ടമായി. തൊട്ടു പുറകെ അടിയന്തരാവസ്ഥ പിന്‍വലിച്ചു. →


ആറാംക്ലാസ് വിദ്യാര്‍ത്ഥിനിയെ ഓട്ടോഡ്രെവറും കൂട്ടുകാരും ചേര്‍ന്ന് തട്ടിക്കൊണ്ടുപോയി പീഡിപ്പിച്ചശേഷം കൊലപ്പെടുത്തി | Reporter Live\nBy Web Desk\tDecember 12, 2018 11:23 pm A+ A-\nചെന്നൈ: തമിഴ്‌നാട്ടിലെ വെല്ലൂര് സ്വദേശിനിയായ 13 കാരിയെ തട്ടികൊണ്ടുപോയി ഓട്ടോഡ്രൈവറായ യുവാവും സുഹൃത്തുക്കളും ലൈംഗികമായി പീഡിപ്പിച്ചശേഷം കൊലപ്പെടുത്തി. മൂന്നു പേരെ പോലീസ് അറസ്റ്റ് ചെയ്തു ബാക്കി രണ്ടുപേര്‍ക്കായി തെരച്ചില് ഊര്‍ജിതമാക്കി.\nരണ്ടുവര്‍ഷമായി പെണ്‍കുട്ടിയെ സ്ഥിരമായി സ്‌കൂളില് കൊണ്ടുവിട്ടിരുന്നത് പ്രതിയാണ്. പെണ്‍കുട്ടിയുടെ പിതാവിന്റെ പരാതി പ്രകാരം തിങ്കളാഴ്ച വൈകുനേരമാണ് തട്ടിക്കൊണ്ടു പോയത്. ബെംഗലൂരുവില് വച്ച് പ്രതിയും നാലു സുഹൃത്തുക്കളും ചേര്‍ന്ന് ലൈംഗികമായി പീഡിപ്പിച്ചശേഷം കൊലപ്പെടുത്തുകയായിരുന്നു.\nപ്രതിക്കെതിരെ പോക്‌സോ (POCSO) നിയമപ്രകാരം പൊലീസ് കേസെടുത്തു. ലൈംഗിക കുറ്റകൃത്യങ്ങളില് നിന്ന് കുട്ടികളെ സംരക്ഷിക്കുന്നതിനുള്ള നിയമമാണ് പോക്‌സോ. 2012 ലാണ് നിയമം പ്രാബല്യത്തില് വന്നത്. 18 വയസില് താഴെയുള്ള ആണ്‍കുട്ടികളും പെണ്‍കുട്ടികളും നേരിടുന്ന ലൈംഗിക ചൂഷണങ്ങള് തടയുകയാണ് ഇതിന്റെ പ്രധാനലക്ഷ്യം.\nDec 12, 2018 11:23 pm\nചെന്നൈയില് പത്തുവയസുകാരിക്ക് ക്രൂരപീഡനം; പൊലിസ് ഉദ്യോഗസ്ഥന് അറസ്റ്റില്\nമൂന്ന് വയസ്സുകാരിയെ കൂരമായി പീഡിപ്പിച്ചു; കുട്ടിയുടെ പിതാവ് അറസ്റ്റില്\nപതിനേഴുകാരിക്കെതിരെ പീഡന ശ്രമം; ഒളിവില് പോയ യുവാവ് അറസ്റ്റില്


ഫ്രാൻസിൽ ഇന്ത്യയുടെ ഉടമസ്ഥതയിലുള്ള 20 ആസ്തികൾ പിടിച്ചെടുക്കാൻ ഉത്തരവ് നൽകി ഫ്രഞ്ച് കോടതി; അറിയിപ്പ് ലഭിച്ചിട്ടില്ലെന്നും നടപടികളുമായി മുന്നോട്ട് പോകുമെന്നും കേന്ദ്രസർക്കാർ – Media Mangalam\nപാരിസ്: ബ്രിട്ടിഷ് എണ്ണ കമ്പനി കെയിൻ എനർജി നൽകിയ കേസിൽ ഫ്രാൻസിൽ ഇന്ത്യയുടെ ഉടമസ്ഥതയിലുള്ള ഫ്ലാറ്റുകൾ ഉൾപ്പെടെ 20 ആസ്തികൾ പിടിച്ചെടുക്കാൻ ഉത്തരവ് നൽകി ഫ്രഞ്ച് കോടതി. കെയ്ന് എനര്‍ജിക്ക് കിട്ടാനുള്ള 1,700 ദശലക്ഷം ഡോളറിലേക്ക് ഇത് വരവ് വയ്ക്കുമെന്നും അറിയിച്ചിട്ടുണ്ട്. എന്നാൽ ഇതുമായി ബന്ധപ്പെട്ട് ഫ്രഞ്ച് കോടതിയിൽനിന്ന് അറിയിപ്പൊന്നും ലഭിച്ചിട്ടില്ലെന്ന് ധനമന്ത്രാലയം അറിയിച്ചു.\nകേസിന് 15 വര്‍ഷത്തെ പഴക്കമുണ്ട്. 2006-2007-ലാണ് തര്‍ക്കം ആരംഭിച്ചത്. കെയിന് യുകെ കമ്പനി അതിന്റെ ഓഹരികള് കെയിന് ഇന്ത്യ ഹോള്‍ഡിങ്‌സിന് കൈമാറിയിരുന്നു. ഇതുമായി ബന്ധപ്പെട്ട നികുതി തര്‍ക്കമാണ് കേസിനാധാരം.ദീര്‍ഘകാലമായി നിലനില്‍ക്കുന്ന കോര്‍പ്പറേറ്റ് നികുതി കേസില് 1.2 ദശലക്ഷം ഡോളര് തുകയും അതിന്റെ പലിശയും പിഴയും കെയ്ന് എനിര്‍ജിക്ക് തിരികെ നല്‍കാന് ഇന്ത്യയോട് കഴിഞ്ഞ ഡിസംബറില് അന്താരാഷ്ട്ര ട്രിബ്യൂണല് നിര്‍ദേശിച്ചിരുന്നു.\nഇതിൽ ഇന്ത്യ വീഴ്ചവരുത്തിയതിനെത്തുടര്‍ന്നാണ് കോടതി പുതിയ ഉത്തരവ് പുറത്തിറക്കിയത്.ഫ്‌ലാറ്റുകളും മറ്റ് ആസ്തികളും പിടിച്ചെടുത്ത് കിട്ടാനുള്ള തുക ഈടാക്കാന് കെയ്ന് എനര്‍ജിക്ക് ജൂണ് 11ന് അനുമതി നല്‍കിയിരുന്നു. അതിനെത്തുടര്‍ന്നാണ് 20 ആസ്തികള് കണ്ടെത്തിയത്.\nകോടതിയുടെ അറിയിപ്പ് ലഭിച്ചാൽ രാജ്യതാൽപര്യം സംരക്ഷിക്കുന്നതിനുള്ള നടപടികളുമായി മുന്നോട്ടുപോകുമെന്ന് മന്ത്രാലയം അറിയിച്ചു. ഹേഗിലെ അന്താരാഷ്ട്ര കോടതിയിൽ ഇതുസംബന്ധിച്ച് 2020 ഡിസംബറിൽ അപ്പീൽ നൽകിയിട്ടുണ്ട്. അതുമായി ബന്ധപ്പെട്ട നടപടിക്രമങ്ങളുമായി മുന്നോട്ടുപോകും.\nപ്രശ്‌നം പരിഹരിക്കുന്നതിന് കെയിൻ എനർജി സിഇഒയും പ്രതിനിധികളും ചർച്ചക്കായി സർക്കാരിനെ സമീപിച്ചതായും സർക്കാർ വൃത്തങ്ങൾ സൂചിപ്പിച്ചു.\n20 assets french court order seize indian assets കെയിൻ എനർജി ഫ്രഞ്ച് കോടതി\n'ഫ്ലഷ്' ഐഷ സുൽത്താന സംവിധാനം ചെയ്യുന്ന ആദ്യ ചിത്രം ; ഫസ്റ്റ് ലുക്ക്പോസ്റ്റർ പുറത്തു വിട്ടു


മഹാരാഷ്ട്രയില് മാരക ക്ഷയരോഗം - FUTURE KERALA - Daily on Business Economy and Society\nക്ഷയരോഗത്തിന്റെ ഏറ്റവും മാരകരൂപം എക്‌സ്ഡിആര് ടിബി പൂനെയില് കണ്ടെത്തി\nചികില്‍സിച്ചു മാറ്റാനാകാത്ത ക്ഷയരോഗം ഇന്ത്യയില് ഭീതി പടര്‍ത്തുന്നതായി റിപ്പോര്‍ട്ട്. മരുന്നുകളെ വിഫലമാക്കുന്ന, ഔഷധപ്രതിരോധിയായ ക്ഷയരോഗം അഥവാ എക്‌സ്റ്റെന്‍സിവ്‌ലി ഡ്രഗ് റെസിസ്റ്റന്റ് ട്യൂബര്‍കുലോസിസ് (എക്‌സ്ഡിആര്- ടിബി) ആണ് പുതിയ ഭീഷണി. നാലു വര്‍ഷത്തിനിടെ (20015- 19)യാണ് മഹാരാഷ്ട്രയിലെ പൂനെയില് ഇതു കണ്ടെത്തിയത്. പൂനെ മുനിസിപ്പല് കോര്‍പ്പറേഷന്റെ ആരോഗ്യവകുപ്പിന്റെ ഏറ്റവും പുതിയ റിപ്പോര്‍ട്ട് അനുസരിച്ച് ഇക്കാലയളവിനിടയില് 55 പേര്‍ക്കു രോഗം സ്ഥിരീകരിച്ചിട്ടുണ്ട്.\nകഴിഞ്ഞവര്‍ഷമാണ് ഏറ്റവുമധികം പേര്‍ക്ക് ഈ രോഗം ബാധിച്ചതെന്നു കണക്കുകള് വ്യക്തമാക്കുന്നു, 25 പേരിലാണ് രോഗം കണ്ടെത്തിയത്. 2017ല് 12ഉം 2016ല് എട്ടും 2015ല് ഏഴും പേര് രോഗബാധിതരായി. 2013 ലാണ് പൂനെയില് ആദ്യമായി രോഗം ബാധിച്ചുവെന്ന് ആരോഗ്യമന്ത്രാലയം സ്ഥിരീകരിച്ചത്. രാജ്യത്ത് എക്‌സ്ഡിആര്- ടിബിയുടെ സ്ഥിരീകരണം അല്‍ഭുതപ്പെടുത്തുന്നതല്ലെന്ന് ആരോഗ്യവിദഗ്ധര് പറയുന്നു. രോഗപ്രതിരോധശേഷി കൈവരിച്ച്, ടിബി വ്യാപകമായ സാഹചര്യത്തിലാണിത്. രോഗം സ്ഥിരീകരിച്ചവര് ചികില്‍സ പൂര്‍ത്തീകരിക്കാത്തതും രോഗികളുടെ എണ്ണം കൂട്ടുന്നുവെന്ന് ഇവര് ചൂണ്ടിക്കാട്ടുന്നു.\nഇന്ത്യയില് ഓരോ മൂന്നു മിനുറ്റിലും രണ്ടുപേര് വീതം ക്ഷയരോഗം മൂലം മരിക്കുന്നു. താഴ്ന്ന ആരോഗ്യ-സാമ്പത്തിക നിലവാരത്തില് ജീവിക്കുന്നവരിലാണ് എക്‌സ്ഡിആര്- ടിബി രോഗം സാധാരണ കൂടുതലായി കണ്ടുവരുന്നത്. എന്നാല് ഇപ്പോള് സമൂഹത്തില് ഉന്നതനിലവാരത്തില് കഴിയുന്നവരിലും രോഗം കണ്ടെത്തിയിട്ടുണ്ട്. ഐടി പ്രൊഫഷണലുകള് ഉള്‍പ്പെടെയുള്ളവരിലും ഉയര്‍ന്ന മധ്യവര്‍ഗകുടുംബങ്ങളിലും പെട്ടവരില് ഈയിടെ രോഗം ബാധിച്ചിട്ടുണ്ടെന്ന് പൂനെയിലെ അസിസ്റ്റന്റ് മെഡിക്കല് ഓഫിസര് വൈശാലി ജാദവ് വ്യക്തമാക്കുന്നു.\nക്ഷയരോഗത്തിനു നല്‍കുന്ന ഒന്നാംനിര മരുന്നുകളെ ചെറുക്കാന് കെല്‍പ്പുള്ള രോഗാണുക്കളാണ്, മള്‍ട്ടിഡ്രഗ് റസിസ്റ്റന്റ് ടിബി അഥവാ എംഡിആര് ടിബി ഉണ്ടാക്കുന്നത്. രോഗനിര്‍ണയവും ചികില്‍സയും സര്‍ക്കാര്‍തലത്തില് നല്‍കുന്നുണ്ട്. രണ്ടുവര്‍ഷം നീളുന്ന രണ്ടാംനിര മരുന്നുകള് ഉപയോഗിച്ചുള്ള ചികിത്സയാണ് എംഡിആര് ടിബിക്ക് നല്‍കുന്നത്. ഈ മരുന്നുകള് ശക്തിയേറിയതും പാര്‍ശ്വഫലങ്ങള് ഉള്ളതും വിലകൂടിയതുമാണ്. രണ്ടാംനിര മരുന്നുകളെ ചെറുക്കുന്ന ബാക്റ്റീരിയകളാണ് എക്‌സ്ഡിആര്- ടിബി ഉണ്ടാക്കുന്നത്. ഇതിനുള്ള ചികില്‍സയും സൗജന്യമായി സര്‍ക്കാര്‍തലത്തില് ചെയ്തുവരുന്നുണ്ട്.\nആദ്യമായി ടിബി രോഗം വരുമ്പോള് മുടക്കംകൂടാതെ മരുന്നുകഴിച്ചില്ലെങ്കില് ഡ്രഗ് റസിസ്റ്റന്റ് ടിബി വരാന് സാധ്യത കൂടുതലാണ്. എംഡിആര് ടിബി, എക്‌സ്ഡിആര് ടിബി തുടങ്ങിയ രോഗാവസ്ഥകള് ടിബി നിയന്ത്രണത്തിന് വെല്ലുവിളി ഉയര്‍ത്തുന്നുണ്ട്. നേരത്തേയും, കൃത്യമായും രോഗനിര്‍ണയം നടത്തുകയെന്നത് ടിബി നിയന്ത്രണത്തില് പ്രധാനമാണ്. കഫപരിശോധനയാണ് രോഗനിര്‍ണയത്തിന് പ്രധാനമായി ഉപയോഗിക്കുന്നത്. എക്‌സ്‌റേ പരിശോധനയും സഹായകമാകാറുണ്ട്. നിലവിലുള്ള പ്രധാന ടെസ്റ്റുകള് കഫപരിശോധന അഥവാ സ്പൂട്ടം മൈക്രോസ്‌കോപ്പി, ന്യൂകഌക് ആസിഡ് ആംപഌഫിക്കേഷന് ടെസ്റ്റുകള്, കള്‍ചര് ടെസ്റ്റുകള് എന്നിവയാണ്.\nഏറ്റവും പുതിയ മരുന്നും ചികില്‍സാ രീതികളും രോഗപ്രതിരോധത്തിന് ഉപയോഗിച്ചുവരുന്നതായി സിറ്റി ടിബി യൂണിറ്റിലെ മെഡിക്കല് ഓഫിസര് ധ്യാനേശ്വര് ചകോര് പറയുന്നു. 2018 ല് അവതരിപ്പിക്കപ്പെട്ട ബെഡക്വിലീന് എന്നമരുന്ന് സെപ്റ്റംബര് മുതല് ഉപയോഗിച്ചു വരുന്നുണ്ട്. എക്‌സ്ഡിആര്- ടിബി ബാധിതരായ എട്ടു പേരില് ഈ മരുന്നു പ്രയോഗിച്ചിരുന്നു. ഈ വര്‍ഷം പുതുതായി ഇറങ്ങിയ ഡെലാമാനിഡ് എന്ന മരുന്ന് ഫെബ്രുവരി മുതല് രണ്ടു രോഗികളിലും പ്രയോഗിക്കുന്നുണ്ട്. പത്തു രോഗികളും പുതിയ മരുന്നുകളോട് നന്നായി പ്രതികരിക്കുന്നുണ്ട്. ഇതില് 18 വയസ്സിനു മുകളിലുള്ള രോഗികള്‍ക്കാണ് ബെഡക്വിലീന് നല്‍കേണ്ടത്. ഡെലാമാനിഡ് ആറ്-17 പ്രായത്തിലുള്ള രോഗികള്‍ക്ക് നല്‍കാം.\nഎക്‌സ്ഡിആര്- ടിബി ഉള്ളവരില് ചികില്‍സ ആരംഭിച്ചു കഴിഞ്ഞാല്‍പ്പോലും ഏറെക്കാലം രോഗബാധിതരായി തുടരും. ഇത് കുടുംബത്തിലെ മററുള്ളവരിലേക്കും രോഗ സംക്രമണത്തിനു സാധ്യത വളര്‍ത്തുന്നു. അതുകൊണ്ടുതന്നെ ചുമയ്ക്കുമ്പോള് വായുവിലൂടെ അണുക്കള് പടരാതിരിക്കാനുള്ള മുന്‍കരുതല് എടുക്കുന്നതിനെപ്പറ്റിയും രോഗംപടരാതിരിക്കാനുമുള്ള മുന്‍കരുതല് എടുക്കുന്നതിനെപ്പറ്റി രോഗികളും കുടുംബാംഗങ്ങളും ബോധവാന്മാരായിരിക്കണമെന്നും ചകോര് നിര്‍േദശിക്കുന്നു.\nTags:\tTB, Tuberculosis


ലോകകപ്പ് ക്രിക്കറ്റ്: ടോസ് നേടിയ ഇംഗ്ലണ്ട് ഇന്ത്യയെ ബാറ്റിംഗിന് അയച്ചു; ഇന്ത്യയ്ക്ക് മികച്ച തുടക്കം | DoolNews\nSaturday, 24th June 2017, 4:25 pm\nഇന്ത്യയ്ക്കായി സ്മൃതി മന്ഥന സിക്‌സ് അടിച്ചപ്പോള്\nഡെര്‍ബി: പതിനൊന്നാമത് വനിതാ ക്രിക്കറ്റ് ലോകകപ്പില് ഇന്ത്യ-ഇംഗ്ലണ്ട് പോരാട്ടം ആരംഭിച്ചു. ടോസ് നേടിയ ഇംഗ്ലണ്ട് ഇന്ത്യയെ ബാറ്റിംഗിന് അയച്ചു. മികച്ച തുടക്കമാണ് ഇന്ത്യയ്ക്ക് ലഭിച്ചത്. 21 ഓവര് കഴിഞ്ഞപ്പോള് വിക്കറ്റ് നഷ്ടപ്പെടാതെ 101 റണ്‍സാണ് ഇന്ത്യയുടെ ഓപ്പണര്‍മാര് അടിച്ചെടുത്തത്.\nഇംഗ്ലണ്ടിലെ ഡെര്‍ബിയിലുള്ള ഡെര്‍ബി ക്രിക്കറ്റ് ഗ്രൗണ്ടിലാണ് മത്സരം നടക്കുന്നത്. മിഥാലി രാജാണ് ഇന്ത്യന് ടീമിന്റെ നായിക. പൂനം റാവത്ത്, സ്മൃതി മന്ഥന എന്നിവരാണ് ഇന്ത്യയ്ക്കായി ഇറങ്ങിയ ഓപ്പണര്‍മാര്.\nസന്നാഹമത്സരങ്ങളില് ഒന്നില് തോല്‍ക്കുകയും മറ്റൊന്നില് വിജയിക്കുകയും ചെയ്താണ് ഇന്ത്യ ലോകകപ്പിന് ഇറങ്ങിയത്. അതേസമയം രണ്ട് സന്നാഹമത്സരങ്ങളിലും വിജയിച്ചാണ് ആതിഥേയരായ ഇംഗ്ലണ്ട് ഇന്ത്യയോട് ഏറ്റുമുട്ടുന്നത്.\nഏറെ പ്രതീക്ഷയോടെയാണ് ഇന്ത്യ കളിക്കുന്നത് എന്നാണ് നായികയായ മിഥാലി മത്സരത്തിന് മുന്‍പ് പറഞ്ഞത്. മുന്‍പ് 2005-ല് ഇന്ത്യ വനിതാ ലോകകപ്പിന്റെ ഫൈനലില് എത്തിയിരുന്നു. എന്നാല് ഓസ്‌ട്രേലിയയോട് പരാജയപ്പെടുകയായിരുന്നു. ഇത്തവണ സ്പിന് ബൗളര്‍മാരാണ് ഇന്ത്യയുടെ കരുത്ത്.\nDon”t Miss: ‘ചേട്ടനെ ഇതുവരെ ഞാന് കൈവിട്ടിട്ടില്ല; ഇനിയെല്ലാം ആലോചിച്ചു ചെയ്യുക’പള്‍സര് സുനി ദിലീപിന് അയച്ച കത്ത് പുറത്ത്\nഎന്നാല് ആറ് തവണ ഫൈനല് കളിച്ച ഇംഗ്ലണ്ട് മൂന്ന് തവണ ചാംപ്യന്‍മാരായിട്ടുണ്ട്. 2009-ലാണ് ഇംഗ്ലണ്ടിന്‍രെ വനിതാതാരങ്ങള് അവസാനമായി ലോകകപ്പ് ഉയര്‍ത്തിയത്.\nഇന്ത്യന് ടീം: മിഥാലി രാജ് (ക്യാപ്റ്റന്), ജൂലന് ഗോസാമി, ഹര്‍മന് പ്രീത് കൗര്, വേദ കൃഷ്ണ മൂര്‍ത്തി, പൂനം റാവത്ത്, സ്മൃതി മന്ഥന, ഏക്ത ബിസ്ത്, ശിഖ പാണ്ഡേ, ദീപ്തി ശര്‍മ, സുഷമ വെര്‍മ (വിക്കറ്റ് കീപ്പര്), പൂനം യാദവ്.\nഇംഗ്ലണ്ട് ടീം: ഹീതര് നൈറ്റ് (ക്യാപ്റ്റന്) ടാമ്മി ബോമൗണ്ട്, കാതറിന് ബ്രണ്ട്, ജാനി ഗുന്, അലക്സ് ഹാര്‍ട്ട്ലി, ഡാനിയേല് ഹേസല്, ലോറ മാര്‍ഷ്, നതാലി സ്‌കീവര്, അന്യ ഷ്രബ്സോള്, ഫ്രാന് വില്‍സണ്, ഡാനിയേല് വയാത്.\nതത്സമയം സ്‌കോര് അറിയാനായി ക്ലിക്ക് ചെയ്യുക.


ബിജെപി ഐടി സെല് തലവനെതിരേ ആഞ്ഞടിച്ച് മമതാ ബാനര്‍ജി\nMon Jan 25 2021 00:17:12 GMT+0530 (India Standard Time)\nആരോഗ്യ വകുപ്പും ഡോക്ടര്‍മാരും മറ്റ് സ്റ്റാഫുകളും കൊവിഡിനെതിരേ നല്ല രീതിയില് ജോലി ചെയ്യുന്നുണ്ട്. വില കുറഞ്ഞ രാഷ്ട്രീയം കളിക്കാനുള്ള സമയമല്ലിത്.\nABH6 April 2020 5:45 PM GMT\nകൊല്‍ക്കത്ത: ബിജെപി ഐടി സെല് തലവന് അമിത് മാളവ്യക്കെതിരേ ആഞ്ഞടിച്ച് ബംഗാള് മുഖ്യമന്ത്രി മമതാ ബാനര്‍ജി. ബംഗാളിലെ കൊവിഡ് മരണ സംഖ്യയുമായി ബന്ധപ്പെട്ടാണ് മമതാ ബിജെപിക്കെതിരേ രംഗത്തെത്തിയത്.\nvWhat is Mamata Banerjee hiding?\nNo medical bulletin from the Bengal government on 2nd, 3rd and 5th Apr. Curiously number of Covid related deaths missing in the bulletin released on 4th..\nRead this along with Mamata admin's diktat onaCommittee deciding reason for Covid deaths. pic.twitter.com/meUXzWVNIz\n— Amit Malviya (@amitmalviya) April 6, 2020\nബംഗാളിലെ കൊവിഡ് മരണങ്ങള് കൃത്യമായി റിപോര്‍ട്ട് ചെയ്യുന്നില്ലെന്ന് കഴിഞ്ഞ ദിവസം അമിത് മാളവ്യ തുടര്‍ച്ചയായി ട്വീറ്റ് ചെയ്തിരുന്നു. ബംഗാള് ആരോഗ്യ വകുപ്പിനെയും മാളവ്യ വിമര്‍ശിക്കുകയും ഹെല്‍ത്ത് ബുള്ളറ്റിനില് കൊവിഡ് മരണങ്ങളില് കുറവുണ്ടെന്ന് ആരോപിക്കുകയും ചെയ്തിരുന്നു. ഇതിനെ തുടര്‍ന്നാണ് മമത രംഗത്തെത്തിയത്.\nഒരു രാഷ്ട്രീയ പാര്‍ട്ടിയുടെ ഐടി സെല് ബംഗാളിനെ അപമാനിക്കാനായി വ്യാജ വാര്‍ത്ത പ്രചരിപ്പിക്കുകയാണ്. ആരോഗ്യ വകുപ്പും ഡോക്ടര്‍മാരും മറ്റ് സ്റ്റാഫുകളും കൊവിഡിനെതിരേ നല്ല രീതിയില് ജോലി ചെയ്യുന്നുണ്ട്. വില കുറഞ്ഞ രാഷ്ട്രീയം കളിക്കാനുള്ള സമയമല്ലിത്. കേന്ദ്ര സര്‍ക്കാര് ഈ പ്രതിസന്ധിയെ നേരിടുന്നത് സംബന്ധിച്ച് ഞങ്ങളാരും യാതൊരു വിമര്‍ശനമുന്നയിച്ചിട്ടില്ലെന്നും മമതാ വാര്‍ത്താ ഏജന്‍സിയായ പിടിഐയോട് പറഞ്ഞു. പടക്കം പൊട്ടിച്ചും പാത്രം കൊട്ടിയും അവര് രാഷ്ട്രീയത്തില് കൂടുതല് ശ്രദ്ധ കേന്ദ്രീകരിക്കുകയാവാമെന്നും മമത പറഞ്ഞു.


srh vs rcb preview: പുറത്തേക്ക് പോകുന്നതാര്, ബാംഗ്ലൂരോ ഹൈദരാബാദോ? ഈ ടീം ജയിക്കുമെന്ന് പ്രവചനം, സാധ്യതാ ടീം ഇങ്ങനെ!! - sunrisers hyderabad vs bangalore royal challengers eliminator preview | Samayam Malayalam\nsunrisers hyderabad vs bangalore royal challengers eliminator preview\nSamayam Desk | Lipi | Updated: 06 Nov 2020, 10:13:00 AM\nഐപിഎല് പതിമൂന്നാം സീസണിലെ എലിമിനേറ്റര് മത്സരത്തില് സണ്‍റൈസേഴ്‌സ് ഹൈദരാബാദ് ബാംഗ്ലൂര് റോയല് ചാലഞ്ചേഴ്‌സും തമ്മില്‍ഏറ്റുമുട്ടും. മത്സരത്തിൽ തോൽക്കുന്ന ടീം പുറത്താവും\nബാഗ്ലൂർ - ഹൈദരാബാദ് എലിമിനേറ്റർ പോരാട്ടം...\nസണ്‍റൈസേഴ്‌സ് ഹൈദരാബാദ് ബാംഗ്ലൂര് റോയല് ചാലഞ്ചേഴ്‌സും നേര്‍ക്കുനേര്\nബാംഗ്ലൂര് ഹൈദരാബാദ് പോരാട്ടത്തില് തോല്‍ക്കുന്ന ടീം പുറത്താകും\nഅവസാന നാല് മത്സരങ്ങളും തോറ്റ ബാംഗ്ലൂരിന് മത്സരം കടുപ്പമാകും\nഅബുദാബി: ഐപിഎല് പതിമൂന്നാം സീസണിലെ പ്ലേ ഓഫില് നിന്നും ആദ്യം പുറത്തുപോകുന്നതാരാണെന്ന് വെള്ളിയാഴ്ചത്തെ മത്സരത്തോടെ തീരുമാനമാകും. സണ്‍റൈസേഴ്‌സ് ഹൈദരാബാദും ബാംഗ്ലൂര് റോയല് ചാലഞ്ചേഴ്‌സും തമ്മില് അബുദാബി ഷെയ്ഖ് സയീദ് സ്‌റ്റേഡിയത്തില് നടക്കുന്ന എലിമിനേറ്റര് മത്സരത്തില് തോല്‍ക്കുന്നവര് പുറത്താകും. ജയിക്കുന്ന ടീം രണ്ടാം ക്വാളിഫയര് മത്സരത്തിന് യോഗ്യത നേടും. ഇന്ത്യന് സമയം രാത്രി 7.30നാണ് മത്സരം.\nനാല് തുടര്‍തോല്‍വികളുമായി എത്തുന്ന ബാംഗ്ലൂരിന് കാര്യങ്ങള് അത്ര എളുപ്പമാകില്ല. ബൗളിങ്ങിലും ബാറ്റിങ്ങിലും ഉജ്വലമായി തിരിച്ചുവന്ന് ജയം സ്വന്തമാക്കാനായിരിക്കും ടീമിന്റെ ശ്രമം. വിരാട് കോലി, എബി ഡി വില്ലിയേഴ്‌സ്, ദേവദത്ത് പടിക്കല് എന്നിവരിലാണ് ബാറ്റിങ് പ്രതീക്ഷ. ബൗളിങ്ങിലാണ് ടീമിന്റെ ദൗര്‍ബല്യമെല്ലാം. വാഷിങ്ടണ് സുന്ദറും യുസ്‌വേന്ദ്ര ചാഹലും മികവുകാട്ടുമ്പോള് മറ്റു ബൗളര്‍മാരുടെ പരാജയം ടീമിന്റെ തോല്‍വിക്ക് കാരണമാകുന്നു. പേസര്‍മാരില് നവദീപ് സെയ്‌നിയെ നിര്‍ണായക മത്സരത്തില് കളിപ്പിച്ചേക്കും. മറ്റു ചില മാറ്റങ്ങളും ടീമിലുണ്ടായേക്കാം.\nടൂര്‍ണമന്റില്‍നിന്നും പുറത്തേക്കുള്ള ഘട്ടത്തില് അവിശ്വസനീയമായി തിരിച്ചെത്തിയ ടീമാണ് ഹൈദരാബാദ്. അവസാന മൂന്നു കളികളില് പൂര്‍ണതയുള്ള ഒരു ടീമായി മാറാന് ഹൈദരാബാദിന് കഴിഞ്ഞിട്ടുണ്ട്. വൃദ്ധിമാന് സാഹ, ഷഹ്ബാസ് നദീം, ജേസണ് ഹോള്‍ഡര് എന്നിവരുടെ വരവ് ടീമിന് മേല്‍ക്കൈ നല്‍കുന്നു. സാഹയും വാര്‍ണറും ഫോമിന്റെ പാരമ്യത്തിലാണെന്നതും ഹൈദരാബാദിന് നേട്ടമാകും. അവസാന മത്സരത്തിലെ ടീമില് മാറ്റമൊന്നും കൂടാതെ ആത്മവിശ്വാസത്തോടെ ഇറങ്ങാന് വാര്‍ണറും സംഘവും തയ്യാറായിക്കഴിഞ്ഞു.\nആര്‍സിബിയുടെ സാധ്യതാ ടീം: ദേവദത്ത് പടിക്കല്, ജോഷ് ഫിലിപ്പെ, വിരാട് കോലി, എബി ഡി വില്ലിയേഴ്‌സ്, ശിവം ദുബെ, വാഷിങ്ടണ് സുന്ദര്, യുസ്‌വേന്ദ്ര ചാഹല്, ഇസരു ഉദന, നവദീപ് സെയ്‌നി, ക്രിസ് മോറിസ്, മുഹമ്മദ് സിറാജ്.\nനേരത്തെ ഇരു ടീമുകളും ഏറ്റുമുട്ടിയപ്പോള് സണ്‍റൈസേഴ്‌സ് ഹൈദരാബാദ്9തവണയും ബാംഗ്ലൂര് റോയല് ചാലഞ്ചേഴ്‌സ്7തവണയും ജയിച്ചിട്ടുണ്ട്. ഇത്തവണ സണ്‍റൈസേഴ്‌സ് ഹൈദരാബാദ് ജയിക്കുമെന്നാണ് ജയപ്രവചനം.\nരോഹിത് ഗോള്‍ഡന് ഡക്ക്, ഐപിഎല്ലില് നാണക്കേടിന്റെ റെക്കോര്‍ഡ്! ആര്‍ട്ടിക്കിള് ഷോ\nസണ്‍റൈസേഴ്‌സ് ഹൈദരാബാദ് ബാംഗ്ലൂര് റോയല് ചാലഞ്ചേഴ്‌സ് ഐപിഎല് Sunrisers Hyderabad srh vs rcb preview Royal Challengers Bangalore IPL eliminator ipl 2020\nWeb Title : sunrisers hyderabad vs bangalore royal challengers eliminator preview


മണിച്ചിമിഴ് - Manichimizh: മുല്ലശ്ശേരി മാധവന്‍കുട്ടി നേമം പീ.ഓ (Mullassery Madavankutty Nemom P.O)\nമുല്ലശ്ശേരി മാധവന്‍കുട്ടി നേമം പീ.ഓ (Mullassery Madavankutty Nemom P.O)\nസിനിമക്കുള്ളിലെ കഥ പറയുന്ന ചിത്രങ്ങള് ധാരാളം നാം കണ്ടു കഴിഞ്ഞു. അവിചാരിതമായി സിനിമാ നിര്‍മ്മാതാവാവേണ്ടി വന്ന ഒരു സാധാരണക്കാരന്‍റെ കഥ പറയുകയാണ് മുല്ലശ്ശേരി മാധവന് കുട്ടി നേമം പി.ഓ. നവാഗതനായ കുമാര് നന്ദ സംവിധാനം ചെയ്തിരിക്കുന്ന ചിത്രത്തിന്‍റെ തിരക്കഥ സ്വാതി ഭാസ്കരാന് നിര്‍വഹിച്ചിരിക്കുന്നത്. അനൂപ് മേനോന്, ബാല, നിഷാന്ത് സാഗര്, ഇന്നസെന്റ്, കെ.പി.എസ്.സി ലളിത തുടങ്ങിയവര് ചിത്രത്തില് അഭിനയിക്കുന്നു. കാര്‍ത്തിക് വിഷന് വേണ്ടി സാം വര്‍ഗ്ഗീസ്, കെ.എസ് ചന്ദ്രന് എന്നിവരാണ് ഈ ചിത്രം നിര്‍മിച്ചിരിക്കുന്നത്.\nഒരു സാധാ സര്‍ക്കാര് ഉദ്യോഗസ്ഥനാണ്, മുല്ലശ്ശേരി തറവാട്ടിലെ മാധവന്‍കുട്ടി. അമ്മ പാര്‍വതിയമ്മയും, ഭാര്യ സീതലക്ഷ്മിയും മകളുമാണ് മാധവന് കുട്ടിയുടെ ലോകം. അഭിനയ കമ്പം അല്പം ഉണ്ടെങ്കിലും, സ്വന്തമായി ഒരു വീട് ഉണ്ടാക്കുക എന്നതാണ് മാധവന് കുട്ടിയുടെ സ്വപ്നം. അവിചാരിതമായി ഒരു സിനിമ നിര്‍മ്മിക്കേണ്ട സാഹചര്യത്തിലേക്ക് മാധവന് കുട്ടി എത്തിപ്പെടുന്നതും, പിന്നെ ആ സിനിമക്കായി കുടുംബവും, ബന്ധങ്ങളും, ഭൂമിയും പണവുമെല്ലാം നഷ്ടപ്പെടുത്തി കഷ്ടപ്പെടുന്നതുമാണ് ചിത്രത്തിന്‍റെ ബാക്കി ഭാഗം.\nഒറ്റ വരിയില് മനോഹരമായ പ്രമേയമാണ് സിനിമയുടെത്. ഒരു പിടി നല്ല കഥാപാത്രങ്ങളും, അവര് കടന്നു പോകുന്ന മികച്ച കഥാ മുഹൂര്‍ത്തങ്ങളും ഈ പ്രമേയത്തെ മികച്ചതാക്കുമായിരുന്നു. പക്ഷെ അവിടെയാണ് ഈ ചിത്രത്തിന്‍റെ തിരനാടകം പരാജയപ്പെടുന്നത്. Irrational ആയ കഥാപാത്രങ്ങള് ആണ് ഈ ചിത്രത്തിന്‍റെ പ്രധാന ന്യൂനത. അതിനൊപ്പിച്ച് എഴുതി ചേര്‍ത്തിരിക്കുന്ന രംഗങ്ങള് ഒരല്‍പം പോലും വിശ്വസനീയവുമല്ല. കഥയില് ചോദ്യമില്ല എന്നാണെങ്കിലും, കണ്ടിരിക്കുന്ന പ്രേക്ഷകന്‍റെ ക്ഷമയെ ചോദ്യം ചെയ്യുന്ന രംഗങ്ങളാണ് മിക്കതും. പഴയ പല ചിത്രങ്ങളിലും കണ്ട അമ്മ-മകന് രംഗങ്ങള്, സ്കൂളില് കല്ലു പെന്‍സിലിനായി വഴക്കിട്ട പക ഇപ്പോഴും കൂടെ കൊണ്ട് നടക്കുന്ന വില്ലന്, പാവത്താനായ നായകന് ക്ലൈമാക്സില് വീരശൂരപരാക്രമി ആകുന്നു, പണത്തിനായി വിഷമിച്ചിരിക്കുമ്പോള് അവിചാരിതവും അവിശ്വസനീയവുമായി പണം വന്നു ചേരുക, അങ്ങനെ കുറെ അധികം ക്ലീഷേ രംഗങ്ങളും.\nതിരനാടകത്തിലെ പിഴവുകളെ മറികടക്കാനുള്ള ഒരു ശ്രമവും സംവിധായകന്‍റെ ഭാഗത്ത് നിന്നും ഉണ്ടായിട്ടില്ല. തിരക്കഥയെ അപ്പാടെ ചിത്രീകരിക്കുക എന്ന കര്‍ത്തവ്യം മാത്രമാണ് സംവിധായകനും ഇവിടെ ചെയ്തിരിക്കുന്നത്. തന്‍റെ സിനിമ തനിക്കു പ്രേക്ഷകരോട് സംവദിക്കുവാനുള്ള മാധ്യമമാണെന്നും, സംവിധായകനെന്ന നിലയിലുള്ള കയ്യടക്കം കഥയിലെ ന്യൂനതകളെ മറികടക്കുവാന് സഹായിക്കുമെന്നുള്ള വിശ്വാസവും ഇല്ലാതെയാണോ കുമാര് നന്ദ തന്‍റെ ആദ്യ സംരഭത്തിനായി ഇറങ്ങി തിരിച്ചത് എന്ന് സംശയിക്കാം. സംവിധായകന്‍റെ അശ്രദ്ധ എടുത്തു കാണിക്കുന്നത് അബദ്ധജടിലമായ ചായഗ്രഹണത്തിലാണ്. പുതുമുഖമായ ശിവകുമാറാണ് ക്യാമറ കൈകാര്യം ചെയ്തിരിക്കുന്നത്. എന്നാല് ചിത്രത്തില് ഇടതടവില്ലാതെ ഔട്ട് ഓഫ് ഫോക്കസായ രംഗങ്ങളുടെ ബഹളമാണ്. രതീഷ് വേഗ ഈണം പകര്‍ന്ന "കണ്ണാരം പൊത്തി" എന്ന ഗാനം ശ്രവണ സുഖം പകരുന്നു, രവീന്ദ്രന് മാഷ്- ഗിരീഷ് പുത്തഞ്ചേരി കൂട്ടുകെട്ടിന്റെ "പാതിമായും ചന്ദ്രലേഖ" എന്ന ഗാനം മികവു പുലര്‍ത്തുന്നു. ചിത്രത്തില് ആശ്വാസമാകുന്നത് ഈ ഗാനങ്ങലാകും.\nഅല്പം വ്യത്യസ്തമായ വേഷം കൈകാര്യം ചെയ്യണം എന്ന ആഗ്രഹാമാകാം അനൂപ് മേനോനെ ഈ ചിത്രത്തില് എത്തിച്ചത്. സ്വാഭാവികമായി അഭിനയിക്കാന് അനൂപ് ശ്രമിച്ചെങ്കിലും, തിരക്കഥയിലെ പിഴവുകള് അദ്ദേഹത്തെ അമ്പേ ചതിച്ചു. പല രംഗങ്ങളിലും അനൂപ്, മോഹന്‍ലാലിനെ അനുകരിക്കാന് ശ്രമിക്കുന്നത് പോലെ തോന്നി, ഒരു പക്ഷെ നാം കണ്ടു മറന്ന രംഗങ്ങള് ചിത്രത്തില് കുത്തി നിറച്ചതിനാലാവാം. കെ.പി.എസ്.സി ലളിതയുടെ അമ്മ വേഷം, സ്ഥിരം പാറ്റെണിലുള്ളതായി, അതിന്‍റെ വ്യത്യസ്തമാക്കാനുള്ള ശ്രമം അവരുടെ ഭാഗത്ത് നിന്നും ഉണ്ടായില്ല. നായികയായി അഭിനയിച്ച സോണാലിനു ചിത്രത്തില് കാര്യമായി ഒന്നും ചെയ്യുവാനില്ല. മറ്റു വേഷങ്ങള് ചെയ്തവരെല്ലാം ശരാശരിയില് ഒതുങ്ങി.\nസിനിമയെക്കുറിച്ച് അറിയാതെ സിനിമാ നിര്‍മ്മിക്കാന് ഇറങ്ങുന്ന സാധാരണക്കാരനായ ഒരു നിര്‍മ്മാതാവിന്‍റെ ജീവിതമാണ് ഈ ചിത്രത്തിലൂടെ പ്രേക്ഷകര്‍ക്ക് മുന്നില് വരച്ചു കാണിക്കുവാന് ചിത്രത്തിന്‍റെ പിന്നണി പ്രവര്‍ത്തകര് ശ്രമിക്കുന്നത്. സിനിമ എന്ന വ്യവസായത്തിലെ പ്രശ്നങ്ങളും മോശം പ്രവണതകളും ഒക്കെ ഇതില് ചര്‍ച്ചാ വിഷയമാകുന്നു. എന്നാല് ഒന്നിനെയും കുറിച്ച് ആഴത്തില് സംസാരിക്കാതെ എല്ലാം ഒരു വഴിപാട് പോലെ തൊട്ടു കൂട്ടി പോകാനാണ് സംവിധായകനും തിരക്കഥാകൃത്തും ശ്രമിച്ചിരിക്കുന്നത്. സാറ്റ്ലൈറ്റ് റൈറ്റും സിനിമാ സമരവും സംഘടനകളും നിര്‍മ്മാതാവിന്‍റെ സാമ്പത്തിക പ്രതിസന്ധികളും അങ്ങനെ എത്രയോ കാര്യങ്ങള്, മനോഹരമായി നമുക്കായി ഒരുക്കാന് കഴിയുമായിരുന്ന ഒരു ചിത്രമായിരുന്നു മുല്ലശ്ശേരി മാധവന് കുട്ടി, എന്നാല് അലക്ഷ്യമായ സംവിധാനം കൊണ്ടും, തിരക്കഥയിലെ ന്യൂനതകള് കൊണ്ടും, ക്ലീഷേ രംഗങ്ങള് കുത്തി നിറച്ച ഒരു പഴങ്കഥയായിപ്പോയി മുല്ലശ്ശേരി മാധവന് കുട്ടി....\nഎന്‍റെ റേറ്റിംഗ് : 1.0/5.0\nഎഴുതിയത് പിള്ളാച്ചന് at 12:13:00 PM\nവിഭാഗങ്ങള് : ആസ്വാദനം, എന്റെ, ബൂലോകം, മലയാളം, മാധ്യമം, സിനിമാലോകം, സോഷ്യല് മീഡിയ


India-UAE Flight Booking Dubai Sharjah Calicut Abu Dhabi Travel\nIndia-UAE Flight News: ഇന്ത്യയിൽ നിന്ന് ഗൾഫിലേക്കുള്ള വിമാനടിക്കറ്റുകളുടെ ബുക്കിങ് പുനരാരംഭിച്ചതായി റിപ്പോർട്ടുകൾ\nIndia-UAE Flight News:: എമിറേറ്റ്സ്, വിസ്താര, സ്പൈസ് ജെറ്റ് അടക്കമുള്ള കമ്പനികളുടെ വെബ്സൈറ്റുകളിൽ ടിക്കറ്റ് ബുക്കിങ്ങ് ഓപ്പൺ ചെയ്തിട്ടുണ്ട്\nUpdated: July 26, 2021 9:45:38 am\nIndia-UAE Flight Booking: ഇന്ത്യയിലെ ഏതാനും നഗരങ്ങളിൽ നിന്ന് ദുബായിലേക്കുള്ള വിമാന ടിക്കറ്റുകളുടെ ബുക്കിങ് ആരംഭിച്ചതായി വിമാനക്കമ്പനികളുടെ വെബ്സൈറ്റുകളിൽ നിന്നുള്ള വിവരങ്ങൾ കാണിച്ച് ഗള്‍ഫ് മാധ്യമങ്ങളായ ഖലീജ് ടൈംസ്, ഗള്‍ഫ് ന്യൂസ് എന്നിവ റിപ്പോര്‍ട്ട് ചെയ്യുന്നു. ജൂലൈ 15 മുതൽ ചില ഇന്ത്യൻ നഗരങ്ങളിൽനിന്ന് ദുബായിലേക്കുള്ള വിമാന സർവീസുകളുടെ ബുക്കിങ് ഈ വെബ്സൈറ്റുകളിൽ ആരംഭിച്ചിട്ടുള്ളതയാണ് റിപ്പോര്‍ട്ട്.\nഎമിറേറ്റ്സ്, വിസ്താര, സ്പൈസ് ജെറ്റ് അടക്കമുള്ള കമ്പനികളുടെ വെബ്സൈറ്റുകളിൽ ടിക്കറ്റ് ബുക്കിങ്ങ് ഓപ്പൺ ചെയ്തിട്ടുണ്ട്. കോഴിക്കോട്, മംഗലൂരു, മുംബൈ അടക്കമുള്ള നഗരങ്ങളിൽ നിന്നുള്ള സർവീസുകൾക്കുള്ള ടിക്കറ്റുകൾ ലഭ്യമാണെന്നാണ് ഈ വെബ്സൈറ്റുകളിൽ പറയുന്നത്.\nഅതേസമയം, ഇന്ത്യയിൽ നിന്നുള്ള യാത്രക്കാർക്ക് അനിശ്ചിത കാലത്തേക്ക് വിലക്കേർപ്പെടുത്തിയ യുഎഇ നടപടിയിൽ നിലവിൽ മാറ്റമൊന്നും വരുത്തിയിട്ടില്ലെന്നാണ് വിവരം. ഇക്കാര്യത്തിൽ തൽസ്ഥിതി തുടരുമെന്നാണ് യുഎഇ ജനറൽ സിവിൽ ഏവിയേഷൻ അതോറിറ്റി (ജിസിഎഎ) അറിയിച്ചതെന്ന് ഇത് സംബന്ധിച്ച റിപ്പോർട്ടുകളിൽ പറയുന്നു.\nRead Here: India-UAE Flight: കുതിച്ചുയര്‍ന്നു ടിക്കറ്റ് വില്‍പ്പന\nയുഎസ്, യുകെ, യുഎഇ, കെനിയ, ഭൂട്ടാൻ, ഫ്രാൻസ് എന്നിവയുൾപ്പെടെ 24 ഓളം രാജ്യങ്ങളുമായി ഇന്ത്യ എയർ ബബിൾ കരാറുകൾ രൂപീകരിച്ചിരുന്നു. രണ്ട് രാജ്യങ്ങൾ തമ്മിലുള്ള ഒരു എയർ ബബിൾ ഉടമ്പടി പ്രകാരം, പ്രത്യേക അന്താരാഷ്ട്ര വിമാനങ്ങൾക്ക് അവരുടെ പ്രദേശങ്ങൾക്കിടയിൽ സർവീസ് നടത്താൻ കഴിയും.\nസ്പൈസ് ജെറ്റ് വെബ്സൈറ്റിൽ കോഴിക്കോട്, മംഗലാപുരം വിമാനത്താവളങ്ങളിൽ നിന്നുള്ള ടിക്കറ്റുകൾ ലഭ്യമായതായി റിപ്പോർട്ടുകളിൽ പറയുന്നു. കോഴിക്കോട്ട് നിന്നുള്ള ഈ മാസം 16 മുതലുള്ള ടിക്കറ്റുകളും മംഗലാപുരത്തുനിന്നുള്ള 17 മുതലുള്ള ടിക്കറ്റുകളുമാണ് സ്പൈസ് ജെറ്റ് വെബ്സൈറ്റിൽ ലഭ്യമായത്.\nവിസ്താരയുടെ വെബ്സൈറ്റിൽ മുംബൈ- ദുബായ് വിമാന ടിക്കറ്റുകൾ ലഭ്യമാണെന്നും റിപ്പോർട്ടുകളിൽ പറയുന്നു. ജൂലൈ 15, 16 തീയതികളിൽ കുറച്ച് സീറ്റുകൾ മാത്രമാണ് ഇനി ഈ റൂട്ടിൽ ലഭ്യമാണെന്നാണ് വിസ്താരയുടെ ബുക്കിങ് വെബ്സൈറ്റിലുള്ളത്. ഇൻഡിഗോ എയർലൈൻസും മുംബൈ-ദുബായ് റൂട്ടിൽ ബുക്കിങ് ആരംഭിച്ചതായും റിപ്പോർട്ടുകളിൽ പറയുന്നു.\nഎമിറേറ്റ്സ് വെബ്സൈറ്റിൽ എക്കണോമി ക്ലാസ് ടിക്കറ്റുകൾ ഇതിനകം വിറ്റുതീർന്നതായി കാണിക്കുന്നു. എന്നാൽ 16 മുതൽ മറ്റു ക്ലാസുകളിലെ ടിക്കറ്റുകൾ ലഭ്യമാവുമെന്ന് വെബ്സൈറ്റിൽ പറയുന്നു. ജൂലൈ 27 മുതൽ ടിക്കറ്റുകൾ ലഭ്യമാവുമെന്ന് ഫ്ലൈ ദുബായ് വെബ്സൈറ്റിലുള്ളതായാണ് യുഎഇ മാധ്യമങ്ങൾ റിപ്പോർട്ട് ചെയ്യുന്നത്.\nജൂലൈ 15 ലെ എമിറേറ്റ്സ് ബിസിനസ് ക്ലാസിന്റെ ടിക്കറ്റ് നിരക്ക് 105,852 രൂപയാണ്. വിസ്താരയുടെ ബിസിനസ് ക്ലാസിന് രാത്രി ഒമ്പതിനുള്ള വിമാനത്തിൽ 45,141 രൂപയും രാത്രി 7.30 നുള്ള വിമാനത്തിൽ 79,648 രൂപയുമാണ് നിരക്ക്. എമിറേറ്റ്സിലും വിസ്താരയിലും എക്കണോമിയിൽ ടിക്കറ്റ് നിരക്ക് യഥാക്രമം 58,507 രൂപയും 23,077 രൂപയുമാണ്. മേക്ക് മൈ ട്രിപ്പിലെ നിരക്ക് അനുസരിച്ച് ജൂലൈ 15ന് ലുഫ്താൻസയുടെ വിമാനത്തിന് 3.9 ലക്ഷം രൂപയോളമാണ് ടിക്കറ്റ് നിരക്ക് കാണിക്കുന്നത്.\nജൂലൈ 16 തീയതിയിലേക്കായി കൂടുതൽ വിമാനങ്ങൾ വെബ്സൈറ്റിൽ കാണിക്കുന്നുണ്ട്. എമിറേറ്റ്സ് (39,238 രൂപ), ഇൻഡിഗോ (15,607, 23,587, 19,399 രൂപ), വിസ്താര (10,902, 16,992, 19,269 രൂപ), എയർ ഇന്ത്യ എക്സ്പ്രസ് (14,804 രൂപ), ഫ്ലൈദുബായ് (23,404 രൂപ), സ്‌പൈസ് ജെറ്റ് (46,918 രൂപ), ഖത്തർ എയർവേയ്‌സ് (65,369 രൂപ), ലുഫ്താൻസ (3,89,690 രൂപ) എന്നിങ്ങനെയാണ് ജൂലൈ 16ലെ നിരക്കുകൾ കാണിക്കുന്നത്.\nജൂലൈ 15 ന് മുംബൈയിൽ നിന്ന് വിസ്താര എയർലൈനിന് 21,776 രൂപയും 20,507 രൂപയുമാണ് വില. കണക്ഷൻ ഫ്ലൈറ്റിന് 21,767 രൂപയും ജൂലൈ 16 ന് നേരിട്ടുള്ള ഫ്ലൈറ്റിന് 23,402 രൂപയുമാണ് ഇൻഡിഗോ എയർലൈൻസിന്റെ മുംബൈയിൽ നിന്നുള്ള വിമാനങ്ങളുടെ ടിക്കറ്റ് നിരക്ക്.\nഅതേ സമയം ബലിപെരുന്നാളിന് ശേഷം ഇന്ത്യയിൽ നിന്നുള്ള യാത്രാ നിയന്ത്രണങ്ങളിൽ യുഎഇ ഇളവ് നൽകിയേക്കുമെന്ന് റിപ്പോർട്ടുകളുണ്ട്. ഈ മാസം 20, 21 തീയതികളിലായാണ് ബലിപെരുന്നാൾ. ഈ മാസം 21 വരെയാവും യാത്രാ വിലക്ക് നിളുകയെന്നാണ് നിലവിലെ സൂചനകൾ വ്യക്തമാക്കുന്നത്.\nബക്രീദിന് ശേഷം യാത്രാ നിയന്ത്രണങ്ങളിൽ കുറേക്കൂടി ഇളവ് വരുത്തുന്ന സമീപനമാണ് യുഎഇ സ്വീകരിക്കുയെന്നും റിപ്പോർട്ടുകളുണ്ട്.\nഇന്ത്യയിൽ നിന്നുള്ള മെഡിക്കൽ സംഘത്തിന് മടങ്ങി എത്താനുള്ള അനുമതി യുഎഇ നൽകിയിട്ടുണ്ട്. യുഎഇ ആരോഗ്യ അതോറിട്ടിയുടെ പ്രത്യേക അനുമതിയോടെ കഴിഞ്ഞ ദിവസം ഇന്ത്യയിൽ നിന്നും 73 ആരോഗ്യ പ്രവർത്തകർ യു എ ഇയിലെത്തിയിരുന്നു. രണ്ട് പ്രത്യേക സംഘങ്ങളായാണ് ഇവരെ യുഎഇയിൽ എത്തിച്ചത്.\nRead Here: Flight bookings from India to Dubai open, first flight on July 15


ചര്‍ച്ച പരാജയം; മധ്യകേരളത്തില് പാചകവാതക ക്ഷാമം രൂക്ഷമാകും\nFirst Published 8, Feb 2017, 10:08 AM\nഉദയംപേരൂരിലെ ഐ.ഒ.സി പ്ലാന്റില് ആംബുലന്‍സും മറ്റു സുരക്ഷാ സന്നാഹങ്ങളും ഒരുക്കണമെന്നാവശ്യപ്പെട്ടാണ് തൊഴിലാളികള് പണിമുടക്കുന്നത്. എറണാകുളം ജില്ലാ കളക്ടറുടെ മധ്യസ്ഥതയില് നടന്ന ചര്‍ച്ചയില് തൊഴിലാളികളുടെ ആവശ്യങ്ങള് അംഗീകരിക്കാന് മാനേജ്മെന്‍റ് തയ്യാറായി. എന്നാല് ഇതിന് മൂന്നു മാസത്തെ സമയം വേണമെന്ന ആവശ്യം അംഗീകരിക്കാനാകില്ലെന്ന് തൊഴിലാളികള് അറിയിച്ചു. പ്ലാന്റിന്റെ അടുത്ത പ്രവൃത്തി ദിവസം മുതല്\nസുരക്ഷാ സന്നാഹങ്ങള് വേണമെന്ന നിലപാടില് തൊഴിലാളികള് ഉറച്ചുനിന്നതോടെ ചര്‍ച്ച വഴിമുട്ടി. സമരവുമായി മുന്നോട്ടു പോകാനാണ് തൊഴിലാളികളുടെ തീരുമാനം.\nദിവസങ്ങള്‍ക്ക് മുമ്പ് അറ്റകുറ്റപ്പണി നടത്തുന്നതിനിടെ ഇലക്ട്രിക്കല് വിഭാഗത്തിലെ തൊഴിലാളിക്ക് സാരമായി പൊള്ളലേറ്റിരുന്നു. ഇയാളെ ആശുപത്രിയില്\nഎത്തിക്കാന് ആംബുലന്‍സോ മറ്റ് വാഹനങ്ങളോ കിട്ടാത്ത അവസ്ഥയുണ്ടായി. ഈ സാഹചര്യത്തിലാണ് തൊഴിലാളികള് സമരത്തിലേക്ക് നീങ്ങിയത്. എ.ഐ.ടി.യു.സി ഒഴികെയുളള എല്ലാ തൊഴിലാളി സംഘടനകളും സമരത്തിലുണ്ട്. മധ്യകേരളത്തിലെ അഞ്ച് ജില്ലകളിലേക്ക് പാചകവാതകവിതരണം ചെയ്യുന്നത് ഐ.ഒ.സിയുടെ ഉദയംപേരൂരിലെ പ്ലാന്റില് നിന്നാണ്. 150 മുതല് 170 വരെ ലോഡ് പാചകവാതകമാണ് പ്ലാന്റില് നിന്ന് ദിവസേന വിവിധ ജില്ലകളിലേക്ക് പോയിരുന്നത്.


കൊവിഡ് അവലോകന യോഗം ഇന്ന്, നിയന്ത്രണങ്ങളില് കൂടുതല് ഇളവ് ലഭിച്ചേക്കും - KeralaVoice\nHome Headline കൊവിഡ് അവലോകന യോഗം ഇന്ന്, നിയന്ത്രണങ്ങളില് കൂടുതല് ഇളവ് ലഭിച്ചേക്കും\nകൊവിഡ് അവലോകന യോഗം ഇന്ന്, നിയന്ത്രണങ്ങളില് കൂടുതല് ഇളവ് ലഭിച്ചേക്കും\nതിരുവനന്തപുരം : സംസ്ഥാനത്ത് കൊവിഡ് നിയന്ത്രണങ്ങളില് കൂടുതല് ഇളവുകള് ലഭിക്കാന് സാധ്യത. ഇപ്പോഴത്തെ സാഹചര്യം വിലയിരുത്തുന്നതിനും ഇളവുകള് സംബന്ധിച്ച ചര്‍ച്ചകള്‍ക്കുമായി മുഖ്യമന്ത്രിയുടെ അദ്ധ്യക്ഷതയില് ഇന്ന് കൊറോണ അവലോകന യോഗം (Covid Review Meeting) ചേരും. യോഗത്തിന് ശേഷം തീരുമാനങ്ങള് മുഖ്യമന്ത്രി പ്രഖ്യാപിക്കും. പ്രതിദിന രോഗികളുടെ (Covid19) എണ്ണം കുറഞ്ഞ സാഹചര്യത്തിലാണ് കൂടുതല് ഇളവുകള് നല്‍കാന് സര്‍ക്കാര് തീരുമാനിച്ചത്. കേരളത്തില് ഇനിയും നിയന്ത്രണങ്ങള് ആവശ്യമില്ലെന്നും സ്‌കൂളുകള് ഉള്‍പ്പെടെ തുറക്കാമെന്നും വിദഗ്ധ സമിതിയും അറിയിച്ചിരുന്നു. ഇതെല്ലാം പരിഗണിച്ചാല് സംസ്ഥാനം പൂര്‍ണമായി തുറന്നേക്കാമെന്നാണ് കണക്കാക്കുന്നത്. പുതിയ ഇളവില് ഹോട്ടലുകളില് ഇരുന്ന് ഭക്ഷണം കഴിക്കുന്നതിന് അനുമതി നല്‍കുന്നത് അടക്കമുള്ള കാര്യങ്ങള് സര്‍ക്കാരിന്റെ പരിഗണനയില് (Review Meeting) ഉണ്ട്. ടേബിളുകള് തമ്മിലുള്ള അകലം കൂട്ടിയാകും ഇതിനുള്ള അനുമതി നല്‍കുക. അതുപോലെതന്നെ ബാറുകള് തുറക്കുന്നകാര്യത്തിലും ഇന്ന് തീരുമാനമുണ്ടായേക്കും.\nഇതിനിടയില് ഹോട്ടലുകളില് ഇരുന്ന് കഴിക്കാന് അനുമതി നല്‍കിയാല് കൂടുതല് ആളുകള് പുറത്തേക്ക് ഇറങ്ങുന്ന സാഹചര്യം ഉണ്ടാകുമെന്നും ഇത് വീണ്ടും രോഗ വ്യാപനത്തിന് വഴി വെക്കുമെന്നുമുള്ള ആശങ്ക സര്‍ക്കാരിനുണ്ട്. കഴിഞ്ഞ ദിവസം ശനിയാഴ്ചകളിലും സര്‍ക്കാര് ഓഫീസുകള് തുറക്കാന് തീരുമാനിച്ചിരുന്നു. കൂടാതെ ജീവനക്കാര്‍ക്ക് കാര്‍ഡ് ഉപയോഗിച്ചുള്ള പഞ്ചിംഗും നിര്‍ബന്ധമാക്കിയിട്ടുണ്ട്. എന്നാല് ബയോ മെട്രിക് പഞ്ചിംഗ് ഉടന് ഉണ്ടാവില്ല. ഇതിനിടയില് മ്യുസിയങ്ങളും മൃഗ ശാലകളും ഇന്നലെ മുതല് തുറന്നു. സ്കൂള് തുറക്കുന്നതിനെ കുറിച്ചുള്ള അന്തിമ തീരുമാനം പ്ലസ് വണ് പരീക്ഷയിലെ സുപ്രം കോടതി നിലപാട് അനുസരിച്ചാകും തീരുമാനിക്കുക. എന്നാല് തിയേറ്ററുകള് തുറക്കാന് കുറച്ചുകൂടി കാത്തിരിക്കേണ്ടിവരുമെന്നാണ് റിപ്പോര്‍ട്ട്. അവലോകന യോഗത്തിന് പുറമെ സംസ്ഥാന മന്ത്രിസഭാ യോഗവും ഇന്ന് ചേരും. കൊറോണ സാഹചര്യങ്ങള് വിലയിരുത്തും ഒപ്പം ഭക്ഷ്യ കിറ്റ് നല്‍കുന്നത് തുടരണോ എന്നതിലും തീരുമാനമെടുത്തേക്കും.\nPrevious articleപ്രമുഖ ഹാസ്യതാരവും സ്റ്റാന്‍ഡ് അപ് കൊമേഡിയനുമായ നോം മക്‌ഡൊണാള്‍ഡ് അന്തരിച്ചു\nNext articleഇന്ന് സെപ്റ്റംബര് 16, ലോക ഓസോണ് ദിനം


ആറന്മുള ഉതൃട്ടാതി വള്ളംകളി ഇന്ന് | PravasiExpress\nHome India Kerala News ആറന്മുള ഉതൃട്ടാതി വള്ളംകളി ഇന്ന്\nപമ്പയുടെ പുളിനങ്ങള് താളതുടിപ്പില് ഉണരാന് ഇനി അധിക നേരമില്ല. ഓരോ മലയാളിയും വള്ളംകളി പെരുമ കേട്ടറിഞ്ഞ ആറന്മുള ഉതൃട്ടാതി വള്ളംകളി ഇന്നാണ്. വള്ളംകളികളില് ഏറ്റവും പഴമയും പാരമ്പര്യവും മഹിമയും നിറഞ്ഞ ഉത്സവം. 2009 ല് നാല്പത്തി ഒന്‍പത് പള്ളിയോടങ്ങള് നിരന്ന ജലമേളയില് ഇക്കുറി അന്‍പത്തൊന്ന് ഓടങ്ങള് അണിനിരക്കും. വഞ്ചി പാട്ടിന്‍റെ ഈരടി ഉയര്‍ത്തുന്ന ആവേശ കാഴ്ചയില് തലകെട്ടില് സ്വര്‍ണ്ണകൂറയും നടുവില് കൊടിക്കൂറയും കുടയും ചൂടി നൂറിലേറെ മുണ്ടുടുത്ത് തോര്‍ത്തു കെട്ടിയ തുഴക്കാരുമായി രാജപ്രൌഡിയില് എത്തുന്ന ചുണ്ടന് വള്ളങ്ങള് മലയാളിയുടെ കണ്മണികള് ആണ്. ലോകത്ത് മറ്റാര്‍ക്കും അവകാശപ്പെടാന് ആകാത്ത സ്വകാര്യ അഹങ്കാരം.\nഉച്ചക്ക് ഒരു മണിക്ക് ഗവര്‍ണര് നിഖില് കുമാര് പൊതു സംമ്മേളനവും അടൂര് പ്രകാശ് വള്ളം കളിയും, പി ജെ ജോസഫ് ജല ഘോഷയാത്രയും ഉത്ഘാടനം ചെയ്യും. വിജയികള്‍ക്ക് മന്നം ട്രോഫി നല്കും . ഘോഷയാത്രയിലെ വിജയിക്ക് ആര് ശങ്കര് സ്മാരക ട്രോഫി നല്കും . ഏറ്റവും നന്നായി പാടി തുഴയുന്ന പള്ളിയോടത്തിനു ആയിരിക്കും ഇത് നല്കുക.ആറന്മുള പാര്‍ത്ഥസാരഥി അമ്പലത്തിന്‍റെ അനുഗ്രഹത്തോടെ നടക്കുന്ന വള്ളം കളി ആറന്മുള പള്ളിയോട സേവാ സംഘം, സമതിയുടെ മേല്‍നോട്ടത്തില് ആണ് നടത്തി വരുന്നത്. ആറന്മുള വള്ളസദ്യയും പ്രസിദ്ധമാണ്.\nകൃഷ്ണ പ്രതിഷ്ഠാ വാര്‍ഷികമായി കൊണ്ടാടുന്ന ഉത്സവത്തോടൊപ്പം ഭാഗവാന് പമ്പ മുറിച്ചു കടന്നു എന്ന ഐദീഹ്യമായും വള്ളംകളി ബന്ധപ്പെട്ടിരിക്കുന്നു.\nനൂറു അടിയോളം നീളം വരുന്ന ചുണ്ടന് വള്ളങ്ങള്‍ക്ക് ഇരുപത് അടിയോളം ഉയരവും നല്‍കാറുണ്ട്. വിവിധ കരക്കാരുടെ അഭിമാനമായി ജാതി മത ഭേദമില്ലാതെ പള്ളിയോടങ്ങള് നീറ്റില് ഇറക്കപ്പെടുന്നു. ഓരോ മത്സരത്തിനും മുന്‍പേ ഓടത്തിന്നു വേണ്ട എല്ലാ പരിചരണവും കാത്തു സൂക്ഷിക്കലും കരക്കാരുടെ മേല്‍നോട്ടത്തില് നടത്തും. പള്ളിയോടങ്ങള് നീരണിയുന്ന ദിനം ഒരു കരയുടെ ചെറു ഉത്സവം ആവാറുണ്ട്.\nതിരെഞ്ഞെടുത്ത തുഴക്കാര്‍ക്ക് പ്രത്യേക ദിനചര്യയും ഭക്ഷണക്രമവും ഉണ്ട്. തുഴക്കാരുടെ ആവശ്യങ്ങള് നടത്തി കൊടുക്കാന് ഒരു കര മുഴുവന് കൂടെ നില്‍ക്കുന്നു. പുരുഷന്മാര്‍ക്ക് മാത്രമേ ചുണ്ടന് വള്ളത്തില് കയറാന് പറ്റുള്ളൂ. മുണ്ടും തോര്‍ത്തും ആണ് വേഷം. ചില ടീമുകള് വെള്ള ബനിയന് ധരിക്കും. ചിട്ടയായ നിയമത്തില് നിന്നാലേ ഒരേ താളത്തില് ഓളങ്ങളെ മുറിച്ച് ഫിനിഷിംഗ് പോയിന്‍റ് കടക്കാന് പറ്റുകയുള്ളു. മനസ്സും, കരുത്തും, പാട്ടും താളവും ഒത്തൊരുമയും ഒരേ ലക്ഷ്യത്തിനു മാര്‍ഗ്ഗം ഏകുമ്പോള് കരയിലും ലോകം മുഴുവന് ഉള്ള മലയാളികള്‍ക്കും അത് സിരകളില് പടരുന്ന ആവേശമാകുന്നു.\nനിരവധി വിദേശികളെ ആകര്‍ഷിക്കുന്ന ഈ പരമ്പരാഗത ഉത്സവം സര്‍ക്കാര്,ജില്ലാ,ടൂറിസം, വകുപ്പുകള് ഒന്നിച്ചു നടത്തുന്നു. കൂടാതെ പള്ളിയോട സമിതി, കരക്കാര്,ദേവസ്വം,ഗ്രാമപഞ്ചായത് എന്നിവരും നേതൃത്വം നല്‍കുന്നു.\nആറന്മുള ഭഗവാന്‍റെ ചുണ്ടന് വള്ളങ്ങള് ആലോല തിരകളില് നടനമാടുന്ന കാഴ്ച്ചക്കായി ഒരു നാടും, ഒരു ജനതയും കാത്തിരിക്കുന്നു. ആറാട്ടുപുഴ പള്ളിയോടവും കീഴുകരയും ജവഹര് തായംകരിയും, ചെറുതനയും വള്ള പാടുകള് മറ്റുള്ളവരെ പിന്‍തള്ളി മത്സരിക്കുന്ന പഴയ റേഡിയോ കമെന്ററി ഓര്‍മ്മയില് ഉള്ള എല്ലാവരും കാത്തിരിക്കുന്നു.\nPrevious articleWeekend Malayalam Movie: MEMORIES\nNext articleസിംഗപ്പൂരിലേക്ക് കൂടുതല് മലയാളം ചാനലുകള്: പ്രവാസി എക്സ്പ്രസ് സര്‍വേ!


'വളിപ്പ്' എന്ന വാക്കിന്റെ അര്‍ത്ഥം മാറിയപ്പോള് കല്‍പനയ്ക്ക് കിട്ടിയ പണി: ഉര്‍വശി പറയുന്നു | Urvashi in Comedy Super Night program - Malayalam Filmibeat\n» 'വളിപ്പ്' എന്ന വാക്കിന്റെ അര്‍ത്ഥം മാറിയപ്പോള് കല്‍പനയ്ക്ക് കിട്ടിയ പണി: ഉര്‍വശി പറയുന്നു\n'വളിപ്പ്' എന്ന വാക്കിന്റെ അര്‍ത്ഥം മാറിയപ്പോള് കല്‍പനയ്ക്ക് കിട്ടിയ പണി: ഉര്‍വശി പറയുന്നു\nUpdated: Friday, January 15, 2016, 11:18 [IST]\nകേരളത്തിലെ ഭാഷാഭേദങ്ങളെ കുറിച്ച് പലപ്പോഴും ചര്‍ച്ചകള് നടന്നതാണ്. തെക്കോട്ടുള്ള ഭാഷപലതും വടക്കോട്ടെത്തുമ്പോള് പച്ച അശ്ലീലമായി മാറുന്നത് ആ ഭാഷാഭേദം കാരണമാണ്. അങ്ങനെ ഭാഷാഭേദം കൊണ്ട് നടി ഉര്‍വശിയ്ക്കും സഹോദരി കല്‍പനയ്ക്കും ഉണ്ടായ അനുഭവം ഫ്‌ളവേഴ്‌സ് ചാനലിലെ കോമഡി സൂപ്പര് നൈറ്റില് നടി പങ്കുവച്ചു. സംഗതി അല്‍പം പഴയതാണ്.\nഉര്‍വശിയും കല്‍പനയും മണിയന്‍പിള്ള രാജുവും തിലകനുമൊക്കെയുള്ള ഒരു ചിത്രത്തിന്റെ ഷൂട്ടിങ് കോട്ടയത്തു വച്ച് നടക്കുകയാണ്. സെറ്റില് ഒരുപാട് പേരുണ്ട്. കല്‍പന വന്നിറങ്ങിയപ്പോള് ഒരാള് 'കല്‍പന ചേച്ചി സിനിമായൊക്കെ എന്നാ വളിപ്പാ കാണിക്കുന്നേ.. നല്ല വളിപ്പാ' കേട്ടതും കല്‍പനയ്ക്ക് കലി ഇളകി. 'വളിപ്പാണെ താന് കാണണ്ട' എന്നായിരുന്നത്രെ നടിയുടെ മറുപടി.\nസംഭവം, കോട്ടയത്തുകാര്‍ക്ക് വളിപ്പ് എന്ന വാക്കിന് അര്‍ഥം ഗംഭീരമാണെന്നാണത്രെ. എന്നാല് കല്‍പനയ്‌ക്കൊക്കെ വളിപ്പ് എന്ന വാക്കിന് വളരെ മോശം എന്നാണ് അര്‍ത്ഥം. ഷോയില് കല്‍പന പറഞ്ഞ മറ്റുകാര്യങ്ങളിലൂടെ തുടര്‍ന്നു വായിക്കാം.\nകോമഡി നൈറ്റ് എന്ന പരിപാടിയുടെ അവതാരികയായ അശ്വതി ചില ചോദ്യങ്ങള് കല്‍പനയോട് ചോദിച്ചു. അശ്വതി പറയുന്ന പ്രൊഡക്ടിന്റെ പരസ്യം ചെയ്യാന് മലയാള സിനിമയിലെ അഭിനേതാക്കളെ തിരഞ്ഞെടുക്കണം. കല്‍പന പറഞ്ഞ ഉത്തരങ്ങള് തുടര്‍ന്നുള്ള സ്ലൈഡില്\nതോക്കിന്റെ പരസ്യം ചെയ്യാന് ഏറ്റവും യോഗ്യന് സുരേഷ് ഗോപിയാണെന്നാണ് ഉര്‍വശി പറയുന്നത്. അവസാനം ഒരു ഷിറ്റ് കൂടെ പറഞ്ഞാല് സംഗതി ഗംഭീരമാവും\nറോയല് എന്‍ഫീല്‍ഡ് ബൈക്കിന്റെ പരസ്യത്തിന് പൃഥ്വിരാജിനെയായിരിക്കും സെലക്ട് ചെയ്യുക. ബൈക്കില് കയറിയിരുന്നാല് നല്ല ഭംഗിയായിരിക്കും എന്നും നടി അഭിപ്രായപ്പെട്ടു\nഫോണിന്റെ പരസ്യത്തിന് മമ്മൂട്ടിയെ സെലക്ട് ചെയ്യും. ഇന്ത്യയില് പല ഫോണുകളും ലോഞ്ച് ചെയ്തത് മമ്മൂട്ടിയാവും എന്നാണ് ഉര്‍വശി പറയുന്നത്. ഇത്തരം കാര്യങ്ങളെ കുറിച്ചൊക്കെ നടന് വലിയ അറിവാണെന്നും, തീര്‍ച്ചയായും മമ്മൂട്ടിയ്ക്ക് അതേ കുറിച്ച് പരസ്യം ചെയ്യാമെന്നും ഉര്‍വശി പറഞ്ഞു.\nകാലന് കുടയുടെ പരസ്യത്തിന് പറ്റിയ ആള് ഷീലാമ്മയാണത്രെ. നടന്മാര്‍ക്ക് മാത്രമല്ല, നടിമാരെയും പരസ്യത്തിന് തിരഞ്ഞെടുക്കാം. ഷീലാമ്മ കാലന് കുടയ്‌ക്കെ പിടിച്ച് നടന്നു വരുന്നത് കാണാന് തന്നെ ഒരു ഭംഗിയായിരിക്കും\nതോക്കിന്റെ പരസ്യത്തില് അഭിനയിക്കാന് ഏറ്റവും യോജ്യന്??? സുരേഷ് ഗോപിമൊബൈല് ഫോണിന്റെ പരസ്യത്തില്??? മമ്മൂട്ടികണ്ടുനോക്കൂ ഉര്‍വ്വശിയുമൊത്തുള്ള ഈ "അശ്വതി റൗണ്ട്"#CSN (y) Flowers TV\nPosted by Flowers TV on Wednesday, January 13, 2016\nഉര്‍വ്വശി പങ്കെടുത്ത കോമഡി സൂപ്പര്‍നൈറ്റിന്റെ പ്രമോ വീഡിയോ കാണൂ. അല്പം പഴയതാണ് സംഭവം\nRead more about: malayalam film malayalam movie malayalam cinema kalpana urvashi suraj venjaramoodu മലയാളം സിനിമ നടി ഉര്‍വശി കല്‍പന സുരാജ് വെഞ്ഞാറമൂട് ടെലിവിഷന്\nUrvashi in Comedy Super Night program


Wednesday, August 04, 2021 12:22:46 PM\nഇംഗ്ലണ്ടിൽ വിവാഹങ്ങൾക്കും കെയർ ഹോമുകൾക്കും ഇളവു കൾ; സെൽഫ് ഐസോലേഷൻ പിൻവലിച്ചേക്കും\nസ്വന്തം ലേഖകൻ: ഇംഗ്ലണ്ടിൽ വിവാഹങ്ങൾക്കും കെയർ ഹോമുകൾക്കുമുള്ള കോവിഡ് നിയന്ത്രണങ്ങളിൽ ഇളവ്. അടുത്ത മാസം മുതൽ ഇംഗ്ലണ്ടിലും വെയിൽസിലും വിവാഹ ചടങ്ങുകൾ ഔട്ട്‌ഡോറിൽ നടത്താം. നിലവിൽ അംഗീകൃത വേദികളായ ഹോട്ടലുകൾ പോലുള്ളവയിൽ ചടങ്ങുകൾ ഒരു മുറിയിലോ സമാന സാഹചര്യത്തിലോ ഒതുക്കണമെന്നാണ് നിബന്ധന. പുതിയ ഇളവുകൾ ഈ മേഖലയുമായി ബന്ധപ്പെട്ട വ്യവസായത്തിന് പുത്തനുണർവ് നൽകുമെന്നാണ് പ്രതീക്ഷ.\nപുതിയ ഇളവുകൾ ജൂലൈ മുതൽ അടുത്ത ഏപ്രിൽ വരെ പ്രാബല്യത്തിലുണ്ടാകും. ഒപ്പം സാമൂഹിക അകലം പാലിച്ച് ഇവന്റുകളിൽ കൂടുതൽ അതിഥികൾക്ക് പങ്കെടുക്കാനും അനുമതി നൽകി. തിങ്കളാഴ്ച മുതൽ ഇംഗ്ലണ്ടിലെയും വെയിൽസിലെയും വിവാഹങ്ങളിലും വിവാഹ ചടങ്ങുകളിൽ കൂടുതൽ ആളുകൾക്ക് പങ്കെടുക്കാം.\nഅതേസമയം മാസ്കുകൾ ധരിക്കുന്നതും സാമൂഹിക അകലം പാലിക്കുന്നതും നിർന്ധമാണ്. വെയിൽസിൽ, പങ്കെടുക്കാൻ കഴിയുന്ന ആളുകളുടെ എണ്ണം വേദിയുടെ വലുപ്പവും കോവിഡ് അപകട സാധ്യതകളുടെ വിലയിരുത്തലും അനുസരിച്ചായിരിക്കും നിർണ്ണയിക്കുക.\nസിവിൽ വിവാഹങ്ങളും പങ്കാളിത്ത രജിസ്ട്രേഷനും നടത്താൻ ഇതിനകം അംഗീകരിച്ച സ്ഥലങ്ങളിൽ മാത്രമേ ഈ മാറ്റം ബാധകമാകൂ. അതിനാൽ ഈ വേനൽക്കാലത്ത് ലഭ്യമായ വേദികളുടെ എണ്ണം കൂടാനിടയില്ല. ദമ്പതികളുടെ വിവാഹദിനം അവരുടെ ജീവിതത്തിലെ ഏറ്റവും നല്ല മുഹൂർത്തമായതിനാൽ അത് ആഗ്രഹിക്കുന്ന രീതിയിൽ ആഘോഷിക്കാൻ അവരെ അനുവദിക്കുമെന്ന് ജസ്റ്റിസ് സെക്രട്ടറി റോബർട്ട് ബക്ക്ലാൻഡ് പറഞ്ഞു.\nഅതിനിടെ2ഡോസ് കോവിഡ് വാക്സിനുകളും ലഭിച്ച ആളുകൾക്ക് 10 ദിവസത്തെ സെൽഫ് ഐസോലേഷൻ വേണ്ടെന്നു വക്കാൻ സർക്കാർ ആലോചിക്കുന്നതായി ആരോഗ്യ സെക്രട്ടറി മാറ്റ് ഹാൻകോക്ക് സ്കൈ ന്യൂസിനോട് പറഞ്ഞു. എടുത്തുചാടി അത്തരമൊരു നീക്കം നടത്താൻ കഴിയില്ലെന്നും വിദഗ്ദാഭിപ്രായം കൂടി പരിഗണിച്ച് സർക്കാർ ഇക്കാര്യത്തിൽ തീരുമാനമെടുക്കുമെന്നും അദ്ദേഹം കൂട്ടിച്ചേർത്തു.\nകോവിഡ് ബാധിച്ച ഒരാളുമായി സമ്പർക്കം പുലർത്തുകയാണെങ്കിൽ 10 ദിവസത്തേക്ക് സെൽഫ് ഐസോലേഷനിൽ പോകുന്നതിന് പകരം2ഡോസ് വാക്സിനെടുത്ത ആളുകൾ ദിവസേന കോവിഡ് ടെസ്റ്റിന് വിധേയരായാൽ മതിയാകുമെന്നാണ് സൂചന. എന്നാൽ യുകെയിലെ എല്ലാ മുതിർന്നവർക്കും രണ്ട് ഡോസുകളും ലഭിച്ചു എന്നുറപ്പാക്കിയതിന് ശേഷം മാത്രമേ ഈ നിർദ്ദേശം പ്രാബല്യത്തിലാക്കാവൂ എന്ന വാദത്തോട് ഹാൻ കോക്ക് പ്രതികരിച്ചില്ല.


കഴുത്തറ്റം വെള്ളം!! വീടും മുങ്ങി!! നടന് ധര്‍മ്മജന് ബോള്‍ഗാട്ടിയേയും കുടുംബത്തേയും രക്ഷപ്പെടുത്തി!! | darmajan family rescued from house - Malayalam Oneindia\nUpdated: Thu, Aug 16, 2018, 18:26 [IST]\nഎറണാകുളത്ത് കനത്ത മഴ തുടരുന്ന സാഹചര്യത്തില് വെള്ളത്തില് കുടുങ്ങിയ നടന് ധര്‍മ്മജന് ബോള്‍ഗാട്ടിയേയും കുടുംബത്തേയും മാറ്റി പാര്‍പ്പിച്ചു. വീട്ടില് കഴുത്തറ്റം വെള്ളത്തിലാണെന്ന് ഇന്നലെ ധര്‍മ്മജന് ഫേസ്ബുക്കില് വീഡിയോ പോസ്റ്റ് ചെയ്തിരുന്നു. പോലീസ് കണ്‍ട്രോള് റൂമില് വിളിച്ചിട്ട് ആരും പ്രതികരിക്കുന്നില്ലെന്നായിരുന്നു ധര്‍മ്മജന് പറഞ്ഞത്. വീഡിയോ പോസ്റ്റ് ചെയ്യാനും എല്ലാവരോടും ആവശ്യപ്പെടുകയും ചെയ്തിരുന്നു.\nവീട്ടില് വെള്ളം കയറി! നടി മല്ലികാ സുകുമാരനെ രക്ഷപ്പെടുത്തി!! രക്ഷപ്പെടുത്തിയത് ചെമ്പില് കയറ്റി!!\nഇന്ന് മഴ ശക്തമായ സാഹചര്യത്തില് താനും കുടുംബവും സുര്കഷിത സ്ഥലത്ത് എത്തിയതായി ധര്‍മ്മജന് ഫേസ്ബുക്കിലൂടെ അറിയിച്ചു. വഞ്ചിലാണ് തന്നേയും കുടുംബത്തേയും രക്ഷിച്ചകതെന്നും ഇപ്പോള് ഭാര്യവീട്ടിലാണെന്നും ധര്‍മ്മജന് പറഞ്ഞു.\ndarmajan family rescued from house


കെ.കെ മൊയ്തീന് കുട്ടി ബാഖവി, ആക്കോട്\nനാമെല്ലാം ഈ പള്ളിയില് ഒരുമിച്ചുകൂടിയിരിക്കുന്നത് പ്രമുഖ ചിന്തകനും ഇസ്‌ലാമിക പ്രബോധന രംഗത്ത് നിറഞ്ഞുനിന്ന എഴുത്തുകാരനുമായിരുന്ന പി.ടി അബ്ദുര്‍റഹ്മാന് മുന്നൂരിന്റെ മയ്യിത്ത് നമസ്‌കാരത്തിനാണ്. റഹ്മാന് മുന്നൂരിനെ പരിചയപ്പെടുത്തേണ്ട ആവശ്യമില്ല. അദ്ദേഹവുമായി ബന്ധപ്പെട്ട് പ്രവര്‍ത്തിച്ചിരുന്ന ആളുകളാണ് ഇവിടെ കൂടിയിട്ടുള്ളത്. അതുകൊണ്ടുതന്നെ കൂടുതല് പരിചയപ്പെടുത്തുന്നത് അദബ്‌കേടാണെന്ന് മനസ്സിലാക്കി ഞാനത് ബോധപൂര്‍വം ഒഴിവാക്കുകയാണ്. ഹജ്ജിന് പോകുന്നതിന് മുമ്പ് ഈ പള്ളിയില് അദ്ദേഹത്തിന് ഒരു യാത്രയയപ്പ് നല്‍കിയിരുന്നു. അന്ന് വളരെ ക്ഷീണിതനായിരുന്നു. അബ്ദുല് ജലീല് മാസ്റ്ററോടൊപ്പമാണല്ലോ അദ്ദേഹം ഹജ്ജിന് പോയത്. ഹജ്ജ് കഴിഞ്ഞ് വന്നതിനു ശേഷവും അദ്ദേഹം രചന നടത്തി. എന്റെ ഒരു സുഹൃത്ത് വീട്ടില്‍നിന്ന് മയ്യിത്ത് കണ്ട് തിരിച്ചുവരുമ്പോള് ആ പാട്ടിന്റെ ഉള്ളടക്കം പറഞ്ഞു: 'ഹജ്ജ് ചെയ്യാന് വളരെ എളുപ്പം, ഹജ്ജ് കഴിഞ്ഞതിനു ശേഷം ജീവിക്കാന് ഒരുപാട് പ്രയാസം.' ആ പാട്ടിന്റെ ഈരടിയിലൂടെ അദ്ദേഹം ഓര്‍മപ്പെടുത്തിയതാണ് ഇന്ന് സംഭവിച്ചത്. അദ്ദേഹത്തിന്റെ ജീവിതത്തില് വല്ലതും വന്നുപോയിട്ടുണ്ടെങ്കില് അല്ലാഹു മാപ്പാക്കിക്കൊടുക്കുമാറാകട്ടെ.\nനിങ്ങള്‍ക്കെല്ലാവര്‍ക്കും പരിചയമുള്ള റഹ്മാന് മുന്നൂര് എന്റെ കുട്ടിക്കാലത്ത് എനിക്ക് പത്ത് വയസ്സ് പ്രായമുള്ളപ്പോള് ഫിഖ്ഹുസ്സുന്ന എന്ന ഫിഖ്ഹീ വിഷയങ്ങള് കൈകാര്യം ചെയ്യുന്ന പുസ്തകം എനിക്ക് വായിക്കാന് തന്നിരുന്നു. അന്നോര്‍മയുണ്ട് എനിക്ക് ഇദ്ദേഹത്തെ. ഈ മഹല്ലിന്റെ കമ്മിറ്റിയെ എത്ര അഭിനന്ദിച്ചാലും അധികമാവില്ല. റഹ്മാന് മുന്നൂരിന് സൗകര്യപ്പെടുന്ന സമയം തെരഞ്ഞെടുത്താണ് ഹജ്ജിന് പോകുന്ന ബാക്കിയുള്ളവര്‍ക്കൊക്കെ യാത്രയയപ്പ് നല്‍കിയത്. ഇപ്പോഴിതാ വന്നു, ചേതനയറ്റ ശരീരവുമായി. നിശ്ശബ്ദനായിരുന്നു റഹ്മാന് മുന്നൂര്. ആര്‍ക്കും ഒരു ബുദ്ധിമുട്ടും ഉണ്ടാക്കാത്ത പ്രവര്‍ത്തനമായിരുന്നു. ഏതു വിഷയത്തിലും ആര്‍ക്കും ബുദ്ധിമുട്ട് നേരിടരുത് എന്ന് നിര്‍ബന്ധമുള്ള മനുഷ്യനായതുകൊണ്ടുതന്നെ ഈ കാണുന്ന ഒരുപാടാളുകള് അദ്ദേഹത്തിന്റെ സഹപ്രവര്‍ത്തകരായും കൂട്ടുകാരായുമുണ്ട്. നമ്മളെല്ലാവരും യാത്രാമൊഴി നല്‍കാനും പ്രാര്‍ഥിക്കാനുമാണ് ഇവിടെ ഒരുമിച്ചുകൂടിയത്. ഹജ്ജ് ചെയ്ത് ഒരു മാസം കഴിഞ്ഞിട്ടേയുള്ളൂ. അല്ലാഹുവിന്റെ റസൂല്(സ) പഠിപ്പിച്ചിട്ടുണ്ട്; ഒരാള് ഹജ്ജ് ചെയ്ത് കഴിഞ്ഞാല് നൂറ് ദിവസം വരെ അവരുടെ പ്രാര്‍ഥനക്ക് ഉത്തരമുണ്ട് എന്ന്. അദ്ദേഹത്തോടൊപ്പം ഹജ്ജിന് പോയ ജലീല് മാസ്റ്റര് റൂമില്‍വന്ന് എന്നോട് പറഞ്ഞു, 25 ദിവസമേ ആയിട്ടുള്ളൂ. പ്രാര്‍ഥനക്ക് ഉത്തരം കിട്ടുന്ന നല്ല മനുഷ്യനായി, ആരെയും ഉപദ്രവിക്കാതെ, ആരെയും വേദനിപ്പിക്കാതെ വളരെ ശാന്തമായി അദ്ദേഹം കടന്നുപോയി. അദ്ദേഹത്തിന്റെ ഗാനങ്ങളും അങ്ങനെത്തന്നെ. ജീവിതവും അങ്ങനെത്തന്നെ. പ്രവര്‍ത്തനവും അങ്ങനെത്തന്നെ. അദ്ദേഹത്തിന്റെ ജ്യേഷ്ഠ സഹോദരന് കുഞ്ഞി മരണപ്പെട്ടപ്പോള് എന്നെ കൂട്ടിക്കൊണ്ട് പോയി അവിടെ നിന്ന് ദുആ ചെയ്യാന് പറഞ്ഞു. അദ്ദേഹം പറഞ്ഞു: മൂന്നിന്റെ അന്ന് തഅ്‌സിയത്തിന്റെ ദിവസമാണല്ലോ. അദ്ദേഹം തന്നെ എല്ലാവരെയും വിളിച്ച് വരുത്തിയിട്ട്, അവരൊക്കെ ഒരുമിച്ച് കൂടി ഞങ്ങള് ജ്യേഷ്ഠനെ ഓര്‍മിക്കുന്ന അന്ന് അദ്ദേഹമായിരുന്നു മുന്നിലുണ്ടായിരുന്നത്.\nഅദ്ദേഹത്തിന്റെ നാട് മുന്നൂര് ഒരു കുഗ്രാമമാണ്. എന്നിട്ടും മാവൂരോ മറ്റു സ്ഥലങ്ങളോ തെരഞ്ഞെടുക്കാതെ അദ്ദേഹം തൂലികാനാമമായി സ്വീകരിച്ചത് റഹ്മാന് മുന്നൂര് എന്നാണ്. അദ്ദേഹം നാടിന്റെ അന്തസ്സായിരുന്നു. അഭിമാനമായിരുന്നു. എല്ലാം ഉപേക്ഷിച്ചുകൊണ്ട്, മക്കളെയൊഴിവാക്കി, സഹപ്രവര്‍ത്തകരെയൊഴിവാക്കി, എല്ലാം ഒഴിവാക്കി നമ്മുടെ മുമ്പിലിതാ വിട ചോദിക്കുകയാണ്. നമുക്ക് ചെയ്യാനുള്ളത് പ്രാര്‍ഥന മാത്രം; ആത്മാര്‍ഥമായ പ്രാര്‍ഥന.\n(റഹ്മാന് മുന്നൂരിന്റെ മയ്യിത്ത് നമസ്‌കാരത്തിന് മുമ്പ് മുന്നൂര് മഹല്ല് ഇമാം കെ.കെ മൊയ്തീന് കുട്ടി ബാഖവി നടത്തിയ പ്രഭാഷണത്തിന്റെ സംഗ്രഹം)


Common Monsoon Diseases Prevention Tips : മഴക്കാലത്ത് ഈ രോഗങ്ങള്‍ക്കെതിരേ വേണം കരുതല് - Malayalam BoldSky\n| Updated: Friday, May 28, 2021, 17:54 [IST]\nവീണ്ടുമൊരു മഴക്കാലം കൂടി വരവായി. ആരോഗ്യത്തിന്റെ കാര്യത്തില് ഏറെ ശ്രദ്ധിക്കേണ്ട ഒരു സീസണാണ് ഇത്. കാരണം, രോഗങ്ങള് തലപൊക്കുന്ന ഒരു കാലം കൂടിയാണ് മഴക്കാലം. മഴക്കാലത്ത് നമ്മുടെ രോഗപ്രതിരോധ ശേഷി ദുര്‍ബലമാവുന്നു, ഇത് പല ജലജന്യരോഗങ്ങള്‍ക്കും കാരണമാകുന്നു. എന്നിരുന്നാലും, മഴക്കാലത്ത് നമ്മുടെ ശരീരം എന്തിനാണ് ദുര്‍ബലമാകുന്നത് എന്നതിനെക്കുറിച്ചോ അല്ലെങ്കില് നമുക്ക് എങ്ങനെ സുരക്ഷിതരായിരിക്കാമെന്നതിനെക്കുറിച്ചോ നാം എല്ലാവരും അറിഞ്ഞിരിക്കണം. മഴക്കാലത്ത് സാധാരണയായി ചില രോഗങ്ങള് കൂടുതലായി കണ്ടുവരുന്നു. ഇത്തരം രോഗങ്ങള് എന്തൊക്കെയെന്നും അവ തടയാനുള്ള ചില പ്രതിരോധ വഴികള് എന്തൊക്കെയെന്നും ഈ ലേഖനത്തില് നിങ്ങള്‍ക്ക് വായിച്ചറിയാം.\nMost read: കോവിഡ്ബാധാ സാധ്യത കൂട്ടും ഈ രണ്ട് അവസ്ഥകള്; കരുതിയിരിക്കണം\nഈഡിസ് ഈജിപ്തി കൊതുക് മൂലമുണ്ടാകുന്ന പനിയാണ് ഡെങ്കിപ്പനി. ഉയര്‍ന്ന പനി, പ്ലേറ്റ്ലെറ്റ്‌സ് കുറവ്, തിണര്‍പ്പ്, ഹൈപ്പര് സെന്‍സിറ്റിവിറ്റി എന്നിവയാണ് ഡെങ്കിപ്പനിയുടെ ലക്ഷണങ്ങള്. ഡെങ്കിപ്പനി പരത്തുന്ന കൊതുകിനെ അകറ്റിനിര്‍ത്തുക എന്നതാണ് ഈ രോഗം പ്രതിരോധിക്കാനുള്ള ഏറ്റവും മികച്ച വഴി. നിങ്ങളുടെ ജോലിസ്ഥലത്തോ വീട്ടിലോ കൊതുകിനെ അകറ്റാനായി സിട്രോനെല്ല പോലുള്ള സസ്യങ്ങള് ഉപയോഗിക്കുന്നതും നല്ലതാണ്. നിങ്ങളുടെ ശരീരം മുഴുവന് മൂടുന്ന വസ്ത്രങ്ങള് ധരിക്കുന്നതും ഉപയോഗപ്രദമാകും.\nഎയര്‍കണ്ടീഷണറുകള്, കൂളറുകള്, സസ്യങ്ങള്, പാത്രങ്ങള്, വെള്ളത്തിന്റെ പൈപ്പുകള് എന്നിവയില് കെട്ടിക്കിടക്കുന്ന വെള്ളത്തില് സാധാരണയായി കൊതുകുകള് പെരുകുന്നു. ഇത്തരം കൊതുകുകളാണ് പ്രധാനമായും ചിക്കുന്‍ഗുനിയ ഉണ്ടാകുന്നത്. ഈഡിസ് ആല്‍ബോപിക്റ്റസ് എന്ന ഇനം കൊതുകിന്റെ കടി മൂലമാണ് ഈ രോഗം പകരുന്നത്. സാധാരണയായി ഈ കൊതുക് രാത്രിയില് മാത്രമല്ല, പകല് സമയത്തും നിങ്ങളെ കടിക്കും. ശരീരവേദനയും പനിയും ചിക്കുന്‍ഗുനിയയുടെ ഏറ്റവും സാധാരണമായ രണ്ട് ലക്ഷണങ്ങളാണ്. വീട്ടിലും പരിസരത്തു നിന്നും കെട്ടിക്കിടക്കുന്ന വെള്ളം അകറ്റി കൊതുകിനെ അകറ്റുക എന്നതാണ് ചിക്കുന്‍ഗുനിയ പ്രതിരോധത്തിനുള്ള ഏറ്റവും നല്ല മാര്‍ഗം.\nഅനോഫെലിസ് പെണ് കൊതുക് മൂലമാണ് മലേറിയ ഉണ്ടാകുന്നത്. മഴക്കാലത്ത് ഏറ്റവും സാധാരണമായ രോഗങ്ങളില് ഒന്നാണ് മലേറിയ. പനി, വിറയല്, പേശി വേദന, ബലഹീനത എന്നിവയാണ് മലേറിയയുടെ പ്രധാന ലക്ഷണങ്ങള്. നിങ്ങളുടെ വീട്ടിലെ വാട്ടര് ടാങ്ക് ഇടയ്ക്കിടെ വൃത്തിയാക്കുകയും നിങ്ങളുടെ പരിസരം വൃത്തിയായി സൂക്ഷിക്കുകയും ചെയ്യുക എന്നതാണ് മലേറിയ തടയാനുള്ള ഏറ്റവും നല്ല മാര്‍ഗം.\nശുചിത്വമില്ലാത്ത ഭക്ഷണവും വെള്ളവും കഴിക്കുന്നതിനാലാണ് അതിസാരം ഉണ്ടാകുന്നത്. മഴക്കാലത്ത് സാധാരണയായി വയറിളക്ക രോഗങ്ങള് വലിയ തോതില് കാണപ്പെടുന്നു. വൃത്തിഹീനമായ അന്തരീക്ഷത്തില് തയാറാക്കുന്ന ഭക്ഷണങ്ങളാണ് ഇതിന് പ്രധാന കാരണം. ശ്രദ്ധിച്ചാല് ചികിത്സിച്ച് നീക്കാവുന്ന ഒന്നാണ് വയറിളക്കം. രണ്ട് തരത്തിലുള്ള വയറിളക്കമുണ്ട്, നിശിതവും വിട്ടുമാറാത്തതും. ഇവ രണ്ടും കൈകാര്യം ചെയ്യാന് കഴിയുമെന്നതാണ് നല്ല കാര്യം. ഈ രോഗം തടയുന്നതിനുള്ള ഏറ്റവും നല്ല മാര്‍ഗ്ഗം മഴക്കാലത്ത് ചൂടുവെള്ളം കുടിക്കുന്നതും വീട്ടില് തയാറാക്കിയ ഭക്ഷണം കഴിക്കുന്നതുമാണ്.\nMost read:ഫംഗസ് അണുബാധ ഫലപ്രദമായി നേരിടാം; ഈ വീട്ടുവൈദ്യങ്ങളിലൂടെ\nഒരു ജലജന്യ രോഗമാണ് ടൈഫോയ്ഡ്. മോശം ശുചിത്വം കാരണമാണ് ഇത് വരുന്നത്. വൃത്തിഹീനമായ അന്തരീക്ഷത്തില് തയാറാക്കിയ ഭക്ഷണവും വെള്ളവും കഴിക്കുന്നത് ടൈഫോയ്ഡിന് കാരണമാകും. എസ് ടൈഫി ബാക്ടീരിയയാണ് ടൈഫോയിഡിന് കാരണമാകുന്നത്. പനി, തലവേദന, ബലഹീനത, വേദന, തൊണ്ടവേദന എന്നിവ ടൈഫോയിഡിന്റെ ചില ലക്ഷണങ്ങളാണ്. എല്ലായ്‌പ്പോഴും നിങ്ങള് ഒരു ഹാന്‍ഡ് സാനിറ്റൈസര് സൂക്ഷിക്കുക, വൃത്തിഹീനമായ തട്ടുകടകളില് നിന്ന് ഭക്ഷണം കഴിക്കുന്നത് ഒഴിവാക്കുക, ചൂടുവെള്ളം കുടിക്കുക എന്നിവ ടൈഫോയ്ഡ് വരുന്നത് തടയാന് നിങ്ങളെ സഹായിക്കും.\nവൈറല് പനി ഒരു സാധാരണ രോഗമാണ്, പക്ഷേ മഴക്കാലത്ത് ഇത് കൂടുതലായി കണ്ടുവരുന്നു. കടുത്ത പനി, ജലദോഷം, ചുമ എന്നിവയാണ് വൈറല് പനിയുടെ ചില സാധാരണ ലക്ഷണങ്ങള്.3മുതല്7ദിവസം വരെ ഇത് നീണ്ടുനില്‍ക്കാം. എന്നിരുന്നാലും, നിലവിലെ സാഹചര്യത്തില് തുടക്കത്തില് തന്നെ ഡോക്ടറെ സമീപിച്ച് ചികിത്സ തേടുന്നതാണ് ഉത്തമം.\nമലിനമായ ഭക്ഷണവും വെള്ളവും കഴിക്കുന്നതിലൂടെ ഉണ്ടാകുന്ന മറ്റൊരു മണ്‍സൂണ് രോഗമാണ് കോളറ. മോശം ശുചിത്വം പല രോഗങ്ങള്‍ക്കും കാരണമാകും, കോളറയും അതിലൊന്നാണ്. ഈ മണ്‍സൂണ് രോഗത്തിന്റെ ഏറ്റവും സാധാരണമായ ലക്ഷണമാണ് വയറിളക്കമാണ് ഇതിന്റെ പ്രധാന ലക്ഷണം.\nവെയില്‍സ് സിന്‍ഡ്രോം എന്നും അറിയപ്പെടുന്ന രോഗമാണ് എലിപ്പനി. ലെപ്‌റ്റോസ്‌പൈറ ഇനത്തില്‍പെട്ട ഒരിനം സ്‌പൈറ്റോകീറ്റ കാരണമായുണ്ടാകുന്ന ഒരു ജന്തുജന്യ രോഗമാണിത്. ജീവികളുടെ മലമൂത്ര വിസര്‍ജ്ജ്യം വെള്ളത്തില് കലര്‍ന്നാണ് എലിപ്പനി പടരുന്നത്. സാധാരണയായി മണ്‍സൂണ് കാലത്ത് കാണപ്പെടുന്ന ഈ രോഗത്തിന്റെ സാധാരണ ലക്ഷണങ്ങളാണ് വീക്കം, വിറയല്, പേശി വേദന, തലവേദന, പനി എന്നിവ. നിങ്ങള്‍ക്ക് ശരീരത്തില് എന്തെങ്കിലും തരത്തിലുള്ള മുറിവുകളോ മറ്റോ ഉണ്ടെങ്കില് പുറത്തേക്കിറങ്ങുമ്പോള് അവ നല്ലവണ്ണം മൂടിവയ്ക്കുന്നതാണ് നല്ലത്.\nMost read:വെറും വയറ്റില് ഇതെല്ലാം കഴിച്ചാല് കിടിലന് രോഗപ്രതിരോധശേഷി\nഛര്‍ദ്ദി, വയറിളക്കം, വയറുവേദന എന്നിവയാണ് മണ്‍സൂണ് കാലാവസ്ഥയില് ഉണ്ടാകുന്ന ഏറ്റവും സാധാരണമായ വയറ്റിലെ അണുബാധകള്. വൃത്തിഹീനമായി തയാറാക്കി കഴിക്കുന്ന ഭക്ഷണവും വെള്ളവുമാണ് വയറ്റിലെ അണുബാധയ്ക്ക് കാരണമാകുന്നത്. മഴക്കാലത്ത് ഉണ്ടാകുന്ന മറ്റൊരു സാധാരണ വയറ്റിലെ അണുബാധയാണ് ഗ്യാസ്‌ട്രോ എന്റൈറ്റിസ്. തിളപ്പിച്ചാറ്റിയ വെള്ളം കുടിക്കുകയും വീട്ടില് തയാറാക്കിയ ഭക്ഷണം കഴിക്കുകയും ചെയ്യുന്നതിലൂടെ ഇതിന് പരിഹാരം കാണാവുന്നതാണ്.\nശുചിയല്ലാത്ത വെള്ളവും ഭക്ഷണവും കഴിക്കുന്നതിലൂടെ രോഗങ്ങള് എളുപ്പത്തില് പിടിപെടാവുന്ന സമയമാണ് മണ്‍സൂണ്. മഞ്ഞപ്പിത്തവും അതിലൊന്നാണ്. ബലഹീനത, മഞ്ഞനിറത്തില് മൂത്രം, കണ്ണുകളില് മഞ്ഞനിറം, ഛര്‍ദ്ദി, കരള് തകരാറ് എന്നിവ മഞ്ഞപ്പിത്തത്തിന്റെ ലക്ഷണങ്ങളാണ്. മഞ്ഞപ്പിത്തം തുടക്കത്തിലേ കണ്ടറിഞ്ഞ് ചികിത്സിക്കേണ്ട ഒരു രോഗമാണ്. മുകളില് സൂചിപ്പിച്ചതുപോലെ, തിളപ്പിച്ചാറ്റിയ വെള്ളം കുടിക്കുക, വീട്ടില് തയാറാക്കിയ ഭക്ഷണം കഴിക്കുക, സ്ട്രീറ്റ് ഫുഡ് പരമാവധി ഒഴിവാക്കുക എന്നിവയാണ് മഞ്ഞപ്പിത്തം തടയാനുള്ള ഏറ്റവും നല്ല മാര്‍ഗം.\nRead more about: monsoon diseases body മഴക്കാലം മണ്‍സൂണ് അസുഖം\nMost Common Diseases in Monsoon and Prevention Tips\nHere are the disease you need to watch out for in this rainy season.


കൊറോണ; പത്തനംതിട്ട കൂടാതെ രണ്ട് ജില്ലകളിൽ കൂടി വൈറസ് ബാധിതര് എത്തിയിരുന്നതായി കണ്ടെത്തൽ, പത്തനംതിട്ടയിൽ പൊതുപരിപാടികൾ റദ്ദാക്കി - Janayugom Online\nMarch 08, 2020, 2:33 pm\nനെടുമ്പാശ്ശേരിയിൽ കളക്ടറുടെ നേതൃത്വത്തിൽ അടിയന്തിര യോഗം\nഒരു കുടുംബത്തിലെ അഞ്ച് പേർക്ക് കൊറോണ ബാധ സ്ഥിരീകരിച്ചതിന് പിന്നാലെ പത്തനംതിട്ട ജില്ലയില് അതീവജാഗ്രത നിർദ്ദേശം നൽകി. വനിതാദിന പരിപാടികളടക്കം പൊതുപരിപാടികളെല്ലാം തന്നെ റദ്ദാക്കി. രോഗബാധിതരുമായി ഇടപെട്ടവര് സ്വന്തം ആരോഗ്യനില ശ്രദ്ധിക്കണമെന്നും എന്തെങ്കിലും രോഗലക്ഷണങ്ങള് ഉണ്ടെങ്കില് അധികൃതരെ അറിയിക്കണമെന്നും ജില്ലാ കളക്ടർ പിബി നൂഹ് അറിയിച്ചു.\nരോഗബാധ സ്ഥിരീകരിച്ചവർ പുനലൂരിലെയും കോട്ടയത്തെയും ബന്ധു വീടുകളില് പോയതായി അന്വേഷണത്തില് കണ്ടെത്തിയിട്ടുണ്ട്. പത്തനംതിട്ട എസ്പിയുടെ ഓഫീസിലും ഇവരെത്തിയിരുന്നു. ഇവര് എത്തിയ സ്ഥലങ്ങളില് നിന്നും ഇടപഴകിയ ആളുകളില് നിന്നും ആരോഗ്യവകുപ്പ് വിവരം ശേഖരിക്കുന്നുണ്ട്.\nരണ്ട് ഡോക്ടർമാരടക്കം ഏഴ് പേരടങ്ങിയ എട്ട് സംഘങ്ങളെയാണ് രോഗബാധിതരുമായി ഇടപെട്ടവരെ കണ്ടെത്താൻ വേണ്ടി നിയോഗിച്ചിരിക്കുന്നത്. ഇവരെ ഉപയോഗിച്ച് രോഗബാധിതരുമായി ഇടപെട്ടവരെ കണ്ടെത്താനാകും എന്ന പ്രതീക്ഷയിലാണ് അധികൃതർ.\nഅതേസമയം, പത്തനംതിട്ടയിലെ കൊറോണ ബാധയുടെ പശ്ചാത്തലത്തിൽ നെടുമ്പാശ്ശേരി വിമാനത്താവളത്തിൽ അടിയന്തിര യോഗം വിളിച്ചു. ജില്ലാ കളക്ടർ എസ് സുഹാസിന്റെ നേതൃത്വത്തിലാണ് അടിയന്തിര യോഗം. രോഗബാധിതർ വിമാനമിറങ്ങിയത് നെടുമ്പാശ്ശേരിയിലാണെന്നുള്ള കാരണത്താലാണ് കളക്ടർ അടിയന്തിര യോഗം വിളിപ്പിച്ചിരിക്കുന്നത്. ഇവർ വന്ന ദിവസം ഡ്യൂട്ടിയിലുണ്ടായിരുന്നവരെയും പരിശോധിക്കുമെന്നാണ് ലഭിക്കുന്ന വിവരം.\npathanamthitta Corona virus\nസേവ് ലക്ഷദ്വീപ് കാമ്പയിനുമായി എഐവൈഎഫ്\nമുദ്രായോജനയെ സംരംഭകർ കൈവിടുന്നു


Parliament news | പ്രേമചന്ദ്രനെ ഭാഗ്യം തുണച്ചില്ല; ശബരിമല ബിൽ പാർലമെന്റിൽ ഉടൻ ചർച്ചയ്‌ക്കെടുക്കില്ല; നറുക്ക് വീഴാതെ വന്നതോടെ ശബരിമലയിലെ യുവതീപ്രവേശനത്തെ എതിർക്കുന്ന ബില്ലിന്റെ സാധ്യതകൾ കുറഞ്ഞു; എംപി അവതരിപ്പിച്ച മറ്റുമൂന്നു സ്വകാര്യബില്ലുകൾക്കും നറുക്ക് വീണില്ല - MarunadanMalayali.com\nJune 25, 2019 | 10:40 PM IST | Permalink\nന്യൂഡൽഹി: ശബരിമലയിലെ യുവതീപ്രവേശനത്തിനെതിരായി ആചാരസംരക്ഷണം ആവശ്യപ്പെട്ടുള്ള എൻ.കെ.പ്രേമചന്ദ്രന്റെ സ്വകാര്യ ബിൽ ഉടൻ ചർച്ചയ്ക്ക് എടുക്കില്ല. ജൂലൈ 12 ന് ചർച്ചയ്ക്ക് എടുക്കേണ്ട ബില്ലുകൾ നറുക്കിട്ടെടുത്തപ്പോൾ ശബരിമല ബില്ലിന് നറുക്ക് വീണില്ല. ഒൻപത് അംഗങ്ങൾ അവതരിപ്പിച്ച മുപ്പത് സ്വകാര്യബില്ലുകളിൽ നിന്ന് മൂന്നെണ്ണമാണ് ചർച്ചയ്ക്കായി നറുക്കിട്ടെടുത്തത്. ജനാർദൻ സിങ് സിഗ്‌രിവാൾ, സുനിൽ കുമാർ സിങ്, ശ്രീരംഗ് ബർണെ എന്നിവരുടെ ബില്ലുകളാണ് ചർച്ചയ്ക്ക് വരിക. ഇനിയുള്ള നറുക്കെടുപ്പുകളിലും പ്രേമചന്ദ്രന്റെ ബിൽ നറുക്കെടുപ്പിന് വരും. എന്നാൽ, ചർച്ചയ്ക്ക് എടുക്കാനുള്ള സാധ്യത കുറവാണ്.\nസെപ്റ്റംബർ 28ന്റെ സുപ്രീംകോടതി വിധിയുടെ പശ്ചാത്തലത്തിലാണ് എൻ.കെ.പ്രേമചന്ദ്രൻ സ്വകാര്യ ബിൽ കൊണ്ടുവന്നത്. ഇതിനായുള്ള നറുക്കെടുപ്പിൽ പ്രേമചന്ദ്രന്റെ നാല് ബില്ലുകളും ഉൾപ്പെടാത്തതോടെയാണ് ചർച്ച ഒഴിവായത്. സഭയുടെ പരിഗണനയിലുള്ള 32 ബില്ലുകൾ നറുക്കിട്ട് അതിൽ പ്രഥമ പരിഗണന ലഭിക്കുന്ന മൂന്നെണ്ണമാണ് സാധാരണ ചർച്ചയ്ക്കെടുക്കുക ഇന്ന് നറുക്ക് വീണിരുന്നെങ്കിൽ പതിനേഴാം ലോക്സഭയിലെ ആദ്യ സ്വകാര്യ ബില്ലെന്ന നിലയിൽ ജൂലായ് 12ന് ബിൽ പരിഗണിക്കുമായിരുന്നു.\nനിയമത്തിലൂടെ 2018 സെപ്റ്റംബർ ഒന്നിന് മുമ്പുണ്ടായിരുന്ന ആചാരാനുഷ്ഠാനങ്ങൾ സംരക്ഷിക്കണമെന്നും ഒരു കോടതി വിധിയും ബാധകമാക്കരുതെന്നും പ്രേമചന്ദ്രൻ ബില്ലിൽ ആവശ്യപ്പെട്ടിരുന്നു. കോടതി, ട്രിബ്യൂണൽ, അഥോറിറ്റി എന്നിവയുടെ വിധി, അപ്പീൽ, നിയമം എന്നിവ ക്ഷേത്ര ആചാരാനുഷ്ഠാനങ്ങൾക്ക് തടസമാകരുത്. തടസമാകുന്ന വിധികളും നിയമങ്ങളും റദ്ദാക്കണം. ആചാരാനുഷ്ഠാനങ്ങൾ നടപ്പാകുന്നുവെന്ന് കേന്ദ്ര, സംസ്ഥാന സർക്കാരുകൾ ഉറപ്പാക്കണമെന്നും ബില്ലിൽ ആവശ്യപ്പെട്ടിരുന്നു.\nശബരിമല യുവതി പ്രവേശനത്തിന് എതിരെയുള്ള ബില്ലിനു പുറമെ എൻ.കെ. പ്രേമചന്ദ്രന്റെ മൂന്നു സ്വകാര്യ ബില്ലുകൾക്കു കൂടി ലോക്സഭാ സെക്രട്ടേറിയറ്റ് അവതരണാനുമതി നൽകിയിരുന്നു. തൊഴിലുറപ്പ് നിയമത്തിനു കീഴിൽ 200 തൊഴിൽ ദിനങ്ങളും കുറഞ്ഞ വേതനം 800 രൂപയാക്കാനും ഇ.എസ്‌ഐ ആനുകൂല്യം ഉറപ്പാക്കാനും നിർദ്ദേശിക്കുന്ന ബിൽ, അസംഘടിത മേഖലയിലെ തൊഴിലാളികൾക്ക് ഇ.എസ്‌ഐ ആനുകൂല്യം വ്യവസ്ഥ ചെയ്യുന്ന ഭേദഗതി ബിൽ, സാധാരണക്കാരെയും രോഗികളെയും സർഫാസി നിയമത്തിന്റെ പരിധിയിൽ നിന്ന് ഒഴിവാക്കാൻ നിർദ്ദേശിക്കുന്ന ബിൽ എന്നിവയാണ് സഭയിൽ അവതരിപ്പിച്ചത്.\nബി്ല്ലിനോട് ബിജെപിക്ക് അനുകൂല പ്രതികരണമായിരുന്നില്ല. അയ്യപ്പ വിശ്വാസികളുടെ വിശ്വാസം സംരക്ഷിക്കുന്ന കാര്യത്തിൽ നിയമനിർമ്മാണം വേണമെന്ന് ബിജെപി നിലപാടെടുത്തിട്ടുണ്ടെങ്കിലും പ്രേമചന്ദ്രന്റെ സ്വകാര്യ ബില്ലിനെ തുണയ്ക്കാൻ തയ്യാറായില്ല. ഇത്തരത്തിലുള്ള ബില്ലുകൾ പൂർണതയുള്ള ബില്ലല്ലെന്നും മാധ്യമവാർത്തകളിൽ ഇടം നേടാനാണ് ബില്ലമായി വരുന്നതെന്നുമായിരുന്നു മീനാക്ഷി ലേഖിയുടെ ആരോപണം. ആരോപണത്തെ പ്രേമചന്ദ്രൻ രൂക്ഷമായി വിമർശിച്ചു. സമഗ്രതയുള്ള ബില്ലാണ് വേണ്ടതെന്നും ശബരിമലയുമായി ബന്ധപ്പെട്ട് സുപ്രീം കോടതിയിൽ കേസുണ്ടെന്നുമുള്ള അവരുടെ അഭിപ്രായം മുഖംരക്ഷിക്കലാണ്. ഒരു ഭാഗത്ത് യോജിക്കുകയും യുഡിഎഫിന്റെ അംഗം കൊണ്ടുവന്ന ബില്ലിനെ അംഗീകരിക്കാനുള്ള വൈമനസ്യം പ്രകടിപ്പിക്കുകയുമാണ് മീനാക്ഷി ലേഖിയുടെ നിലപാടിന് പിന്നിലുള്ളതെന്നും പ്രേമചന്ദ്രൻ പിന്നീട് മാധ്യമങ്ങളോട് പറഞ്ഞു.\nബിജെപി ബില്ലിനെ രാഷ്ട്രീയമായി നേരിടാൻ ശ്രമിക്കുകയാണ്. നിയമ മന്ത്രാലയം അംഗീകരിച്ച ബിൽ ആണ് അവതരിപ്പിച്ചത്. ആ ബില്ലാണ് അപൂർണമാണെന്ന് പറയുന്നത്. സാങ്കേതികമായ തടസ്സവാദങ്ങൾ ഉന്നയിച്ച് മുഖംരക്ഷിക്കാനാണ് ബിജെപി ശ്രമിക്കുന്നത്. അവർ ആശയക്കുഴപ്പത്തിലാണ്. വിശ്വാസ സംരക്ഷണത്തിന്റെ കുത്തക അവകാശപ്പെടുന്ന അവർ ക്രിയാത്മകമായി അധികാരം ഉപയോഗിക്കാൻ ഒന്നും ചെയ്തിട്ടില്ല. അവരുടെ ആത്മാർഥതയില്ലായ്മ തെളിക്കുകയാണ് അവർ ചെയ്തിരിക്കുന്നതെന്നും പ്രേമചന്ദ്രൻ പറഞ്ഞിരുന്നു


സ്വാശ്രയ മെഡിക്കല് ഫീസ് അഞ്ച് ലക്ഷവും ബോണ്ട് ആറ് ലക്ഷവും നല്‍കണമെന്ന് ഹൈക്കോടതി: 31നകം പ്രവേശനം പൂര്‍ത്തിയാക്കണം - ഇ വാർത്ത | evartha\nസ്വാശ്രയ മെഡിക്കല് ഫീസ് അഞ്ച് ലക്ഷവും ബോണ്ട് ആറ് ലക്ഷവും നല്‍കണമെന്ന് ഹൈക്കോടതി: 31നകം പ്രവേശനം പൂര്‍ത്തിയാക്കണം\nസ്വാശ്രയ മെഡിക്കല് പ്രവേശന വിഷയത്തില് പുതിയ മാര്‍ഗനിര്‍ദ്ദേശങ്ങളുമായി ഹൈക്കോടതി. ഫീസ് അഞ്ചു ലക്ഷം രൂപയാക്കി നിജപ്പെടുത്തിയ ഹൈക്കോടതി, ആറു ലക്ഷത്തിന്റെ ബോണ്ടോ, ബാങ്ക് ഗ്യാരണ്ടിയോ വേണമെന്നും നിര്‍ദ്ദേശം നല്‍കി.\nഈ മാസം 31നകം എം.ബി.ബി.എസ് കോഴ്‌സിലേക്കുള്ള പ്രവേശനം പൂര്‍ത്തിയാക്കണമെന്നാണ് കോടതി നിര്‍ദ്ദേശിച്ചിരിക്കുന്നത്. ഇതിനായി ഈ മാസം 25നകം സീറ്റ് പട്ടിക വെബ്‌സൈറ്റില് പ്രസിദ്ധീകരിക്കണം. 26ന് രണ്ടാം ഘട്ട കൗണ്‍സിലിങ് നടത്തണം. 27ന് അലോട്ട്‌മെന്റ് ലിസ്റ്റ് പ്രസിദ്ധീകരിക്കണം.\nപ്രവേശനം ലഭിക്കുന്നവര്‍ക്ക് 29ന് വൈകുന്നേരം4മണി വരെ കോഴ്‌സിന് ചേരാനുള്ള സമയം നല്‍കണം. ഒഴിവ് വരുന്ന സീറ്റുകളിലേക്ക് 30,31 തീയ്യതികളില് സ്‌പോട്ട് അഡ്മിഷന് നടത്തണമെന്നും ഹൈക്കോടതി പുറത്തിറക്കിയ മാര്‍ഗ്ഗനിര്‍ദ്ദേശങ്ങളില് പറയുന്നു.\nമെഡിക്കല് പ്രവേശനം അവതാളത്തിലായ സാഹചര്യത്തിലാണ് പുതിയ വിധിയുമായി ഹൈക്കോടതിയുടെ ഇടപെടല്. നേരത്തെ സ്വാശ്രയ മെഡിക്കല് പ്രവേശനത്തില് സര്‍ക്കാരിന് ഹൈക്കോടതിയുടെ രൂക്ഷ വിമര്‍ശനവും നേരിടേണ്ടി വന്നു. മാനേജ്‌മെന്റുകളുടെ കൈയ്യിലെ കളിപ്പാവയായി സര്‍ക്കാര് മാറുന്നുവെന്ന് കോടതി വിമര്‍ശിച്ചു.\nഒരു കമ്മ്യൂണിസ്റ്റ് സര്‍ക്കാരില് നിന്ന് ഫ്യൂഡല് സമീപനം പ്രതീക്ഷിച്ചില്ല. എന്‍ട്രന്‍സ് കമ്മീഷണര് സൗകര്യപൂര്‍വ്വം കോടതി വിധികള് വളച്ചൊടിക്കുന്നു. ചില കോളേജുകളെ സഹായിക്കാനായി ശ്രമം നടക്കുന്നതായി കോടതിക്ക് സംശയമുണ്ട്. ഇങ്ങനെയെങ്കില് കോടതിയലക്ഷ്യ നടപടികള് സ്വീകരിക്കേണ്ടി വരുമെന്നും കോടതി താക്കീത് നല്‍കി. വിദ്യാര്‍ത്ഥികളുടെ ഭാവിയെ കുറിച്ച് സര്‍ക്കാര് ചിന്തിക്കുന്നില്ലെന്നും കോടതി കുറ്റപ്പെടുത്തി.\nസ്വാശ്രയ വിഷയത്തില് കുട്ടികളുടെയും രക്ഷിതാക്കളുടെയും അവസ്ഥ ചിന്തിക്കുന്നില്ലെന്നും ഫീസ് പ്രശ്‌നം കുഴഞ്ഞു മറിഞ്ഞിരിക്കുകയാണെന്നും ഹൈക്കോടതി ഇന്നലെ നിരീക്ഷിച്ചിരുന്നു. സ്വാശ്രയ മെഡിക്കല് ഫീസ് വിഷയത്തില് സംസ്ഥാന സര്‍ക്കാരിനും മാനേജ്‌മെന്റുകള്‍ക്കുമെതിരെ രൂക്ഷ വിമര്‍ശനമാണ് ഇന്നലെ കോടതി നടത്തിയത്. എന്‍ആര്‍ഐ സീറ്റില് കൂടുതല് ഫീസ് വാങ്ങാമെന്ന സുപ്രീം കോടതി വിധി പാലിക്കുന്നില്ലെന്നും കോടതി നിരീക്ഷിച്ചിരുന്നു.


സമ്മർ കോച്ചിംഗ് ക്യാന്പ് ഏപ്രിൽ മൂന്നിന് ആരംഭിക്കും : Deepika.com Educational News\nകാലിക്കട്ട് സർവകലാശാലാ കായിക പഠനവിഭാഗത്തിന് കീഴിൽ ഏഴിനും പതിനെട്ടിനും ഇടയിൽ പ്രായമുള്ള വിദ്യാർഥികൾക്കായി സർവകലാശാലാ സ്റ്റേഡിയത്തിൽ നടത്തുന്ന സമ്മർ കോച്ചിംഗ് ക്യാന്പ് ഏപ്രിൽ മൂന്നിന് ആരംഭിക്കും. രക്ഷിതാക്കൾക്കായി യോഗ പരീശീലനവും ഉണ്ടാകും. അത് ലറ്റിക്സ്, ഫുട്ബോൾ, ക്രിക്കറ്റ്, ഹാൻഡ്ബോൾ, ബാഡ്മിന്‍റണ്, ഖൊഖൊ, തൈക്കോണ്ടോ, ജൂഡോ, ബാസ്ക്കറ്റ്ബോൾ, സോഫ്റ്റ്ബോൾ, ബേസ്ബോൾ, വോളിബോൾ, ബോക്സിംഗ്, ചെസ് എന്നീ ഇനങ്ങളിലാണ് കോച്ചിംഗ് ക്യാന്പ്. അപേക്ഷാ ഫോം പഠനവകുപ്പിലും സർവകലാശാലാ വെബ്സൈറ്റിലും ലഭ്യമാണ്. രണ്ട് ഫോട്ടോയും 500 രൂപ ഫീസും സഹിതം അപേക്ഷിക്കണം. വിവരങ്ങൾക്ക്: 0494 2407501, 8089011137.\nനാടക പഠന യുജി/പിജി കോഴ്സുകൾക്ക് അപേക്ഷ ക്ഷണിച്ചു\nകാലിക്കട്ട് സർവകലാശാലയുടെ നാടക പഠനവകുപ്പായ തൃശൂർ സ്കൂൾ ഓഫ് ഡ്രാമ ആൻഡ് ഫൈൻ ആർട്സിൽ ബിരുദ, ബിരുദാനന്തര കോഴ്സുകളിൽ പ്രവേശനത്തിന് അപേക്ഷ ക്ഷണിച്ചു. അഭിനയം, സംവിധാനം, രംഗവസ്തു നിർമാണം, ചമയം, വെളിച്ചം, വസ്ത്രാലങ്കാരം, പാരന്പര്യ കലകൾ, സംഗീതം, ന്യൂമീഡിയ, കുട്ടികളുടെ നാടകകല തുടങ്ങിയവയാണ് പഠനമേഖലകൾ. ബിടിഎക്ക് പ്ലസ്ടുവാണ് യോഗ്യത. എംടിഎക്ക് ഏതെങ്കിലും ബിരുദവും കലാഭിരുചിയും. പ്രവേശന പരീക്ഷയുടെയും അഭിമുഖത്തിന്‍റെയും അടിസ്ഥാനത്തിലായിരിക്കും പ്രവേശനം. അവസാന തിയതി ഏപ്രിൽ 12. വിവരങ്ങൾ സർവകലാശാലാ വെബ്സൈറ്റിൽ. ഫോൺ: 0487 2385352, 9495356767.\nഅഫിലിയേറ്റഡ് കോളജ്/വിദൂരവിദ്യാഭ്യാസം/പ്രൈവറ്റ് രജിസ്ട്രേഷൻ മൂന്നാം സെമസ്റ്റർ ബികോം/ബികോം വൊകേഷണൽ (സിയുസിബിസിഎസ്എസ്) പേപ്പർ ബിസിഎം 3ബി 04 കോർപ്പറേറ്റ് അക്കൗണ്ടിംഗ് (2017 പ്രവേശനം മാത്രം) റഗുലർ പരീക്ഷ റദ്ദ് ചെയ്തു. പുനഃപരീക്ഷ ഏപ്രിൽ 26ന് ഉച്ചയ്ക്ക് ശേഷം രണ്ടിനു നടക്കും.\nആറാം സെമസ്റ്റർ യുജി പ്രാക്ടിക്കൽ\nഅഫിലിയേറ്റഡ് കോളജുകളിൽ നടത്തുന്ന ആറാം സെമസ്റ്റർ ബിസിഎ/ബിഎസ് സി (സിയുസിബിസിഎസ്എസ്) റഗുലർ/സപ്ലിമെന്‍ററി/ഇംപ്രൂവ്മെന്‍റ് പ്രാക്ടിക്കൽ/പ്രോജക്ട് പരീക്ഷയുടെ ടൈംടേബിൾ വെബ്സൈറ്റിൽ. സപ്ലിമെന്‍ററി/ഇംപ്രൂവ്മെന്‍റ് വിദ്യാർത്ഥികൾ അതത് കോളേജുമായി ബന്ധപ്പെടണം.\nഒന്നാം സെമസ്റ്റർ എംആർക് റഗുലർ/സപ്ലിമെന്‍ററി പരീക്ഷയ്ക്ക് പിഴകൂടാതെ ഏപ്രിൽ ആറ് വരെയും 160 രൂപ പിഴയോടെ ഏപ്രിൽ ഒന്പത് വരെയും ഫീസടച്ച് ഏപ്രിൽ 11 വരെ രജിസ്റ്റർ ചെയ്യാം.\nബിഎ പുനർമൂല്യനിർണയ ഫലം\nകാലിക്കട്ട് സർവകലാശാല നാലാം സെമസ്റ്റർ ബിഎ (സിസിഎസ്എസ്) ഏപ്രിൽ 2017 പരീക്ഷയുടെ പുനർമൂല്യനിർണയ ഫലം വെബ്സൈറ്റിൽ.\nബിവോക് വൈവാ വോസി\nആറാം സെമസ്റ്റർ ബിവോക് മൾട്ടിമീഡിയ/ബ്രോഡ്കാസ്റ്റിംഗ് ജേണലിസം പ്രോജക്ട് ഇവാല്വേഷൻ/വൈവാ വോസി ഷെഡ്യൂൾ വെബ്സൈറ്റിൽ.\nആറാം സെമസ്റ്റർ ബികോം/ബിബിഎ (സിയുസിബിസിഎസ്എസ്) ഏപ്രിൽ 2019 പരീക്ഷയുടെ മൂല്യനിർണയ ക്യാന്പ് ഏപ്രിൽ നാലിന് നടക്കും. ക്യാന്പിന്‍റെ വിവരങ്ങൾക്ക് ചെയർമാൻമാരുമായി ബന്ധപ്പെടണം. വെബ്സൈറ്റിലും ലഭ്യമാണ്. നിയമന ഉത്തരവ് ലഭിക്കാത്തവർ അന്നേ ദിവസം രാവിലെ പത്തിനു ക്യാന്പിലെത്തി ഉത്തരവ് കൈപ്പറ്റണം.


ഇന്ത്യയെ ഒഴിവാക്കി ആര്‍സിഇപി നടപ്പാക്കാന് ചൈന - FUTURE KERALA - Daily on Business Economy and Society\nഇന്ത്യയെക്കൂടാതെ സാമ്പത്തിക കരാര് നടപ്പാക്കാന് തയാറെന്ന് മലേഷ്യ\nആരെയും ഒഴിവാക്കി കരാര് മുന്നോട്ടു കൊണ്ടുപോകാനില്ലെന്ന് ഇന്തോനേഷ്യ\n90% ഉല്‍പ്പന്നങ്ങളുടെ തീരുവ ഒഴിവാക്കണമെന്ന നിര്‍ദേശത്തോട് ഇന്ത്യക്ക് വിയോജിപ്പ്\nന്യൂഡെല്‍ഹി: ഇന്ത്യയെയും ഓസ്‌ട്രേലിയയെയും ന്യൂസിലന്‍ഡിനെയും ഒഴിവാക്കി ഏഷ്യ പസഫിക് വാണിജ്യ കരാര് നടപ്പാക്കാന് ചൈന ശ്രമമാരംഭിച്ചു. കരാറിന്റെ ഭാഗമായ രാജ്യങ്ങളുടെ ചൈന സമ്മര്‍ദ്ദം ആരംഭിച്ചെന്ന സൂചനകളാണ് പുറത്തു വരുന്നത്. തല്‍ക്കാലം ഇന്ത്യയെ കൂടാതെ കരാറുമായി മുന്നോട്ടു പോകാന് തയാറാണെന്ന് മലേഷ്യന് പ്രധാനമന്ത്രി മഹാതീര് മുഹമ്മദ് പ്രഖ്യാപിച്ചു. ചൈനയുമായി അടുത്തു നില്‍ക്കുന്ന മലേഷ്യയുടെ പ്രതികരണം ഷി ജിന് പിംഗ് സര്‍ക്കാരിന്റെ ഇടപെടലുകളുടെ സൂചന നല്‍കുന്നതാണ്. അതേസമയം ഇന്ത്യയടക്കം ആരെയും ഒഴിവാക്കി കരാറുമായി മുന്നോട്ടു പോകുന്നതിനോട് യോജിപ്പില്ലെന്ന് വ്യക്തമാക്കി ഇന്തോനേഷ്യയും രംഗത്തെത്തി. സഖ്യത്തിലെ 16 രാജ്യങ്ങളും കരാറിന്റെ ഭാഗമായിരിക്കണമെന്നാണ് തന്റെ നിലപാടെന്നും ഇക്കാര്യം മലേഷ്യന് വാണിജ്യ മന്ത്രിയെ അറിയിച്ചെന്നും ഇന്തോനേഷ്യന് വാണിജ്യമന്ത്രി എന്‍ഗാര്‍ടിയാസ്‌റ്റോ ലുക്കീത വ്യക്തമാക്കി.\nലോകത്തെ തന്നെ ഏറ്റവും വലിയ വാണിജ്യ സഹകരണ കരാറായി മാറുമെന്ന് കരുതപ്പെടുന്ന റീജണല് കോംപ്രിഹെന്‍സീവ് ഇക്കണോമിക് പാര്‍ട്ട്ണര്‍ഷിപ്പ് (ആര്‍സിഇപി) അതിവേഗം യാഥാര്‍ത്ഥ്യമാക്കാനാണ് ചൈനയ്ക്ക് താല്‍പ്പര്യം. യുഎസുമായി നടക്കുന്ന വാണിജ്യ യുദ്ധത്തിന്റെ കെടുതികള് ഇതിലൂടെ പരിഹരിക്കാമെന്ന് ബെയ്ജിംഗ് വിലയിരുത്തുന്നു. ഒപ്പം മുഖ്യ സാമ്പത്തിക, രാഷ്ട്രീയ പ്രതിയോഗികളായ ഇന്ത്യയെയും ഓസ്‌ട്രേലിയയെയും ഒഴിച്ചു നിര്‍ത്താനായാല് ഇരട്ടി നേട്ടമാകുമെന്നാണ് വിലയിരുത്തല്. എന്നാല് ഇന്തോനേഷ്യയടക്കം എതിര്‍പ്പ് പ്രകടിപ്പിച്ച സാഹചര്യത്തില് ചൈനയുടെ പദ്ധതി വിജയം കാണാന് സാധ്യതയില്ല. വന് സാമ്പത്തിക വളര്‍ച്ച നേടുന്ന ഇന്ത്യന് വിപണിയെ സഖ്യത്തില് നിന്ന് ഒഴിവാക്കുന്നത് നഷ്ടമാകുമെന്നാണ് അംഗരാജ്യങ്ങള് വിലയിരുത്തുന്നത്.\n10 ആസിയാന് രാഷ്ട്രങ്ങളും അവയുടെ സുപ്രധാന വാണിജ്യ പങ്കാളികളായ ചൈന, ഇന്ത്യ, ജപ്പാന്, ദക്ഷിണ കൊറിയ, ഓസ്‌ട്രേലിയ, ന്യൂസിലന്‍ഡ് എന്നീ ആറ് രാഷ്ട്രങ്ങളും ചേരുന്നതാണ് നിര്‍ദ്ദിഷ്ട ആര്‍സിഇപി. ആഗോള വ്യാപാരത്തിന്റെ 30 ശതമാനവും ലോക ജിഡിപിയുടെ 25 ശതമാനവും സമ്മേളിക്കുന്ന വ്യാപാര സഖ്യമായിരിക്കും ഇത്. 2013 മുതല് സ്വതന്ത്ര വാണിജ്യ കരാറിനായുള്ള ചര്‍ച്ചകള് പുരോഗമിക്കുകയാണ്. 90 ശതമാനം ഉല്‍പ്പന്നങ്ങള്‍ക്കും ഇറക്കുമതി നികുതി ഒഴിവാക്കണമെന്നതടക്കമുള്ള കരാര് നിര്‍ദേശങ്ങളോട് ഇന്ത്യയും ഓസ്‌ട്രേലിയയും മറ്റും വിയോജിച്ചു നില്‍ക്കുന്നതാണ് കരാറിന് തടസമായിരിക്കുന്നത്. ഈ നിബന്ധനകള് നടപ്പായാല് ചൈനീസ് ഉല്‍പ്പന്നങ്ങളും കുത്തൊഴുക്ക് തന്നെയുണ്ടാവുമെന്നും ആഭ്യന്തര ഉല്‍പ്പാദന മേഖല തകര്‍ന്നടിയുമെന്നും ഇന്ത്യ കണക്കുകൂട്ടുന്നു. 2019 അവസാനത്തോടെ ആര്‍സിഇപിയുമായി ബന്ധപ്പെട്ടുള്ള ചര്‍ച്ചകള് പൂര്‍ത്തിയാക്കി കരാര് യാഥാര്‍ത്ഥ്യമാക്കാനാണ് ഇപ്പോള് തീരുമാനിച്ചിരിക്കുന്നത്.\n‘സര്‍ക്കാരിന്റെയും നിക്ഷേപകരുടെയും സമൂഹത്തിന്റെയും കൂട്ടുത്തരവാദിത്തമാണ് വികസനം’


ലോക ഭക്ഷ്യസുരക്ഷാദിനം | World Food Safety Day - Kerala LPSA Helper (LPSAH)\nHome Important Days ലോക ഭക്ഷ്യസുരക്ഷാദിനം | World Food Safety Day\nലോക ഭക്ഷ്യസുരക്ഷാദിനം | World Food Safety Day\nജൂൺ7ന് നടക്കുന്ന ലോക ഭക്ഷ്യ സുരക്ഷാ ദിനം, ഭക്ഷ്യസുരക്ഷ, മനുഷ്യ ആരോഗ്യം, സാമ്പത്തിക അഭിവൃദ്ധി, കൃഷി, വിപണി പ്രവേശനം, ടൂറിസം, സുസ്ഥിര വികസനം എന്നിവയ്ക്ക് സംഭാവന നൽകിക്കൊണ്ട് ഭക്ഷ്യസാധ്യതകൾ തടയുന്നതിനും കണ്ടെത്തുന്നതിനും നിയന്ത്രിക്കുന്നതിനും സഹായിക്കുന്നതിന് ശ്രദ്ധ ആകർഷിക്കുന്നതിനും നടപടിയെ പ്രചോദിപ്പിക്കുന്നതിനും ലക്ഷ്യമിടുന്നു. ലോകാരോഗ്യ സംഘടനയും (ഡബ്ല്യുഎച്ച്ഒ) ഐക്യരാഷ്ട്രസഭയുടെ ഭക്ഷ്യ-കാർഷിക ഓർഗനൈസേഷനും (എഫ്എഒഒ) സംയുക്തമായി അംഗരാജ്യങ്ങളുമായും സഹകരിച്ചാണ് ലോക ഭക്ഷ്യ സുരക്ഷാ ദിനം ആചരിക്കുന്നത്.\nഒരു സമൂഹത്തിലെ എല്ലാവർക്കും പോഷകസമ്പുഷ്ടമായ ആഹാരം ലഭ്യമാകുന്ന അവസ്ഥയാണ് ഭക്ഷ്യസുരക്ഷ എന്ന് പറയുന്നത്. ഇതിനായുള്ള ഓർമപ്പെടുത്തൽ ദിനമാണ് ലോക ഭക്ഷ്യസുരക്ഷാദിനം. ലോകത്ത് ധാരാളം ആളുകൾ വേണ്ടത്ര ആഹാരം ലഭിക്കാത്തതിനാൽ പോഷകാഹാരക്കുറവ് മൂലമുള്ള രോഗങ്ങൾക്ക് കീഴ്‌പ്പെടുന്നുണ്ട്. അതോടൊപ്പം ഓർക്കേണ്ട മറ്റൊരു കാര്യം കൂടിയുണ്ട്. ലോകത്ത് ഒരു വിഭാഗം ജനങ്ങൾ അമിതാഹാരംമൂലമുള്ള ആരോഗ്യപ്രശ്നങ്ങളാലും കഷ്ടപ്പെടുകയാണ്.\nശുദ്ധവായുവും ശുദ്ധജലവും കഴിഞ്ഞാൽ മനുഷ്യന് അത്യാവശ്യം വേണ്ടതാണ് ശുദ്ധമായ ഭക്ഷണം. ശുദ്ധമായ ഭക്ഷണം എന്നാൽ പോഷകാഹാരങ്ങൾ അടങ്ങിയിട്ടുള്ള ഗുണനിലവാരമുള്ള മായമില്ലാത്ത ഭക്ഷണമാണ്. ആഹാരപദാർഥങ്ങളിൽ മായംചേർത്ത് വിൽക്കുന്ന ത് കുറ്റകരം മാത്രമല്ല, സാമൂഹിക ദ്രോഹം കൂടിയാണ്.\nപാകംചെയ്യുമ്പോഴും കഴിക്കുമ്പോഴും ഇവ മറക്കരുത്\n1. ശരിയായി വേവിച്ച ഭക്ഷണം കഴിക്കുക.\n2. ഭക്ഷണം പാകം ചെയ്യുന്നതിന് മുൻപും ഇടവേളകളിലും കൈയും കാലും സോപ്പ് ഉപയോഗിച്ച് കഴുകുക.\n3. കൈയിൽ മുറിവുണ്ടെങ്കിൽ ബാൻഡേജ് ഉപയോഗിച്ച് നല്ലവണ്ണം മറയ്ക്കുക.\n4. കൈയിൽ നഖങ്ങൾ വളരാതെ വെട്ടി സൂക്ഷിക്കുക.\n5. അടുക്കളയും പരിസരവും വൃത്തിയായി സൂക്ഷിക്കുക.\n6. പാകം ചെയ്യുന്നതിന് മുൻപും ഫ്രിഡ്ജിൽ സൂക്ഷിക്കുന്നതിന് മുൻപും പച്ചക്കറികൾ, പഴവർഗങ്ങൾ മുതലായവ നല്ലവണ്ണം ശുദ്ധജലത്തിൽ കഴുകുക.\n7. പാകം ചെയ്ത ഭക്ഷണം ചൂടോടെ ഉപയോഗിക്കുക. ഈച്ച പൊടി, പ്രാണികൾ മുതലായവ വീഴാതെ അടച്ച് സൂക്ഷിക്കുക.\n8. ഭക്ഷണം കഴിക്കുന്നതിന് മുൻപും ശേഷവും കെ സോപ്പിട്ട് കഴുകുക.\n9. ഭക്ഷണം വളരെ നേരത്തെ ഉണ്ടാക്കിവയ്ക്കാതിരിക്കുക. പാകംചെയ്യാൻ ശുദ്ധജലം ഉപയോഗിക്കുക.\n10. ചുടുള്ള ഭക്ഷണം ഒരിക്കലും പ്ലാസ്റ്റിക് കുപ്പികൾ/ കവറുകൾ ഇവയിൽ സുക്ഷിക്കരുത്.\nഭക്ഷണം വാങ്ങുമ്പോൾ ഇത് ഓർമവേണം\n1. ലൈസൻസുള്ള കടയിൽ നിന്നു മാത്രം ഭക്ഷണ പദാർഥങ്ങൾ വാങ്ങുക.\n2. പായ്ക്കറ്റ് ഭക്ഷണസാധനങ്ങൾ ലേബൽ പതിപ്പിച്ചത് മാത്രം വാങ്ങുക.\n3. അമിതമായ നിറമുള്ളതും മണമുള്ളതും പുഴുക്കുത്തേറ്റതും വാങ്ങാതിരിക്കുക.\n4. വിലകുറച്ച് വിൽക്കുന്ന ആഹാരസാധനങ്ങൾ അധികം വാങ്ങാതിരിക്കുക.\n5. കൃത്രിമ നിറവും മധുരവും ചേർന്ന ഭക്ഷണസാ ധനങ്ങൾ കഴിവതും ഒഴിവാക്കുക.\n6. പഴകിയ ഇറച്ചി, മീൻ, മുട്ട മുതലായവ ഒഴിവാക്കുക.\n7. രുചിയും മണവും കൂട്ടാൻ ചേർക്കുന്ന രാസ പദാർഥങ്ങൾ, അജിനോമോട്ടോ തുടങ്ങിയവ ഉപയോഗിക്കുന്ന ഹോട്ടലുകളിൽനിന്ന് ഭക്ഷണം കഴിക്കാതിരിക്കുക.\n8. ശുചിത്വമുള്ള സാഹചര്യത്തിൽ സൂക്ഷിക്കുന്ന ഭക്ഷണസാധനങ്ങൾ മാത്രം വാങ്ങുക. മുറിച്ച് / തുറന്നുവെച്ചിട്ടുള്ള പഴങ്ങൾ പച്ചക്കറികൾ വാങ്ങാതിരിക്കുക.\n9. പൂപ്പൽ പിടിച്ച ഭക്ഷ്യവസ്തുക്കൾ ഉപയോഗിക്കാതിരിക്കുക.\n10. കീടനാശിനിയുടെ ഗന്ധമുള്ളതോ കീടനാശിനി കലർന്നതെന്ന് സംശയമുള്ളതോ ആയ ആ സാധനങ്ങൾ ഒഴിവാക്കുക.\n11. പ്ലാസ്റ്റിക്കിന്റെ ഉപയോഗം കുറയ്ക്കുക,\nഫുഡ് പിരമിഡ് ഫുഡ് പിരമിഡ് നോക്കിയാൽ കൂട്ടുകാർക്ക് ഏതൊക്കെ ആഹാരങ്ങൾ എത്ര അളവിൽ കഴിക്കണം എന്ന് മനസിലാക്കാം


Jul 27, 2021, 12:12 pm IST\nടോക്കിയോ: ഇന്ത്യയ്‌ക്ക് മെഡൽ പ്രതീക്ഷയുണ്ടായിരുന്ന രണ്ടിനങ്ങളിലെ പോരാട്ടം അവസാനിച്ചു. ടേബിൾ ടെന്നീസിൽ ഇന്ത്യയുടെ ശരത് കമൽ പുറത്തായപ്പോൾ ഷൂട്ടിംഗ് ഇനത്തിൽ വാളരിവൻ-ദിവ്യാൻശ് പൻവർ സഖ്യവും ദീപക്-അൻജും സഖ്യവും പുറത്തായി.\nടേബിൾ ടെന്നീസിൽ പുരുഷ സിംഗിൾസിൽ നിലവിലെ ചാമ്പ്യനായ ചൈനയുടെ മാ ലോങ്ങിനോടാണ് ശരത് കമൽ പൊരുതി തോറ്റത്. ഒന്നിനെതിരെ നാലു സെറ്റുകൾക്കാണ് മാ ലോങ്ങിന്റെ ജയം. നിലവിലെ ഒളിമ്പിക് ചാമ്പ്യനും ലോക റാങ്കിംഗിലെ മൂന്നാം സ്ഥാനക്കാര നുമായ മാ ലോങ്ങിനെതിരെ മികച്ച പ്രകടനം നടത്തിയാണ് ശരത് കീഴടങ്ങിയത്. 7-11, 11-8, 11-13, 4-11, 4-11 എന്ന നിലയിലാണ് ശരത് പോരാടിയത്. ആദ്യ മൂന്ന് സെറ്റുകളിലും മികച്ച പോരാട്ടം നടത്തിയ ശരത് രണ്ടാം സെറ്റ് 11-8ന് നേടുകയും ചെയ്തിരുന്നു. അവസാന രണ്ടു സെറ്റുകളിൽ തന്റെ മുഴുവൻ പരിചയവും പുറത്തെടുത്ത ചൈനീസ് താരം 11-4,11-4ന് സമ്പൂർണ്ണ മേധാവിത്വമാണ് നേടിയത്. വനിതാ താരം മനികാ ബത്രയ്‌ക്ക് ശേഷമാണ് ശരത് ടേബിൾ ടെന്നീസിൽ നിന്നും പുറത്തായത്.\nഷൂട്ടിംഗ് രംഗത്ത് ഇന്ത്യക്കിന്ന് നിരാശയുടെ ദിനമായി. അവസാന പ്രതീക്ഷയായിരുന്ന പത്തു മീറ്റർ റൈഫിൾ ഇനത്തിലെ മിക്‌സഡ് ഇനത്തിലും ഇന്ത്യൻ നിര പുറത്തായി. രാവിലെ നടന്ന 10 മീറ്റർ പിസ്റ്റൾ ഇനത്തിൽ പുറത്തായതിന് പിന്നാലെയാണ് റൈഫിൾ ഇനത്തിലും പുറത്തായത്. യോഗ്യതാ റൗണ്ട് കടക്കാനാവാത്തത് ലോകചാമ്പ്യൻഷിപ്പ് ജേതാക്കളെ നിരാശരാക്കി.\nഇന്ത്യക്കായി എളവേണിൽ വാളരിവൻ-ദിവ്യാൻശ് പൻവർ സഖ്യവും ദീപക് കുമാർ-അൻജും മൗദ്ഗിൽ സഖ്യവുമാണ് പുറത്തായത്. വാളരിവൻ-ദിവ്യാംശ് സഖ്യം 12-ാം സ്ഥാനത്തേക്കും ദീപക്-അൻജും സഖ്യം 18-ാം സ്ഥാനത്തേക്കും പിന്തള്ളപ്പെട്ടു. ദീപക് -അൻജും സഖ്യം 623.8 പോയിന്റും വാളരിവാൻ-ദിവ്യാൻശ് സഖ്യം 626.5 പോയിന്റുമാണ് നേടിയത്. 633.20 പോയിന്റ് നേടിയ ചൈനയാണ് യോഗ്യതാ റൗണ്ടിൽ മുന്നിലെത്തിയ ടീം. ദക്ഷിണ കൊറിയ, റഷ്യ, അമേരിക്ക, ഹംഗറി എന്നിവരും യോഗ്യത നേടി.\nഒളിമ്പിക്‌സിൽ പ്രായത്തെ തോൽപ്പിച്ച് നേട്ടം; കുവൈറ്റിനായി വെങ്കലം നേടിയത് 57 വയസ്സുകാരൻ


തൊഴിലില്ലായ്മ പ്രശ്നമല്ല!! യുവാക്കളുടെ പിന്തുണ ബിജെപിക്ക്, മധ്യവയസ്കര്‍ക്ക് പ്രിയം കോണ്‍ഗ്രസിനോട് | bjp is youth heartthrob this poll season - Malayalam Oneindia\nPublished: May 20 2019, 16:56 [IST]\nദില്ലി: 17ാം ലോക്സഭയിലേക്ക് ഇഞ്ചോടിഞ്ച് പോരാട്ടമാണ് ഇത്തവണ നടന്നത്. മെയ് 23 നാണ് ഫലം പുറത്തുവരുന്നത്. പുറത്തുവന്ന എക്സിറ്റ് പോള് ഫലങ്ങളില് പകുതിയും എന്‍ഡിഎയുടെ മുന്നേറ്റമാണ് പ്രവചിക്കുന്നത്. സര്‍വ്വേയില് പങ്കെടുത്ത യുവാക്കളില് ഏറിയ പങ്കും പിന്തുണച്ചത് ബിജെപിയെ ആണെന്നാണ് ഇന്ത്യാ ടുഡേ റിപ്പോര്‍ട്ട്.\nഇത്തവണ തിരഞ്ഞെടുപ്പില് യുവാക്കളുടെ വോട്ടാണ് നിര്‍ണായകമാകുക. രാജ്യത്ത് 50 ശതമാനവും 28 വയസില് താഴെയുള്ളവരാണ്. സര്‍വ്വേയില് പങ്കെടുത്ത 25നും 18 നും ഇടയില് പ്രായമുള്ള യുവാക്കള് ബിജെപിയെ ആണ് പിന്തുണച്ചതെന്ന് റിപ്പോര്‍ട്ടില് പറയുന്നു. സര്‍വ്വേയില് പങ്കെടുത്ത 44 ശതമാനം പേരുടേയും പിന്തുണ ബിജെപിക്കാണ് ലഭിച്ചതത്ര. 26 ശതമാനം പേര് പിന്തുണച്ചത് കോണ്‍ഗ്രസിനേയാണ്.\n26-50 നും ഇടയില് പ്രായമുള്ളവര് കൂടുതലായി പിന്തുണച്ചത് ബിജെപിയെ ആണെന്ന് സര്‍വ്വേ സൂചിപ്പിക്കുന്നു. ഈ പ്രായത്തിലുള്ള 26.5 ശതമാനത്തിന്‍റെ പിന്തുണ മാത്രമേ കോണ്‍ഗ്രസിന് ലഭിച്ചുള്ളു. 60 മുകളില് പ്രായമുള്ള 30 ശതമാനം ആളുകളും ബിജപിയെ ആണ് പിന്തുണച്ചതെന്നും റിപ്പോര്‍ട്ടില് പറയുന്നു.\nbjp is youth heartthrob this poll season\nStory first published: Monday, May 20, 2019, 16:56 [IST]


Abhilash Tomy is Safe | ആശ്വാസം പകർന്ന് അഭിലാഷ് ടോമിയുടെ പുതിയ സന്ദേശമെത്തി; പായ് വഞ്ചിയിൽ സുരക്ഷിതനെന്നും ജിപിഎസ് സംവിധാനവും റേഡിയോ ബീക്കണും പ്രവർത്തനക്ഷമമെന്നും മലയാളി നാവികൻ; പായ് വഞ്ചിയുടെ തൂണ് തകർന്ന് മുതുകിനുണ്ടായ പരിക്ക് ആശങ്കയുണ്ടാക്കുന്നു; അപകടവേളയിൽ ഗോൾഡൻ ഗ്ലോബ് പ്രയാണത്തിനായുള്ള മത്സരത്തിൽ അഭിലാഷ് മൂന്നാം സ്ഥാനത്ത് - MarunadanMalayali.com\nSeptember 22, 2018 | 10:01 AM IST | Permalink\nപെർത്ത്: ആശങ്കകളുടെ വാർത്തകൾക്ക് ശേഷം ഒടുവിൽ ആശ്വാസവാർത്ത എത്തി. ഗോൾഡൻ ഗ്ലോബ് പ്രയാണത്തിനിടെ പരുക്കേറ്റ മലയാളി നാവികൻ അഭിലാഷ് ടോമിയുടെ പുതിയ സന്ദേശം എത്തിയതാണ് ആശ്വാസമായത്. ഗുരുതരമായ പരുക്കുണ്ടെന്നും ജിപിഎസും അടിയന്ത സന്ദേശത്തിനുള്ള റേഡിയോ ബീക്കണും പ്രവർത്തനക്ഷമമാണെന്നും സന്ദേശത്തിൽ പറഞ്ഞു. അഭിലാഷിന്റെ പായ് വഞ്ചി കണ്ടെത്താൻ വിപുലമായ തിരച്ചിൽ തുടരുകയാണ്.\nപായ്വഞ്ചിയുടെ തൂണ് തകർന്ന് മുതുകിന് ഗുരുത പരിക്കേറ്റിട്ടുണ്ടെന്ന് ഇന്നലെ അയച്ച സന്ദേശത്തിൽ അഭിലാഷ് പറഞ്ഞിരുന്നു. എന്നാൽ ഇതിനു ശേഷം അഭിലാഷുമായി ബന്ധപ്പെടാൻ കഴിഞ്ഞില്ല. അതിശക്തമായ കാറ്റിൽ 14 മീറ്റർ വരെ ഉയർന്ന തിരമാലയിൽ പെട്ടാണ് അഭിലാഷിന്റെയും മറ്റു രണ്ടു വിദേശ നാവികരുടെയും പായ് വഞ്ചി അപകടത്തിൽ പെട്ടതെന്നാണ് റിപ്പോർട്ട്.\nജൂലൈ ഒന്നിനു ഫ്രാൻസിലെ ലെ സാബ്ലെ ദൊലോൻ തുറമുഖത്തുനിന്ന് ആരംഭിച്ച പ്രയാണത്തിൽ ഇപ്പോൾ അഞ്ചാം സ്ഥാനത്തായിരുന്നു അഭിലാഷ്. അറ്റ്ലാന്റിക് സമുദ്രവും ഇന്ത്യൻ മഹാസമുദ്രവും സംഗമിക്കുന്ന പ്രതീക്ഷയുടെ മുനമ്പു പിന്നിട്ട് കമാൻഡർ അഭിലാഷ് ടോമിയുടെ പായ്വഞ്ചി 'തുരിയ', ഇന്ത്യൻ നാവികസേനയുടെ തട്ടകമായ ഇന്ത്യൻ മഹാസമുദ്രത്തിലെത്തിയിരുന്നു. ഒറ്റയ്ക്ക്, ഒരിടത്തും നിർത്താതെ കടലിലൂടെ ലോകം ചുറ്റി തുടങ്ങിയിടത്തു തിരിച്ചെത്തുകയാണു ലക്ഷ്യം. മൽസരത്തിൽ പങ്കെടുക്കുന്ന 18 പായ് വഞ്ചികളിൽ, ഫ്രാൻസിൽനിന്നുള്ള വെറ്ററൻ നാവികൻ ജീൻ ലുക് വാൻ ഡെൻ ഹീഡാണ് ഒന്നാമത്. 50 വർഷം മുൻപത്തെ കടൽ പര്യവേക്ഷണ സമ്പ്രദായങ്ങൾ മാത്രം ഉപയോഗിച്ചു സംഘടിപ്പിക്കുന്ന പ്രയാണത്തിൽ, ഏഴുപേർ ഇടയ്ക്കു പിന്മാറിയതോടെ അഭിലാഷ് ഉൾപ്പെടെ 11 പേരാണു മൽസരരംഗത്തു ബാക്കി.\nഒറ്റയ്ക്കൊരു പായ്വഞ്ചിയിൽ കടലിലൂടെ ഒരിടത്തും നിർത്താതെ ലോകം ചുറ്റിവന്ന ആദ്യ ഇന്ത്യക്കാരൻ അഭിലാഷ് ടോമിയുടെ അടുത്ത സാഹസികയാത്രയ്ക്കു തയാറാക്കിയ പായ്വഞ്ചി കൊച്ചിയിലെത്തിയിരുന്നു. ജൂലൈ ഒന്നിനു ഫ്രാൻസിൽ നിന്ന് ആരംഭിക്കുന്ന ഗോൾഡൻ ഗ്ലോബ് റേസിൽ പങ്കെടുക്കാൻ അഭിലാഷ് ടോമിക്കായി നിർമ്മിച്ച പായ്വഞ്ചിയാണിത് 'തുരിയ' എന്നാണു വഞ്ചിയുടെ പേര്. ഗോവയിൽ നിർമ്മിച്ചതാണഅ 'തുരിയ' വഞ്ചി.\nകൊച്ചി കണ്ടനാട് സ്വദേശിയായ അഭിലാഷ് ടോമി 2013ലാണു മുംബൈയിലെ ഗേറ്റ് വേ ഓഫ് ഇന്ത്യയിൽ നിന്ന് ആരംഭിച്ച് 151 ദിവസങ്ങൾ കൊണ്ടു പായ്വഞ്ചിയിൽ ലോകം ചുറ്റിവന്നത്. നാവികസേനയുടെ 'സാഗർ പരിക്രമ 2' എന്ന പ്രോജക്ടിന്റെ ഭാഗമായി 'മാദേയി' എന്ന പായ്വഞ്ചിയിലായിരുന്നു, നാവികസേനയിൽ കമാൻഡറായ അഭിലാഷിന്റെ പ്രയാണം. 1968ൽ ബ്രിട്ടിഷുകാരൻ സർ റോബിൻ നോക്സ് ജോൺസ്റ്റൺ നടത്തിയ കടൽപ്രയാണത്തിന്റെ അൻപതാം വാർഷികത്തിന്റെ ഭാഗമായാണ് ഇത്തവണ ഗോൾഡൻ ഗ്ലോബ് റേസ് സംഘടിപ്പിക്കുന്നത്. 50 വർഷം മുൻപത്തെ കടൽ പര്യവേക്ഷണ സമ്പ്രദായങ്ങൾ മാത്രം ഉപയോഗിച്ചുള്ള സാഹസിക യാത്രയാണിത്. ജൂലൈ ഒന്നിനു ഫ്രാൻസിൽ ആരംഭിക്കുന്ന യാത്രയിൽ അഭിലാഷിനൊപ്പം 19 പേരാണു മൽസരരംഗത്തണ്ടായിരുന്നത്.


ധോണിയും യുവിയും ടീമിൽ ഇനിയും ആവശ്യമാണോ? ടീം ഇന്ത്യയെ ഒരുക്കണം - രാഹുൽ ദ്രാവിഡ് - Kaaranavar.com\nടീം ഇന്ത്യയുടെ കാര്യത്തില് കടുത്ത തീരുമാനങ്ങള് നിര്‍ദേശിച്ച് മുന് ഇന്ത്യന് നായകനും എ ടീമിന്റെ പരിശീലകനുമായ രാഹുല് ദ്രാവിഡ്.\n2019 ലോകകപ്പിനെ ലക്ഷ്യം വെച്ച് ടീം ഇന്ത്യയെ ഒരുക്കണമെന്നും ആ ടീമില് മുതിര്‍ന്ന താരങ്ങളായ മഹേന്ദ്ര സിംഗ് ധോണിയും, യുവരാജ് സിംഗും ആവശ്യമാണോ എന്ന കാര്യം സെലക്ടര്‍മാര് ആലോചിക്കണമെന്ന് ദ്രാവിഡ് അഭിപ്രായപ്പെടുന്നു. ഇഎസ്പിഎന് ക്രിക്കറ്റ് ഇന്‍ഫോയോടാണ് ദ്രാവിഡ് ഇക്കാര്യം പറഞ്ഞത്.\nഇക്കാര്യത്തില് തീരുമാനം എടുകേണ്ടത് സെലക്ടര്‍മാരോ, മാനേജുമെന്റോ ആണ്, എന്താണ് ലോകകപ്പ് വരെയ്ക്ക് ഇന്ത്യന് ക്രിക്കറ്റ് ടീമിന്റെ പദ്ധതി. ഈ രണ്ട് താരങ്ങളുടെ അടുത്ത രണ്ട് വര്‍ഷം ടീം ഇന്ത്യയിലെ റോള് എന്താണ്. ഇവരെ രണ്ട് പേരേയും ടീമിന് ആവശ്യമുണ്ടോ? അതോ ഇവരില് ഒരാളേയോ ടീമിന് ആവശ്യം?\nആറു മാസത്തിനിടയിലോ ഒരു വര്‍ഷത്തിനിടയിലോ ഇക്കാര്യത്തില് തീരുമാനത്തിലെത്തമെന്നും പുതിയ താരങ്ങളെ പരിഗണിക്കണമോ അതോ ധോണിയേയും യുവരാജിനേയും തന്നെ ആശ്രയിക്കണോ എന്ന കാര്യത്തില് ടീം മാനേജുമെന്റ് അന്തിമ നിലപാടെടുക്കണമെന്നും ദ്രാവിഡ് ആവശ്യപ്പെട്ടു.\nവെസ്റ്റിന്‍ഡീസിനെതിരെ പര്യടനത്തില് ഇന്ത്യന് ടീമില് യുവതാരങ്ങള്‍ക്ക് ഏറെ അവസരം നല്‍കണമെന്നും ദ്രാവിഡ് നിര്‍ദേശിക്കുന്നു. ഫ്‌ളാറ്റ് പിച്ചുകളില് ഇന്ത്യന് സ്പിന്നര്‍മാരായ അശ്വിനേയും ജഡേജയയെയും കളിപ്പിക്കുന്നതിനെ കുറിച്ചും ടീം ഇന്ത്യയ്ക്ക് ആലോചിക്കാന് സമയമായെന്നും ദ്രാവിഡ് കൂട്ടിച്ചേര്‍ത്തു.\nകഴിഞ്ഞ ദിവസമാണ് രാഹുല് ദ്രാവിഡിനെ ഇന്ത്യ എ ടീമിന്റേയും അണ്ടര് 19 ടീമിന്റേയും പരിശീലകനായി ബിസിസിഐ രണ്ട് വര്‍ഷത്തേയ്ക്ക് കൂടി കരാര് നീട്ടിനല്‍കിയത്. ബിസിസിഐ ഉപദേശക സമിതിയുടെ നിര്‍ദേശപ്രകാരമാണ് ദ്രാവിഡിനെ വീണ്ടും പരിശീലകനാക്കിയത്.


Saravana Bhavan Founder, Serving Life Term, Dies In Chennai Hospital | കൊലപാതക കേസിൽ ജീവപര്യന്തം തടവിന് ശിക്ഷിക്കപ്പെട്ട ശരവണഭവൻ ഹോട്ടലുടമ പി രാജഗോപാൽ അന്തരിച്ചു; ഹൃദയാഘാതത്തെ തുടർന്ന് സ്വകാര്യ ആശുപത്രിയിലെ വെന്റിലേറ്ററിൽ പ്രവേശിപ്പിച്ച രാജഗോപാലിന്റെ അന്ത്യം ഇന്ന് രാവിലെ; ചായക്കടയിലെ തൂപ്പുകാരനിൽ നിന്ന് ശതകോടീശ്വരനായി വളർന്ന 'ദോശരാജാവിന്' ദാരുണാന്ത്യം; ജ്യോതിഷിയുടെ നിർദേശത്തിൽ മൂന്നാംകെട്ടിന് തുനിഞ്ഞ് കൊലയാളിയായി അഴിക്കുള്ളിലായ രാജഗോപാൽ വിടവാങ്ങുമ്പോൾ അവസാനിക്കുന്നത് ഒരു തമിഴ് വ്യവസായിയുടെ അപൂർ - MarunadanMalayali.com\nJuly 18, 2019 | 11:32 AM IST | Permalink\nചെന്നൈ: കൊലപാതക കേസിൽ ജീവപര്യന്തം തടവിന് ശിക്ഷിക്കപ്പെട്ട ശരവണ ഭവൻ ഉടമ പി.രാജഗോപാൽ (72) അന്തരിച്ചു. ഹോട്ടൽ ജീവനക്കാരന്റെ മകളെ കല്യാണം കഴിക്കാനായി ഭർത്താവിനെ തട്ടിക്കൊണ്ടുപോയി കൊലപ്പെടുത്തിയെന്ന കേസിലാണ് പി.രാജഗോപാൽ ശിക്ഷിക്കപ്പെട്ടത്. ആരോഗ്യസ്ഥിതി പരിഗണിച്ച്, ഇക്കഴിഞ്ഞ് ജൂലായ് 7ന് ജീവപര്യന്തം തടവുശിക്ഷ ആരംഭിക്കുന്നത് നീട്ടണമെന്ന് രാജഗോപാൽ സുപ്രീംകോടതിയിൽ ഹർജി നൽകിയിരുന്നെങ്കിലും നിരസിക്കപ്പെട്ടു.\nതുടർന്നു കീഴടങ്ങിയ രാജഗോപാലിനെ കൂടുതൽ പരിശോധനയ്ക്കായി ആദ്യം സർക്കാർ ആശുപത്രിയിൽ പ്രവേശിപ്പിച്ചു. മകന്റെ ഹർജി പരിഗണിച്ച് ചെന്നൈയിലെ സ്വകാര്യ ആശുപത്രിയിലേക്കു മാറ്റി. ചികിൽസയ്ക്കിടെ രണ്ടു തവണ ഹൃദയസ്തംഭനം വന്നതായി റിപ്പോർട്ടുണ്ട്. ഇതേ തുടർന്ന് വെന്റിലേറ്ററിൽ പ്രവേശിപ്പിച്ച പി രാജഗോപാലിന്റെ അന്ത്യം ഇന്ന് പുലർച്ചെയോടെയാണ്. ജൂലൈ 9-ന് കോടതിയിൽ കീഴടങ്ങിയതിനു പിന്നാലെ ചെന്നൈയിലെ സ്റ്റാൻലി സർക്കാർ മെഡിക്കൽ കോളജിലാണ് രാജഗോപാലിനെ പ്രവേശിപ്പിച്ചത്. ആംബുലൻസിൽ ഓക്സിജൻ മാസ്‌കുമായാണ് രാജഗോപാൽ കീഴടങ്ങാൻ കോടതി വളപ്പിലെത്തിയിരുന്നത്. ആരോഗ്യസ്ഥിതി മോശമാണെന്നു കാട്ടി രാജഗോപാലിന്റെ മകൻ ആർ. ശരവണൻ നൽകിയ ഹർജി പരിഗണിച്ച മദ്രാസ് ഹൈക്കോടതി ചൊവ്വാഴ്ച രാജഗോപാലിനെ സ്വകാര്യ ആശുപത്രിയിൽ പ്രവേശിപ്പിക്കാൻ അനുമതി നൽകിയിരുന്നു.\nപ്രമേഹം, ഹൈപ്പർ ടെൻഷൻ, കിഡിനി സംബന്ധമായ അസുഖങ്ങൾ എന്നിവയാണ് രാജഗോപാലിനുണ്ടായിരുന്നതെന്ന് ഡോക്ടർമാർ പറഞ്ഞു. കിഡ്നിയുടെ പ്രവർത്തനം തകരാറിലായതിനെ തുടർന്ന് ഐസിയുവിൽ പ്രവേശിപ്പിച്ചിരിക്കുകയായിരുന്നു. കഴിഞ്ഞ ശനിയാഴ്ച ആശുപത്രിയിൽ വച്ച് ഹൃദയാഘാതം ഉണ്ടായി.\nഒറ്റയ്ക്ക് ഒരാൾ കെട്ടിപ്പടുത്ത ഒരു ഹോട്ടൽ ശൃംഖല ഇന്ത്യയിൽ ആകമാനം വ്യാപിക്കുക. ഇതേ ശൃംഖല കടൽ കടന്നു യുഎസ്, യുകെ, ഫ്രാൻസ്, ഓസ്‌ട്രേലിയ തുടങ്ങിയ വിദേശ രാജ്യങ്ങളിലേക്ക് വ്യാപിക്കുക. ഒരിക്കലും എളുപ്പമായ കാര്യങ്ങൾ അല്ല ഇത്. ഇത്തരം എളുപ്പമല്ലാത്ത കാര്യങ്ങൾ കാര്യങ്ങൾ യാഥാർഥ്യമാക്കിയാണ് ശരവണഭവൻ എന്ന ഹോട്ടൽ ശൃംഖല വ്യവസായ വൃത്തങ്ങളിൽ അണ്ണാച്ചി എന്നറിയപ്പെടുന്ന പി. രാജഗോപാൽ ലോകം മുഴുവൻ പടർത്തിയത്.\nസൗന്ദര്യത്തിന്റെ മകുടോദാഹരണമായി ജീവജ്യോതി രാജഗോപാലിന്റെ മനസിലേക്ക് കടന്നു വന്നതോടെയാണ് വ്യക്തിപരമായി അദ്ദേഹത്തിന് ഇറക്കം തുടങ്ങുന്നത്. വ്യക്തിപരമായി കോടതിയും കേസുമായി പോകുമ്പോഴും ശരവണഭവൻ ഹോട്ടൽ ശൃംഖലയ്ക്കും വ്യവസായ ശൃംഖലയ്ക്കും ഒരിളക്കവും തട്ടിയതുമില്ല. കൊലപാതകക്കേസിൽ കുടുങ്ങി വ്യക്തിപരമായി തകർന്നടിയുമ്പോഴും തന്റെ വ്യവസായ ശൃംഖലയ്ക്ക് ഒരു കോട്ടവും തട്ടിയില്ലാ എന്ന കാര്യം അണ്ണാച്ചി എന്ന രാജഗോപാലിന്റെ, വ്യവസായിയുടെ മിടുക്കായി ഉയർന്നു നിൽക്കുകയും ചെയ്യുന്നു. സ്ത്രീ രാജഗോപാലിന് ഒരു ദൗർബല്യമായിരുന്നു. രണ്ടു ഭാര്യമാർ ഉള്ളപ്പോൾ തന്നെയാണ് രാജഗോപാലിന്റെ കഴുകൻ കണ്ണുകൾ തന്റെ ശാഖയിൽ അസിസ്റ്റന്റ് മാനേജരുടെ മകളുടെ മേൽ ഉടക്കുന്നത്. ആഗ്രഹിച്ചത് എല്ലാം നേടിയിട്ടുള്ള രാജഗോപാലിന് ജീവജ്യോതി ഒരു പ്രശ്നമായി തോന്നിയതുമില്ല. 20 വയസുള്ള ജീവജ്യോതിയെ കെട്ടാൻ തന്റേതായ ഒരു കാരണവും രാജഗോപാലിന് ഉണ്ടായിരുന്നു.


ഹൈദരാബാദിലെ ട്രെയിനുകളുടെ കൂട്ടയിടി: സിസിടിവി ദൃശ്യങ്ങള് പുറത്ത് (വീഡിയോ)\nTue May 17 2022 05:55:33 GMT+0530 (India Standard Time)\nറെയില്‍വേ സ്‌റ്റേഷനിലെ സിസിടിവി കാമറയില്‍നിന്നുള്ള ദൃശ്യങ്ങളാണ് പുറത്തുവന്നത്.\nBY RSN12 Nov 2019 10:52 AM GMT\nRSN12 Nov 2019 10:52 AM GMT\nഹൈദരാബാദ്: കാച്ചികുഡെ റെയില്‍വെ സ്‌റ്റേഷനില് ട്രെയിനുകള് നേര്‍ക്കുനേര് കൂട്ടിയിടിച്ച് അപകടത്തില്‍പെടുന്നതിന്റെ വീഡിയോ ദൃശ്യങ്ങള് പുറത്ത്. റെയില്‍വേ സ്‌റ്റേഷനിലെ സിസിടിവി കാമറയില്‍നിന്നുള്ള ദൃശ്യങ്ങളാണ് പുറത്തുവന്നത്. സിഗ്‌നല് സംവിധാനത്തിലുണ്ടായ പിഴവാണ് അപകടത്തിന് കാരണമെന്നാണ് പ്രാഥമിക നിഗമനം.\nഫലക്‌നുമയില്‍നിന്ന് സെക്കന്തരാബാദിലേക്ക് പോവുകയായിരുന്ന ലോക്കല് ട്രെയിന് അതേ ട്രാക്കിലുണ്ടായിരുന്ന ഇന്റര്‍സിറ്റി എക്‌സ്പ്രസിലേക്ക് ഇടിച്ചു കയറുകയായിരുന്നു. പ്ലാറ്റ്‌ഫോം രണ്ടിലേക്ക് എത്താന് ലോക്കല് ട്രെയ്‌നിന് സിഗ്‌നല് നല്‍കിയതാണ് അപകടത്തിന് വഴിവെച്ചത്. അപകടത്തില് 12 പേര്‍ക്ക് പരിക്കേറ്റിരുന്നു. പരിക്കേറ്റിവരെ ഉസ്മാനിയ ജനറല് ആശുപത്രിയില് പ്രവേശിപ്പിച്ചു. ഒരു ട്രെയിനിലെ ലോക്കോ പൈലറ്റിനെ എന്‍ജിന് വെട്ടിപ്പൊളിച്ചാണ് പുറത്തെടുത്തത്.\nHyderabad train Collision Caught CCTV Camera.


വിക്രം എന്ന ചിത്രത്തിലെ കഥാപാത്രത്തിൻ്റെ രഹസ്യം പുറത്ത്. വളരെ പ്രത്യേക നിറഞ്ഞ കഥാപാത്രത്തിൻറെ വിവരം ഇതാ. - Cine Kerala\nHome Film News വിക്രം എന്ന ചിത്രത്തിലെ കഥാപാത്രത്തിൻ്റെ രഹസ്യം പുറത്ത്. വളരെ പ്രത്യേക നിറഞ്ഞ കഥാപാത്രത്തിൻറെ വിവരം ഇതാ.\nവിക്രം എന്ന ചിത്രത്തിലെ കഥാപാത്രത്തിൻ്റെ രഹസ്യം പുറത്ത്. വളരെ പ്രത്യേക നിറഞ്ഞ കഥാപാത്രത്തിൻറെ വിവരം ഇതാ.\nസിനിമാ ലോകം ഉറ്റുനോക്കുന്ന ചിത്രമാണ് വിക്രം. ചിത്രത്തിൽ ഉലകനായകൻ കമൽഹാസനൊപ്പം മക്കൾ സെൽവൻ വിജയ് സേതുപതിയും മലയാളത്തിൻ്റെ അതുല്യപ്രതിഭ ഫഹദ് ഫാസിലും അഭിനയിക്കുന്നുണ്ട്. ചിത്രത്തിൻറെ സംവിധാനം നിർവഹിക്കുന്നത് ലോകേഷ് കനകരാജ് ആണ്. ഒരു ആക്ഷൻ ത്രില്ലർ ചിത്രമാണ് ഇതെന്നാണ് സൂചന. അനൗൺസ്മെൻറ് വന്നതുമുതൽ തെന്നിന്ത്യ ആകാംക്ഷയോടെ ഉറ്റുനോക്കുന്ന ചിത്രമായി ഇത് മാറി.\nകുറച്ചു ദിവസങ്ങൾക്ക് മുൻപാണ് ചെന്നൈയിൽ ഇതിൻറെ ഷൂട്ട് തുടങ്ങിയത്. അഭ്യൂഹങ്ങൾ ശരിയാണെങ്കിൽ കമൽ ചിത്രത്തിൽ ഒരു അന്ധൻ്റെ കഥാപാത്രമായിരിക്കും അവതരിപ്പിക്കുക. എന്തുകൊണ്ടാണ് കഥാപാത്രം ഇങ്ങനെ ആയത് എന്ന സംബന്ധിച്ചുള്ള വിവരങ്ങൾ ലഭ്യമല്ല. പക്ഷേ ചിത്രത്തിലെ പ്രധാന ഹൈലൈറ്റ് ഇതാണ് എന്നാണ് റിപ്പോർട്ടുകൾ പറയുന്നത്.\nകമൽ അവസാനമായി അന്ധൻെറ വേഷം ചെയ്ത ചിത്രമാണ് രാജാ പാർവൈ. അതിനു ശേഷം ആദ്യമായാണ് അദ്ദേഹം ഇങ്ങനെ ഒരു കഥാപാത്രം തിരഞ്ഞെടുക്കുന്നത്. ഇതിനാൽ തന്നെ അദ്ദേഹത്തിൻറെ ആരാധകർ വളരെ ആകാംക്ഷയിലാണ്. തൻറെ കഥാപാത്രങ്ങൾ കൊണ്ട് ഒരുപാട് പരീക്ഷണങ്ങൾ നടത്തുന്നതിൽ പ്രശസ്തനാണ് കമലഹാസൻ.\nരാജ് കമൽ ഫിലിംസ് ഇൻറർനാഷണൽ ആണ് ചിത്രം നിർമ്മിക്കുന്നത്. വിജയസേതുപതിയും, ഫഹദ് ഫാസിലും ചിത്രത്തിൻ്റെ മാറ്റ് കൂട്ടുന്നു. സംഗീത സംവിധാനം നിർവഹിക്കുന്നത് അനിരുദ്ധ് ആണ്. 2022 ചിത്രം തിയറ്ററുകളിൽ എത്തുമെന്നാണ് സൂചന.


സൗജന്യ ഇടപാടുകളുടെ പരിധി കഴിഞ്ഞാൽ അധിക തുക ഈടാക്കും; ജനുവരി മുതൽ രാജ്യത്ത് ബാങ്കിംഗ് ചാർജുകൾ ഉയരും – Media Mangalam\nസൗജന്യ ഇടപാടുകളുടെ പരിധി കഴിഞ്ഞാൽ അധിക തുക ഈടാക്കും; ജനുവരി മുതൽ രാജ്യത്ത് ബാങ്കിംഗ് ചാർജുകൾ ഉയരും\nകൊച്ചി: ജനുവരി മുതൽ രാജ്യത്ത് ബാങ്കിംഗ് ചാർജുകൾ ഉയരും. ഇതോടെ, ഡെബിറ്റ്, ക്രെഡിറ്റ് കാർഡുകളുടെ ഓൺലൈൻ ട്രാൻസ്ഫർ ലിമിറ്റ്, നിശ്ചിത തവണയ്ക്ക് ശേഷമുള്ള ഉപയോഗത്തിന് ഫീസ് ഈടാക്കുന്നത് എന്നിവ ഉൾപ്പെടെയുള്ള സേവനങ്ങളിൽ മാറ്റം വരും. എടിഎം ഇടപാടുകൾക്ക് ബാങ്കുകൾ നിശ്ചയിച്ചിട്ടുള്ള സൗജന്യ ഇടപാടുകളുടെ പരിധി കഴിഞ്ഞാൽ ആയിരിക്കും അധികതുക ഈടാക്കുക.\nബാങ്കിലോ മറ്റ് ബാങ്ക് എടിഎമ്മുകളിലോ ഓൺലൈൻ ട്രാൻസ്ഫറിലൂടെയോ സൗജന്യ പരിധിക്ക് മുകളിൽ നടത്തുന്ന ഓരോ പണം ഇടപാടിനും ഫീസുണ്ടാകും. 21 രൂപ ഫീസും ജിഎസ്ടിയും ആകും ഈടാക്കുക.\nbanking ബാങ്കിംഗ് ചാർജുകൾ\nഇന്ന് ദേശീയ നാവികസേനാ ദിനം; ഓപ്പറേഷന് ട്രൈഡന്റിനു ഇന്ന് 50 ആം പിറന്നാൾ\n'ഇതൊന്നും ജനങ്ങൾക്ക് കേൾക്കണ്ട, മോശം റോഡുകളിൽ വീണ് മരിക്കുന്നവർക്ക് ആര് സമാധാനം പറയും'; മന്ത്രി റിയാസിന്‍റെ സാന്നിധ്യത്തിൽ വിമർശിച്ച് ജയസൂര്യ


ഇന്ത്യയിലേക്ക് സൗദിയുടെ ഏഴ് ലക്ഷം കോടി രൂപ; മോദി റിയാദിലേക്ക്, 29ന് നിര്‍ണായക കൂടിക്കാഴ്ച | Narendra Modi Saudi Visit; Oil prices, Kashmir to top agenda - Malayalam Oneindia\nPublished: October 23 2019, 13:23 [IST]\nNarendra Modi Saudi Visit; Oil prices, Kashmir to top agenda | Oneindia Malayalam\nദില്ലി: ഇന്ത്യ സൗദി അറേബ്യയുമായി സഹകരണം ശക്തമാക്കുന്നു. പ്രധാനമന്ത്രി നരേന്ദ്ര മോദി സൗദിയിലേക്ക് പോകാന് തീരുമാനിച്ചു. വന്‍തോതില് ഇന്ത്യയില് നിക്ഷേപം നടത്താന് സൗദി സന്നദ്ധത അറിയിച്ചതിന് പിന്നാലെയാണ് മോദിയുടെ സൗദി യാത്ര. മോദിയുടെ യാത്രയ്ക്ക് കളമൊരുക്കുന്നതിന് ദേശീയ സുരക്ഷാ ഉപദേഷ്ടാവ് അജിത് ഡോവല് ഈ മാസം ആദ്യത്തില് റിയാദ് സന്ദര്‍ശിച്ചിരുന്നു.\nസാമ്പത്തിക ലക്ഷ്യം മാത്രമല്ല മോദിയുടെ സന്ദര്‍ശനത്തിലുള്ളത്. പാകിസ്താന്റെ നീക്കം തകര്‍ക്കുക എന്ന രാഷ്ട്രീയവുമുണ്ട്. പാകിസ്താനുമായി അടുത്ത ബന്ധം പുലര്‍ത്തുന്ന സൗദി അറേബ്യയെ ഇന്ത്യയോട് അടുപ്പിക്കാന് മോദിക്ക് സാധിച്ചാല് സന്ദര്‍ശനം വിജയകരമാകും. ഈ മാസം 29നാണ് മോദി റിയാദിലെത്തുക. വിശദാംശങ്ങള് ഇങ്ങനെ...\nഏഴ് ലക്ഷം കോടി രൂപ\n10000 കോടി ഡോളര് (ഏഴ് ലക്ഷം കോടി രൂപ) ഇന്ത്യയില് നിക്ഷേപിക്കാന് സൗദി അറേബ്യ സന്നദ്ധത പ്രകടിപ്പിച്ചിട്ടുണ്ട്. മോദിയുടെ റിയാദ് സന്ദര്‍ശനത്തിനിടെ ഇക്കാര്യത്തില് വിശദമായ ചര്‍ച്ച നടക്കും. റിയാദില് നിക്ഷേപകരുടെ വാര്‍ഷിക യോഗത്തില് മോദി സംസാരിക്കും.\nഈ മേഖലകള് വികസിക്കും\nപെട്രോകെമിക്കല്‍സ്, അടിസ്ഥാന സൗകര്യം, ഖനനം, കാര്‍ഷികം, ധാതുവിഭവങ്ങള് തുടങ്ങിയ വിവിധ മേഖലകളിലായിട്ടാണ് സൗദി അറേബ്യ ഏഴ് ലക്ഷം കോടി രൂപയുടെ നിക്ഷേപം ഇന്ത്യയില് നടത്തുക. ഇതോടെ ഈ രംഗത്ത് വന് കുതിച്ചുചാട്ടമാണ് പ്രതീക്ഷിക്കുന്നത്. സൗദി അംബാസഡര് ഡോ. സൗദി ബിന് മുഹമ്മദ് അല് സാത്തിയാണ് ഇക്കാര്യം സൂചിപ്പിച്ചത്.\nഇന്ത്യയിലെ പ്രകൃതി വിഭവ മേഖലയില് റിലയന്‍മാസുമായി സഹകരിച്ച് സൗദി അരാംകോ വന് നിക്ഷേപത്തിന് പദ്ധതിയിടുന്നുണ്ട്. മഹാരാഷ്ട്രയില് 4400 കോടി ഡോളറിന്റെ നിക്ഷേപം നടത്താനാണ് സൗദി അരാംകോ ചര്‍ച്ച നടത്തുന്നത്. സൗദി കിരീടവകാശി മുഹമ്മദ് ബിന് സല്‍മാന് ഫെബ്രുവരിയില് ഇന്ത്യയിലെത്തിയപ്പോള് ഇതുമായി ബന്ധപ്പെട്ട ആദ്യഘട്ട ചര്‍ച്ചകള് നടന്നിരുന്നു.\nമോദിയുടെ സന്ദര്‍ശനത്തില് നടക്കുന്നത്...\nഈ മാസം 29ന് റിയാദില് നിക്ഷേപ സംഗമം നടക്കുന്നുണ്ട്. പ്രധാനമന്ത്രി മോദി സംഗമത്തില് സംസാരിക്കും. സൗദിയിലെയും മറ്റു ഗള്‍ഫ് രാജ്യങ്ങളിലെയും നിക്ഷേപകരെ ഇന്ത്യയിലേക്ക് ക്ഷണിക്കും. കൂടാതെ സൗദിയിലെ സല്‍മാന് രാജാവ്, മകനും കിരീടവകാശിയുമായ മുഹമ്മദ് ബിന് സല്‍മാന് എന്നിവരുമായി മോദി ചര്‍ച്ച നടത്തും.\nമോദിയുടെ രാഷ്ട്രീയ ലക്ഷ്യം\nസാമ്പത്തിക ചര്‍ച്ചകള്‍ക്ക് പുറമെ രാഷ്ട്രീയ ചര്‍ച്ചകള്‍ക്കും ഇത്തവണത്തെ സൗദി സന്ദര്‍ശനം മോദി ഉപയോഗപ്പെടുത്തും. കശ്മീര് വിഷയത്തില് ഇന്ത്യ സ്വീകരിച്ച നടപടികളും നിലപാടും സൗദി ഭരണാധികാരികളെ മോദി അറിയിക്കും. പാകിസ്താന്റെ വാദങ്ങള് നിരര്‍ഥകമാണെന്നും മോദി ബോധിപ്പിക്കും.\n29ന് കിരീടവകാശി മുഹമ്മദ് ബിന് സല്‍മാനുമായിട്ടായിരിക്കും മോദിയുടെ ഭക്ഷണം. ദാവോസില് നടക്കുന്ന വ്യവസായികളുടെ സമ്മേളനത്തിന് സമാനമായ കൂടിച്ചേരലാണ് റിയാദില് നടക്കാന് പോകുന്നത്. ഇന്ത്യയിലേക്ക് വന്‍തോതില് നിക്ഷേപം എത്തിക്കാനുള്ള അവസരം കൂടിയാണിത്.\nസൗദി അറേബ്യയിലെ പബ്ലിക് ഇന്‍വെസ്റ്റ്‌മെന്റ് ഫണ്ടാണ് നിക്ഷേപ സംഗമം റിയാദില് നടത്തുന്നത്. ലോകത്തെ പ്രധാന വ്യവസായികളും കമ്പനി പ്രതിനിധികളും റിയാദിലെത്തും. ഗള്‍ഫ് രാജ്യങ്ങളിലെ എല്ലാ വ്യവസായികളെയും ഒരുമിച്ച് ലഭിക്കുന്ന അവസരം മുതലാക്കുകയാണ് മോദിയുടെ സന്ദര്‍ശന ലക്ഷ്യം. കൂടാതെ സൗദിയിലെ നിര്‍ദിഷ്ട നിയോം സിറ്റിയില് നിക്ഷേപിക്കാന് ഇന്ത്യയ്ക്കും പദ്ധതിയുണ്ട്.\nകശ്മീര് വിഷയത്തില് സൗദിയെ കൂടെ നിര്‍ത്താന് ഇന്ത്യയ്ക്ക് സാധിച്ചാല് മുസ്ലിം രാജ്യങ്ങളില് നിന്നുള്ള എതിര്‍പ്പുകള് തടയാം. മുസ്ലിം രാജ്യങ്ങളുടെ അപ്രഖ്യാപിത നേതാവാണ് സൗദി. അതേസമയം, ഇതുവരെ കശ്മീര് വിഷയത്തില് ഇന്ത്യയെ സൗദി കുറ്റപ്പെടുത്തിയിട്ടില്ല എന്നതും ശ്രദ്ധേയമാണ്. പാകിസ്താനെ ഇന്ത്യാവിരുദ്ധ നീക്കങ്ങളില് നിന്ന് തടയുന്നതും സൗദിയാണ്.\nതുര്‍ക്കിയിലെ ഇന്ത്യക്കാര് ശ്രദ്ധിക്കുക\nഅതേസമയം, കശ്മീര് വിഷയത്തില് ഇന്ത്യക്കെതിരെ സംസാരിച്ച രണ്ടുരാജ്യങ്ങള് തുര്‍ക്കിയും മലേഷ്യയും മാത്രമാണ്. ഇരുരാജ്യങ്ങള്‍ക്കെതിരെയും ഇന്ത്യ നടപടി സ്വീകരിച്ചുവരികയാണ്. തുര്‍ക്കിയിലേക്കുള്ള ഇന്ത്യന് ടൂറിസ്റ്റുകള്‍ക്ക് ജാഗ്രതാ നിര്‍ദേശം നല്‍കിയിരിക്കുകയാണ് വിദേശകാര്യ വകുപ്പ്.\nമലേഷ്യയില് നിന്നാണ് ഇന്ത്യ ഏറ്റവും കൂടുതല് പാമോയില് ഇറക്കുന്നത്. ഇതിന്റെ അളവ് വെട്ടിക്കുറയ്ക്കാന് തീരുമാനിച്ചു. കൂടാതെ തുര്‍ക്കിയുമായുള്ള പ്രതിരോധ കരാര് വൈകിപ്പിക്കും. മാത്രമല്ല, മോദിയുടെ തുര്‍ക്കി യാത്ര റദ്ദാക്കുകയും ചെയ്തു. ഇതിന് പിന്നാലെയാണ് ടൂറിസ്റ്റുകള്‍ക്കുള്ള നിര്‍ദേശം വന്നിരിക്കുന്നത്.\nsaudi arabia narendra modi kashmir സൗദി അറേബ്യ ഗള്‍ഫ് കശ്മീര്\nNarendra Modi Saudi Visit; Oil prices, Kashmir to top agenda